cyanic-selkie/wikianc huggingface dataset:
ᱡᱟᱠᱤᱨ ᱦᱳᱥᱮᱱ
ᱡᱟᱠᱤᱨ ᱦᱳᱥᱮᱱ (ᱡᱟᱱᱟᱢ: ᱒ ᱡᱩᱞᱟᱭ ᱑᱙᱖᱖) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱨᱟᱡᱟᱨᱤ ᱠᱟᱱᱟᱭ ᱡᱟᱸᱦᱟᱸᱭ ᱫᱚ ᱱᱮᱛᱚᱜ ᱠᱩᱲᱤᱜᱨᱟᱢ-᱔ ᱥᱚᱝᱥᱚᱫᱤᱭᱳ ᱟᱥᱚᱱ ᱨᱮᱱ ᱥᱚᱝᱥᱚᱫᱽ ᱥᱚᱦᱮᱫ ᱟᱨ ᱯᱨᱟᱭᱢᱟᱨᱤ ᱟᱨ ᱜᱚᱱᱚᱥᱤᱠᱠᱷᱟ ᱯᱨᱚᱛᱤᱢᱚᱱᱛᱨᱤ ᱠᱟᱱᱟᱭ᱾
ᱨᱟᱡᱟᱨᱤ ᱡᱤᱭᱚᱱ
ᱡᱟᱠᱤᱨ ᱦᱳᱥᱮᱱ ᱑᱙᱗᱗ ᱥᱮᱨᱢᱟ ᱨᱮ ᱪᱷᱟᱛᱨᱚ ᱞᱤᱜᱽ ᱨᱮᱭ ᱥᱮᱞᱮᱫᱽ ᱠᱟᱛᱮ ᱑᱙᱘᱑ ᱥᱮᱨᱢᱟ ᱨᱮ ᱠᱩᱽᱤᱜᱨᱟᱢ ᱠᱚᱞᱮᱡᱽ ᱥᱟᱠᱷᱟ ᱪᱷᱟᱛᱨᱚ ᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ, ᱑᱙᱘᱒ ᱥᱮᱨᱢᱟ ᱨᱮ ᱠᱩᱲᱤᱜᱨᱟᱢ ᱡᱮᱞᱟ ᱪᱷᱟᱛᱨᱚ ᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ, ᱑᱙᱘᱓-᱑᱙᱘᱕ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱡᱩᱵᱳᱞᱤᱜᱽ ᱨᱮᱱ ᱵᱩᱱᱤᱭᱟᱹᱫᱤ ᱦᱚᱦᱚᱭᱤᱡ ᱟᱨ ᱥᱚᱵᱷᱟᱯᱚᱛᱤ, ᱑᱙᱘᱗-᱑᱙᱙᱐ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱟᱝᱜᱚᱴᱷᱚᱱᱤᱠ ᱥᱚᱢᱯᱟᱫᱚᱠ, ᱑᱙᱙᱐ ᱥᱮᱨᱢᱟ ᱨᱮ ᱨᱳᱣᱢᱟᱨᱤ ᱩᱯᱳᱡᱤᱞᱟ ᱥᱟᱡᱷᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱟᱫᱷᱟᱨᱚᱱ ᱥᱚᱢᱯᱟᱫᱚᱠ ᱦᱤᱥᱟᱹᱵᱛᱮ ᱒᱐᱐᱘ ᱥᱮᱨᱢᱟ ᱫᱷᱟᱹᱵᱤᱡ ᱮ ᱛᱟᱸᱦᱮᱸᱠᱟᱱᱟ᱾ ᱒᱐᱐᱘ ᱠᱷᱚᱱ ᱒᱐᱑᱕ ᱥᱮᱨᱢᱟ ᱫᱷᱟᱹᱵᱡ ᱨᱣᱢᱟᱨᱤ ᱩᱯᱳᱡᱤᱞᱟ ᱟᱣᱟᱢᱤᱞᱤᱜᱽ ᱨᱮᱱ ᱥᱚᱦᱚ ᱥᱚᱵᱷᱟᱯᱚᱛᱤ ᱟᱨ ᱒᱐᱑᱕ ᱥᱮᱨᱢᱟ ᱠᱷᱚᱱ ᱥᱚᱵᱷᱟᱯᱚᱛᱤ ᱦᱤᱥᱟᱹᱵᱛᱮ ᱢᱮᱱᱟᱭᱟ᱾
ᱩᱱᱤ ᱫᱚ ᱒᱐᱐᱘ ᱥᱮᱨᱢᱟ ᱨᱮ ᱟᱨᱮ ᱟᱜ ᱱᱤᱨᱵᱟᱪᱚᱱ ᱨᱮ ᱠᱩᱲᱤᱜᱨᱟᱢ-᱔ ᱟᱥᱚᱱ ᱠᱷᱚᱱᱮ ᱡᱤᱛᱟᱹᱣ ᱟᱠᱟᱱᱟ᱾ ᱤᱱᱟᱹ ᱛᱟᱭᱚᱢ ᱒᱐᱑᱘ ᱥᱮᱨᱢᱟ ᱨᱮ ᱚᱱᱟ ᱚᱥᱚᱱ ᱠᱷᱚᱱ ᱜᱮ ᱫᱚᱥᱟᱨ ᱫᱷᱟᱣ ᱞᱮᱠᱟᱛᱮ ᱥᱚᱝᱥᱚᱫ ᱥᱚᱦᱮᱫᱮ ᱦᱩᱭ ᱟᱠᱟᱱᱟ᱾
᱗ ᱡᱟᱱᱩᱣᱟᱨᱤ ᱒᱐᱑᱙ ᱥᱮᱨᱢᱟ ᱨᱮ ᱡᱟᱠᱤᱨ ᱦᱳᱥᱮᱱ ᱫᱚ ᱯᱨᱟᱛᱷᱚᱢᱤᱠ ᱟᱨ ᱜᱚᱱᱚ ᱥᱤᱠᱠᱷᱟ ᱢᱚᱱᱛᱨᱚᱱᱟᱞᱚᱭ ᱨᱮ ᱯᱨᱚᱛᱤᱢᱚᱱᱛᱨᱤ ᱦᱤᱥᱟᱹᱵᱛᱮ ᱠᱟᱹᱢᱤᱭ ᱧᱟᱢ ᱟᱠᱟᱫᱟ᱾
ᱨᱳᱦᱤᱫᱟᱥ ᱥᱤᱝ ᱱᱟᱜᱽ
ᱨᱳᱦᱤᱫᱟᱥ ᱥᱤᱝ ᱱᱟᱜᱽ (᱑᱙᱓᱔–᱒᱐᱑᱒)  ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱚᱞ ᱨᱮ ᱵᱮᱵᱷᱟᱨᱚᱜ ᱠᱟᱱ ᱢᱩᱱᱰᱟᱨᱤ ᱵᱟᱱᱤ ᱪᱤᱠᱤ ᱨᱮᱱ ᱥᱤᱨᱡᱚᱱᱤᱭᱟᱹ ᱟᱨ ᱢᱩᱱᱰᱟᱨᱤ ᱚᱱᱚᱞᱤᱭᱟᱹ ᱠᱟᱱᱟᱭ ᱾
ᱟᱯᱱᱟᱨᱟᱜ ᱡᱤᱭᱚᱱ
᱕ ᱯᱷᱮᱵᱽᱣᱟᱨᱤ ᱑᱙᱓᱖ ᱥᱮᱨᱢᱟ ᱨᱮ ᱳᱰᱤᱥᱟ ᱨᱮᱭᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱨᱳᱦᱤᱫᱟᱥ ᱮ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱛᱮᱫ ᱫᱚ ᱜᱳᱨᱟ ᱥᱤᱝ ᱟᱨ ᱮᱸᱜᱟᱛ ᱫᱚ ᱨᱟᱭᱵᱟᱨᱤ ᱥᱤᱝ ᱾ ᱨᱳᱦᱤᱫᱟᱥ ᱟᱜ ᱮᱛᱚᱦᱚᱵ ᱥᱮᱪᱮᱫ ᱫᱚ ᱜᱟᱭᱟᱞᱠᱟᱴᱟ ᱯᱨᱟᱭᱢᱟᱨᱤ ᱥᱠᱩᱞ, ᱫᱮᱣᱞᱤ ᱤᱝᱞᱤᱥ ᱥᱠᱩᱞ ᱟᱨ ᱵᱟᱨᱤᱯᱚᱫᱟ ᱨᱮᱭᱟᱜ ᱥᱚᱨᱚᱛ ᱪᱚᱸᱫᱽᱨᱚ ᱵᱤᱫᱭᱟᱯᱤᱴᱷ ᱨᱮ ᱦᱩᱭᱟᱠᱟᱱᱟ ᱾ ᱩᱱᱤ ᱫᱚ ᱟᱨᱮ ᱪᱟᱱᱟᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱠᱟᱛᱮ ᱮ ᱚᱰᱚᱜ ᱮᱱᱟ ᱾ ᱜᱮᱞᱵᱟᱨ ᱥᱮᱨᱢᱟ ᱩᱢᱮᱨ ᱨᱮ ᱩᱱᱤ ᱫᱚ ᱢᱩᱱᱰᱟᱨᱤ ᱵᱟᱱᱤ ᱮ ᱛᱮᱭᱟᱨ ᱞᱮᱫᱟ ᱟᱨ ᱦᱟᱥᱟ ᱛᱮ ᱚᱱᱟ ᱨᱮᱭᱟᱜ ᱪᱤᱛᱟᱹᱨ ᱠᱚ ᱵᱷᱤᱛ ᱠᱚᱛᱮᱭ ᱚᱞᱮᱫ ᱛᱟᱦᱮᱸᱱᱟ ᱾ ᱛᱟᱭᱚᱢ ᱛᱮ ᱨᱚᱸᱜᱽᱢᱚᱴᱤᱭᱟ ᱟᱹᱛᱩ ᱨᱮᱱ ᱨᱚᱛᱱᱚᱢᱚᱱᱤ ᱥᱤᱝ ᱥᱟᱶ ᱩᱱᱤᱭᱟᱜ ᱵᱟᱯᱞᱟ ᱦᱩᱭᱮᱱᱟ ᱾
ᱢᱩᱱᱰᱟᱨᱤ ᱵᱟᱱᱤ
ᱯᱚᱪᱷᱤᱢ ᱵᱟᱝᱞᱟ, ᱡᱷᱟᱨᱠᱷᱚᱸᱰ ᱟᱨ ᱳᱰᱤᱥᱟ ᱨᱮ ᱱᱚᱣᱟ ᱪᱤᱠᱤ ᱵᱮᱵᱷᱟᱨ ᱠᱟᱛᱮ ᱢᱩᱱᱰᱟᱨᱤ ᱯᱟᱹᱨᱥᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱᱟ ᱾ ᱛᱚᱵᱮ ᱱᱤᱛ ᱦᱟᱹᱵᱤᱫ ᱛᱮ ᱢᱩᱱᱰᱟᱨᱤ ᱵᱟᱱᱤ ᱥᱚᱨᱠᱟᱨᱤ ᱢᱟᱹᱱ ᱵᱟᱭ ᱧᱟᱢ ᱟᱠᱟᱫᱟ ᱾
ᱵᱮᱣᱟ
ᱵᱮᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ
ᱡᱩᱱᱟᱭᱤᱫᱽ ᱟᱦᱢᱮᱫᱽ ᱯᱚᱞᱚᱠ
ᱡᱩᱱᱟᱭᱤᱫᱽ ᱟᱦᱢᱮᱫᱽ ᱯᱚᱞᱚᱠ (ᱡᱟᱱᱟᱢ: ᱑᱗ ᱪᱢ ᱑᱙᱘᱐) ᱫᱚ ᱢᱤᱫ ᱵᱟᱝᱞᱟᱫᱮᱥᱤ ᱟᱭᱤᱱᱡᱤᱵᱤ ᱟᱨ ᱨᱟᱡᱟᱨᱤ ᱠᱟᱱᱟᱭ᱾ ᱩᱱᱤ ᱫᱚ ᱒᱐᱑᱘ ᱥᱮᱨᱢᱟ ᱨᱮᱱᱟᱜ ᱰᱤᱥᱮᱢᱵᱚᱨ ᱨᱮ ᱚᱱᱩᱥᱴᱷᱤᱛᱚ ᱡᱟᱛᱤᱭᱟᱹᱨᱤ ᱥᱚᱝᱥᱚᱫᱽ ᱱᱤᱨᱵᱟᱪᱚᱱ ᱨᱮ ᱨᱟᱡᱽᱥᱟᱦᱤ ᱵᱤᱵGᱟᱜᱽ ᱨᱮᱱᱟᱜ ᱱᱟᱴᱳᱨ ᱦᱚᱱᱚᱛ ᱨᱮᱱᱟᱜ ᱥᱤᱝᱲᱟ ᱩᱯᱳᱡᱮᱞᱟ ᱠᱷᱚᱱ ᱵᱟᱝᱞᱟᱫᱮᱥ ᱟᱣᱟᱢᱤᱞᱤᱜᱽ ᱨᱮᱱ ᱡᱤᱛᱟᱹᱣᱤᱡ ᱡᱚᱛᱚᱠᱦᱚᱱ ᱦᱩᱰᱤᱧ ᱥᱚᱝᱥᱚᱫᱽ ᱥᱚᱦᱮᱫ ᱠᱟᱱᱟᱭ᱾ ᱩᱱᱤ ᱫᱚ ᱱᱮᱛᱚᱜ ᱰᱟᱠ ᱳ ᱴᱮᱞᱤ ᱡᱳᱜᱟᱡᱳᱜᱽ ᱢᱚᱱᱛᱨᱚᱱᱟᱞᱚᱭ ᱨᱮᱱ ᱯᱨᱚᱛᱤᱢᱚᱱᱛᱨᱤ ᱠᱟᱱᱟᱭ᱾
ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ
ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱠᱷᱟᱛᱲᱟ ᱨᱮ ᱢᱮᱱᱟᱜ ᱢᱤᱫ ᱡᱮᱱᱟᱨᱮᱞ ᱰᱤᱜᱽᱨᱤ ᱠᱚᱞᱮᱡᱽ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱢᱟᱱᱚᱛ
ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ C+ ᱜᱽᱨᱮᱰ ᱢᱟᱹᱱ ᱛᱮ ᱢᱟᱱᱚᱛ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱢᱟᱱᱚᱛ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ
ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ
ᱠᱟᱸᱠᱥᱟ ᱵᱚᱱᱚᱛ
ᱠᱟᱸᱠᱥᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱫᱩᱨᱜᱟᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱟᱸᱠᱥᱟ 23.4712°N, 87.4545°W ᱨᱮ ᱢᱮᱱᱟᱜᱼᱟ ᱾ ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱠᱟᱸᱠᱥᱟ ᱠᱮᱜᱩᱜᱨᱟᱢ ᱴᱟᱺᱰᱤ ᱨᱮᱱᱟᱜ ᱴᱷᱟᱶ ᱠᱟᱱᱟ, ᱡᱟᱦᱟᱸ ᱫᱚ ᱚᱡᱚᱭ ᱜᱟᱰᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱤᱞᱟᱹᱢᱵᱟᱡᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱚᱥᱜᱨᱟᱢ ᱒ ᱟᱨ ᱜᱚᱞᱥᱤ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱵᱚᱲᱡᱳᱲᱟ ᱟᱨ ᱥᱳᱱᱟᱢᱩᱠᱷᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱷᱚᱨᱤᱫᱽᱯᱩᱨ ᱫᱩᱨᱜᱟᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱟᱨᱟ (᱗,᱘᱐᱘), ᱜᱚᱯᱟᱞᱯᱩᱨ (᱑᱕,᱙᱖᱗), ᱵᱟᱱᱩᱱᱟᱨᱟ (᱖,᱖᱖᱕), ᱚᱢᱞᱟᱡᱳᱨᱟ (᱕,᱘᱕᱖), ᱠᱟᱸᱠᱥᱟ (᱒᱓,᱗᱘᱙), ᱫᱮᱵᱤᱯᱩᱨ (᱙,᱙᱖᱗) ᱟᱨ ᱯᱨᱚᱭᱟᱜᱽᱯᱩᱨ (᱔,᱔᱗᱙) ᱾
ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱥᱩᱫᱷᱟ (᱕,᱑᱖᱖), ᱤᱡᱽᱡᱚᱛᱜᱚᱸᱡᱽ (᱔,᱐᱘᱕) ᱟᱨ ᱯᱟᱱᱟᱜᱚᱲ (᱕,᱕᱑᱐) ᱾
ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱵᱚᱱᱠᱟᱴᱤ (᱑,᱒᱕᱕), ᱢᱟᱞᱚᱱᱫᱤᱜᱷᱤ (᱒,᱕᱙᱐), ᱵᱟᱸᱥᱠᱳᱯᱟ (᱒,᱗᱑᱑), ᱛᱨᱤᱞᱳᱠᱪᱟᱸᱫᱽᱯᱩᱨ (᱑,᱙᱗᱐), ᱜᱳᱨᱟᱝᱯᱩᱨ (᱑᱑᱐) ᱟᱨ ᱥᱤᱵᱽᱯᱩᱨ (᱑,᱙᱕᱓) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱒᱐,᱕᱔᱕ ᱜᱚᱴᱟᱝ (᱗᱖.᱓᱔%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱖᱗,᱗᱙᱗ (᱘᱒.᱐᱕%) ᱠᱚᱲᱟ ᱟᱨ ᱕᱒,᱗᱔᱘ (᱖᱘.᱖᱒%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱕.᱐᱓% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱑᱖᱓,᱑᱘᱖ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱙᱑.᱖᱑% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱑᱒,᱑᱕᱗ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱖.᱘᱒% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱮᱞ ᱫᱚ ᱒,᱓᱙᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱑.᱓᱕% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱗᱙.᱖᱘% ᱫᱚ ᱵᱟᱝᱞᱟ, ᱙.᱙᱕% ᱫᱚ ᱦᱤᱱᱫᱤ ᱟᱨ ᱙.᱑᱘% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱮᱭᱟ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱵᱚᱨᱫᱷᱚᱢᱟᱱ-ᱟᱥᱟᱱᱥᱳᱞ ᱠᱷᱚᱸᱰ ᱫᱚ ᱱᱚᱣᱟ ᱦᱟᱵᱽᱲᱟ-ᱜᱟᱭᱟ-ᱫᱤᱞᱞᱤ ᱞᱟᱭᱤᱱ, ᱦᱟᱵᱽᱲᱟ-ᱤᱞᱟᱦᱟᱵᱟᱫᱽ-ᱢᱩᱢᱵᱟᱭ ᱞᱟᱭᱤᱱ ᱟᱨ ᱦᱟᱵᱽᱲᱟ-ᱫᱤᱞᱞᱤ ᱢᱩᱬ ᱞᱟᱭᱤᱱ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ, ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱟᱨ ᱯᱟᱱᱟᱜᱚᱲ ᱟᱨ ᱨᱟᱡᱽᱵᱟᱸᱫᱷ ᱨᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ (ᱢᱟᱨᱮ ᱮᱞ ᱮᱱ.ᱮᱪ ᱒)/ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱔ (ᱯᱚᱪᱷᱤᱢ ᱵᱟᱝᱞᱟ) ᱫᱚ ᱫᱩᱵᱽᱨᱟᱡᱽᱯᱩᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱵᱮᱛᱟᱭ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜᱼᱟ, ᱡᱟᱦᱟᱸ ᱨᱮ ᱯᱟᱱᱟᱜᱚᱲ-ᱢᱳᱨᱜᱨᱟᱢ ᱨᱟᱡᱽᱰᱟᱦᱟᱨ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐᱗ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱘,᱐᱓᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱘ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱖᱓᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱒᱖᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙,᱘᱗᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱫᱩᱨᱜᱟᱯᱩᱨ ᱠᱚᱞᱮᱡᱽ ᱚᱯᱷ ᱠᱚᱢᱟᱨᱥ ᱮᱱᱰ ᱥᱟᱭᱤᱸᱥ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱓ ᱥᱟᱞ ᱨᱮ ᱨᱟᱡᱽᱵᱟᱸᱫᱷ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱯᱩᱱᱭᱟᱹ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ, ᱟᱨ ᱯᱮᱭᱟ ᱱᱤᱡᱮ ᱟᱥᱯᱟᱛᱟᱞ ᱚᱲᱟᱜ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱓᱙ ᱜᱚᱴᱟᱝ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱖ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱯᱟᱱᱟᱜᱚᱲ ᱨᱮ ᱓᱐ ᱵᱮᱰ ᱟᱜ ᱯᱟᱱᱟᱜᱚᱲ ᱜᱨᱟᱢᱤᱬ ᱟᱥᱯᱟᱛᱟᱞ ᱫᱚ ᱠᱟᱸᱠᱥᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱢᱳᱞᱚᱱᱫᱤᱜᱷᱤ (᱖ ᱵᱮᱰ ᱟᱜ), ᱥᱤᱵᱽᱯᱩᱨ (᱖ ᱵᱮᱰ ᱟᱜ), ᱥᱭᱟᱢᱵᱟᱡᱟᱨ (᱖ ᱵᱮᱰ ᱟᱜ) ᱟᱨ ᱥᱤᱞᱟᱹᱢᱵᱟᱡᱟᱨ (᱑᱐ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱟᱸᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ
ᱯᱟᱸᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱛᱟᱞᱰᱟᱝᱨᱟ ᱵᱞᱚᱠ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱫᱚ ᱑᱙᱖᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱟᱨ ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱥᱟᱱᱟᱢ ᱨᱮ ᱱᱚᱸᱰᱮ ᱜᱮᱼᱮᱭᱟᱭ ᱜᱚᱴᱟᱱ ᱥᱟᱛᱟᱢ ᱪᱮᱛᱟᱱ ᱨᱮ ᱚᱱᱟᱨᱥ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱟᱨᱴᱥ ᱟᱨ ᱵᱮᱯᱟᱨ
ᱯᱳᱥᱴ ᱜᱨᱮᱡᱩᱭᱮᱴ ᱠᱳᱨᱥ
ᱢᱟᱱᱚᱛ
ᱢᱟᱧᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱫᱚᱦᱚᱲᱟ ᱢᱟᱱᱚᱛ ᱨᱩᱣᱟᱹᱲ ᱟᱠᱟᱱᱟ ᱟᱨ ᱒᱐᱑᱖ ᱥᱮᱨᱢᱟ ᱨᱮ B+ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱟᱠᱟᱱᱟ᱾ ᱮᱱ.ᱮ.ᱮ.ᱥᱤ ᱯᱤᱭᱟᱨ ᱴᱤᱢ ᱟᱜ ᱨᱤᱯᱳᱨᱴ ᱞᱮᱠᱟᱛᱮ, ᱢᱟᱧᱪᱢᱩᱲᱟ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱥᱤᱧᱚᱛ ᱨᱮᱭᱟᱜ ᱥᱚᱨᱮᱥ ᱟᱹᱛᱩ ᱫᱤᱥᱚᱢ ᱨᱮᱭᱟᱜ ᱠᱟᱞᱮᱡᱽ ᱞᱮᱠᱟᱛᱮ ᱞᱮᱠᱷᱟᱜ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ ᱦᱚᱛᱮᱛᱮ ᱦᱚᱸ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱠᱤᱭᱮᱵᱷ
ᱠᱤᱭᱮᱵᱷ (ᱤᱣᱠᱨᱮᱱᱤᱭᱳ: Київ; ᱨᱩᱥ: Киев) ᱫᱚ ᱥᱟᱢᱟᱝ ᱤᱣᱨᱳᱯ ᱨᱮᱱᱟᱜ ᱫᱤᱥᱟᱹᱢ ᱤᱣᱠᱨᱮᱱ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱫᱤᱥᱟᱹᱢ ᱨᱮᱱᱟᱜ ᱠᱚᱧᱮ-ᱛᱟᱞᱟᱥᱮᱡ ᱫᱚᱱᱤᱯᱟᱨ ᱜᱟᱰᱟ ᱟᱲᱮᱨᱮ ᱢᱮᱱᱟᱜᱼᱟ᱾ ᱒᱐᱑᱕ ᱥᱮᱨᱢᱟ ᱨᱮ ᱱᱚᱸᱰᱮ ᱒᱙ ᱞᱟᱠᱷ ᱢᱟᱹᱱᱢᱤ ᱠᱚ ᱛᱚᱸᱦᱮᱸᱠᱟᱱᱟ, ᱚᱱᱟ ᱞᱮᱠᱟᱛᱮ ᱱᱚᱣᱟ ᱫᱚ ᱤᱣᱨᱳᱯ ᱢᱚᱦᱟᱫᱮᱥ ᱨᱮᱱᱟᱜ ᱮᱭᱟᱭ ᱞᱟᱹᱴᱩ ᱥᱚᱦᱚᱨ ᱠᱟᱱᱟ᱾
ᱧᱩᱛᱩᱢ ᱨᱮᱱᱟᱜ ᱱᱟᱜᱟᱢ
ᱱᱮᱛᱟᱨ ᱫᱚ ᱤᱝᱨᱮᱡᱤ ᱛᱮ ᱠᱤᱭᱮᱵᱷ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱱᱚᱝᱠᱟ ᱜᱮ᱾ ᱟᱫᱚ ᱱᱚᱣᱟ ᱧᱩᱛᱩᱢ ᱫᱚ ᱚᱠᱛᱚ ᱵᱚᱫᱚᱞᱚᱜ ᱞᱮᱠᱟᱛᱮ ᱵᱚᱫᱚᱞ ᱦᱮᱡ ᱟᱠᱟᱱᱟ᱾ ᱱᱮᱛᱟᱨᱟᱜ ᱧᱩᱛᱩᱢ ᱞᱟᱦᱟᱨᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱧᱩᱛᱩᱢ ᱫᱚ ᱤᱝᱨᱮᱡᱤ ᱛᱟᱸᱦᱮᱸᱠᱟᱱᱟ Kyjev (ᱥᱤᱨᱤᱞᱤᱠ: Къıєвъ) ᱠᱷᱚᱱ ᱦᱮᱡ ᱟᱠᱟᱱᱟ᱾ ᱟᱨᱦᱚᱸ ᱵᱟᱰᱟᱭᱚᱜᱼᱟ ᱱᱚᱣᱟ ᱫᱚ ᱠᱟᱭ ᱧᱩᱛᱩᱢᱟᱱ ᱢᱤᱫ ᱠᱤᱝᱵᱚᱫᱚᱱᱛᱤ ᱟᱜ ᱧᱩᱛᱩᱢ ᱠᱷᱚᱱ ((Кий)) ᱦᱮᱡ ᱟᱠᱟᱱᱟ᱾
ᱱᱟᱜᱟᱢ
ᱠᱤᱭᱮᱵᱷ ᱫᱚ ᱥᱟᱢᱟᱝ ᱤᱣᱨᱳᱯ ᱨᱮᱱᱟᱜ ᱢᱤᱫᱴᱮᱱ ᱢᱟᱨᱮ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱫᱚ ᱛᱟᱞᱟ ᱡᱩᱜᱽ ᱨᱮᱱᱟᱜ ᱥᱞᱟᱵᱷᱤᱠ ᱥᱚᱵᱵᱷᱚᱛᱟ ᱟᱨ ᱟᱫᱷᱩᱱᱤᱠ ᱤᱣᱠᱨᱮᱱᱤᱭᱳ ᱡᱟᱹᱛᱤ ᱟᱜ ᱞᱟᱦᱟᱱᱛᱤ ᱛᱮ ᱟᱭᱢᱟ ᱨᱚᱠᱚᱢ ᱫᱟᱣ ᱢᱮᱱᱟᱜᱼᱟ᱾
ᱟᱱᱟᱨᱠᱚᱞᱤ ᱟᱠᱚᱨᱥᱟ
ᱚᱱᱟᱨᱠᱚᱞᱤ ᱟᱠᱚᱨᱥᱟ  (ᱡᱟᱱᱟᱢ-᱑᱒ ᱡᱩᱞᱟᱭ ᱑᱙᱘᱗ ᱥᱟ.ᱦᱤᱛ) ᱵᱟᱝᱢᱟ  ᱚᱱᱟᱨᱠᱚᱞᱤ ᱡᱚᱱᱤᱱᱟ ᱡᱚᱭᱚᱛᱤᱞᱚᱠᱟ  ᱫᱚ ᱥᱨᱤ ᱞᱚᱝᱠᱟ ᱯᱷᱤᱞᱢ ᱟᱠᱴᱨᱮᱥ, ᱢᱳᱰᱮᱞ,ᱥᱮᱨᱮᱧᱤᱭᱟ., ᱴᱤ.ᱵᱷᱤ ᱯᱨᱳᱜᱨᱟᱢᱤᱭᱟ. ᱟᱨ ᱨᱟᱡᱽᱟ.ᱨᱤᱭᱟ. ᱠᱟᱱᱟᱭ ᱾ ᱒᱐᱐᱔ ᱥᱟᱞᱨᱮ, ᱟᱡ ᱫᱚ ᱢᱤᱥ ᱥᱨᱤ ᱞᱚᱝᱠᱟ en:Miss Sri Lanka ᱡᱤᱛᱠᱟ.ᱨ ᱟᱠᱟᱱᱟᱭ ᱟᱨ ᱢᱤᱥ ᱣᱟᱨᱞᱰ ᱒᱐᱐᱔ (en:Miss World 2004) ᱪᱚᱨᱚᱠ ᱦᱮᱯᱮᱨᱟᱣ ᱨᱮ ᱥᱨᱤ ᱞᱚᱝᱠᱟ ᱫᱤᱥᱚᱢ ᱮ ᱨᱤᱯᱨᱮᱡᱮᱸᱴ ᱟᱠᱟᱫᱼᱟ ᱾ ᱟᱡ ᱫᱚ ᱵᱨᱟᱸᱰ ᱟᱢᱵᱟᱥᱟᱰᱟᱨ ᱟᱨ ᱠᱟ.ᱣᱰᱤ ᱜᱚᱲᱚ-ᱥᱚᱦᱚᱫ ᱞᱟ.ᱜᱤᱫ ᱦᱚᱸᱭ ᱠᱟ.ᱢᱤ ᱟᱠᱟᱫᱼᱟ ᱾ ᱚᱱᱟᱨᱠᱚᱞᱤ ᱠᱳᱞᱳᱢᱵᱳ ᱡᱟ.ᱛᱤᱭᱟ.ᱨᱤ ᱟᱥᱲᱟ (en:Colombo International School) ᱨᱮ ᱯᱟᱲᱦᱟᱣ ᱟᱠᱟᱱᱟᱭ ᱾
ᱯᱷᱤᱞᱢ ᱠᱮᱨᱤᱭᱚᱨ
᱑᱙᱙᱕ ᱥᱟᱞᱨᱮ, ᱥᱳᱢᱚᱨᱚᱛᱱᱮ ᱫᱤᱥᱥᱟᱱᱟᱭᱚᱠᱮ (Somaratne Dissanayake) ᱟᱨ ᱨᱮᱱᱩᱠᱟ ᱵᱟᱞᱟᱥᱩᱨᱤᱭᱟ (Renuka Balasuriya) ᱛᱤᱠᱤᱱᱟᱜ ᱫᱤᱥᱟ. ᱩᱫᱩᱜ ᱛᱮ ᱢᱤᱫ ᱴᱮᱞᱤ-ᱠᱷᱮᱞᱚᱸᱰ ᱤᱛᱤ ᱯᱟᱦᱟᱱ (Iti Pahan) ᱥᱟᱯᱲᱟᱣᱚᱜ ᱠᱟᱱ ᱛᱟᱦᱮᱱ ᱟᱨ ᱱᱚᱶᱟ ᱨᱮ ᱢᱤᱫ ᱵᱷᱟ.ᱜᱤ ᱤᱸᱝᱜᱽᱞᱤᱥ ᱨᱚᱲᱜᱟᱱ ᱦᱩᱰᱤᱧ ᱠᱩᱲᱤ ᱜᱤᱫᱟ.ᱨ ᱛᱚᱞᱟᱥ ᱨᱮ ᱠᱚ ᱛᱟᱦᱮᱸ ᱠᱟᱱᱟ, ᱟᱱᱟᱨᱠᱚᱞᱤ ᱴᱷᱮᱱ ᱱᱚᱝᱠᱟᱱ ᱦᱩᱱᱟ.ᱨ ᱛᱟᱦᱮᱸ ᱠᱟᱱᱛᱮ ᱯᱩᱭᱞᱩ ᱡᱮᱠᱷᱟ ᱫᱤᱥᱣᱟ. ᱟᱠᱴᱤᱝ ᱨᱮᱭᱟᱜ ᱫᱟᱣ ᱧᱟᱢ ᱞᱮᱫᱼᱟᱭ ᱾ ᱱᱚᱶᱟ ᱠᱷᱮᱞᱚᱸᱰ ᱨᱮ ᱟᱡ ᱫᱚ ᱫᱟᱭᱥᱤ ᱥᱩᱥᱟᱱ (Daisy Susan) ᱪᱩᱨᱤᱛ ᱟᱠᱴᱤᱝ ᱞᱮᱫᱼᱟᱭ, ᱟᱡ ᱥᱟᱶᱛᱮ ᱧᱩᱛᱩᱢᱟᱱ ᱟᱠᱴᱨᱮᱥ ᱵᱟᱥᱚᱱᱛᱤ ᱪᱚᱛᱷᱩᱨᱟᱱᱤ (en:Vasanthi Chathurani) ᱦᱚᱸ ᱟᱠᱴᱤᱝ ᱞᱮᱫᱼᱟᱭ ᱾ ᱮᱭᱟᱭ ᱥᱮᱨᱢᱟ ᱛᱟᱭᱚᱢ ᱒᱐᱐᱓ ᱥᱟᱞ, ᱟᱡᱟᱜ ᱑᱕ ᱵᱚᱪᱷᱚᱨ ᱩᱢᱮᱨ ᱨᱮ ᱯᱤᱥᱥᱩ ᱴᱨᱤᱵᱚᱞ (Pissu Trible) ᱯᱷᱤᱞᱢ ᱨᱮ ᱢᱩᱬ ᱪᱩᱨᱤᱛ ᱟᱠᱴᱤᱝ ᱞᱮᱜ-ᱟᱭ ᱾ ᱟᱡ ᱜᱮ ᱱᱤᱛ ᱦᱟ.ᱵᱤᱡ ᱡᱮᱛᱮ ᱠᱷᱚᱱ ᱠᱚᱢ ᱩᱢᱮᱨᱟᱱ ᱥᱨᱤ ᱞᱚᱝᱠᱟ ᱥᱤᱱᱮᱢᱟ ᱟᱠᱴᱨᱮᱥ ᱛᱟ.ᱞᱠᱟ.ᱨᱮ ᱢᱮᱱᱟᱭ ᱜᱮᱭᱟ ᱾ ᱟᱡ ᱫᱚ ᱒᱒ ᱜᱚᱴᱟᱝ ᱠᱷᱚᱱ ᱵᱟ.ᱲᱛᱤ ᱯᱷᱤᱞᱢ ᱨᱮ ᱢᱩᱬ ᱠᱩᱲᱤ ᱪᱩᱨᱤᱛ ᱥᱟᱶᱛᱮ ᱑᱐ ᱠᱷᱚᱱ ᱵᱟ.ᱲᱛᱤ ᱴᱮᱞᱤ-ᱠᱷᱮᱞᱚᱸᱰ ᱨᱮ ᱟᱠᱴᱤᱝ ᱟᱠᱟᱫᱼᱟᱭ ᱾ ᱱᱚᱝᱠᱟ ᱜᱮ ᱟᱭᱢᱟ ᱥᱚᱨᱮᱥ ᱯᱷᱤᱞᱢ ᱠᱚᱨᱟᱣ ᱟᱠᱟᱫᱼᱟᱭ ᱾ ᱥᱤᱦᱤᱱᱟᱭᱚᱠ ᱯᱟᱛᱟ ᱯᱟᱛᱤᱱ (Sihinayak Paata Paatin) ᱨᱮ ᱤᱱᱳᱠᱟ (Inoka) ᱟᱨ ᱥᱟᱱᱛᱷᱩᱣᱟᱨᱟᱱᱟᱭᱟ (Santhuwaranaya) ᱨᱮ ᱛᱟᱱᱭᱟ (Tanya) ᱪᱩᱨᱤᱛ, ᱱᱚᱶᱟ ᱠᱤᱱ ᱴᱮᱞᱤ-ᱠᱷᱮᱚᱸᱰ ᱟ.ᱰᱤ ᱢᱚᱡᱽᱜᱮ ᱠᱚᱨᱟᱣ ᱟᱠᱟᱫᱼᱟᱭ ᱾ ᱟᱡ ᱫᱚ ᱟᱭᱢᱟ ᱟᱞᱵᱚᱢ ᱦᱚᱸᱭ ᱠᱚᱨᱟᱣ ᱟᱠᱟᱫᱼᱟ ᱾ ᱟᱡᱟᱜ ᱦᱤᱴ ᱟᱞᱵᱚᱢᱠᱚ ᱢᱩᱸᱫᱽ ᱨᱮ ᱦᱩᱭᱩᱜ ᱠᱟᱱᱟ ᱡᱮᱢᱚᱱ, ᱢᱤᱫᱩᱢ ᱥᱮᱞᱮᱱ (Meedum selen), ᱡᱮᱛᱷᱛᱷᱩ ᱱᱳᱱ (Jeththu none), ᱥᱤᱛᱷᱛᱷᱟᱢᱟᱠ ᱣᱮᱡ (Siththamak wage)
ᱫᱮᱨᱟᱱᱟ (Derana) ᱴᱤ.ᱵᱷᱤ ᱪᱟᱱᱮᱞ ᱨᱮ ᱟᱱᱟᱨᱠᱚᱞᱤ ᱞᱟᱭᱤᱵᱷ (Anarkali Live) ᱥᱣᱳ ᱟᱡ ᱜᱮ ᱥᱟᱯᱲᱟᱣ ᱮᱫᱼᱟ ᱾ ᱒᱐᱑᱐ ᱥᱟᱞᱨᱮ ᱫᱮᱨᱟᱱᱟ ᱥᱮᱨᱮᱧ ᱥᱤᱨᱯᱷᱟ./ᱟᱣᱟᱨᱰ ᱦᱚᱸᱭ ᱩᱪᱷᱟ.ᱱ ᱟᱠᱟᱫᱼᱟ ᱾
ᱵᱟᱜᱽᱫᱚᱦᱚᱨᱤ
ᱵᱟᱜᱽᱫᱚᱦᱚᱨᱤ (ᱵᱟᱜᱽᱫᱮᱦᱨᱤ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱡᱟᱢᱛᱟᱲᱟ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱱᱟᱜ ᱠᱩᱸᱰᱷᱤᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱵᱟᱜᱽᱫᱚᱦᱚᱨᱤ ᱫᱚ 23.88635°N, 87.23165°W ᱨᱮ ᱢᱮᱱᱟᱜᱼᱟ᱾
ᱟᱱᱟᱨᱠᱚᱞᱤ ᱟᱠᱚᱨᱥᱟ
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Anarkali_Akarsha
ᱵᱟᱜᱽᱫᱚᱦᱚᱨᱤ
ᱮᱨᱤᱭᱟ
ᱵᱟᱜᱽᱫᱚᱦᱚᱨᱤ ᱫᱚ ᱖᱒᱒ ᱦᱮᱠᱴᱚᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱜᱽᱫᱚᱦᱚᱨᱤ ᱨᱮ ᱒,᱔᱕᱑ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱒᱕᱗ (᱕᱑%) ᱠᱚᱲᱟ ᱟᱨ ᱑,᱑᱙᱔ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱒᱙᱖ ᱦᱚᱲ᱾ ᱵᱟᱜᱽᱫᱚᱦᱚᱨᱤ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱒,᱑᱕᱕ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱗᱓.᱓᱒%) ᱛᱟᱦᱮᱸ ᱠᱟᱱᱟ᱾
ᱯᱩᱞᱤᱥ ᱥᱴᱮᱥᱚᱱ
ᱵᱟᱜᱽᱫᱚᱦᱚᱨᱤ ᱨᱮ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ᱾
ᱥᱮᱪᱮᱫ
ᱨᱟᱡᱽᱠᱤᱭᱟᱠᱨᱤᱛ ᱦᱟᱭ ᱥᱠᱩᱞ ᱵᱟᱜᱽᱫᱚᱦᱚᱨᱤ ᱫᱚ ᱑᱙᱕᱔ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱤᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱫᱚ ᱙ ᱟᱱᱟᱜ ᱟᱨ ᱑᱐ ᱟᱱᱟᱜ ᱠᱞᱟᱥ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱢᱮᱫ ᱫᱟᱜ
[[File:ᱢᱮᱫ ᱫᱟᱜ system.svg|250px|thumb|Anatomy of lachrymation, showing a) Lacrimal gland
b) Superior lacrimal punctum
c) Superior lacrimal canal
d) Lacrimal sac
e) Inferior lacrimal punctum
f) Inferior lacrimal canal
g) Nasolacrimal canal]]
ᱢᱮᱫ ᱫᱟᱜ ᱫᱚ ᱠᱞᱤᱭᱚᱨ ᱞᱤᱠᱣᱤᱰ ᱥᱮᱠᱨᱮᱴᱮᱰ ᱠᱟᱱᱟ ᱡᱟᱦᱟᱸ ᱫᱚ ᱥᱟᱱᱟᱢ ᱫᱷᱟᱹᱨᱛᱤ ᱢᱮᱢᱟᱞᱥ (ᱢᱮᱨᱚᱢ ᱟᱨ ᱠᱩᱠᱟᱭ ᱤᱠᱟᱹ ᱠᱟᱛᱮ) ᱠᱚᱣᱟᱜ ᱢᱮᱫ ᱨᱮ ᱧᱟᱢᱚᱜ ᱟᱱᱟᱜ ᱞᱮᱭᱠᱨᱤᱢᱚᱞ ᱜᱽᱞᱮᱭᱱᱰᱥ (ᱢᱮᱫ ᱫᱟᱜ ᱜᱽᱞᱮᱭᱱᱰᱥ) ᱦᱚᱛᱮᱛᱮ ᱧᱟᱢᱚᱜ ᱠᱟᱱᱟ ᱾ ᱚᱱᱟ ᱨᱮᱱᱟᱜ ᱠᱟᱹᱢᱤ ᱫᱚ ᱢᱮᱫ ᱨᱮ ᱪᱤᱠᱟᱹᱬ ᱚᱪᱚᱭ (ᱵᱮᱥᱚᱞ ᱢᱮᱫ ᱫᱟᱜ), ᱤᱨᱤᱴᱮᱱᱴ (ᱨᱤᱯᱞᱮᱠᱥ ᱢᱮᱫ ᱪᱟᱜ) ᱟᱨ ᱮᱢᱭᱩᱱ ᱥᱤᱥᱴᱟᱢ ᱮᱭᱰᱤᱝ ᱞᱟᱹᱜᱤᱫ ᱦᱩᱭᱩᱜ ᱠᱟᱱᱟ ᱾ ᱢᱮᱫ ᱫᱟᱜ ᱦᱚᱲᱢᱚ  ᱨᱮᱱᱟᱜ ᱟᱹᱭᱠᱟᱹᱣ ᱦᱟᱹᱥᱩ ᱢᱤᱫ ᱦᱟᱹᱴᱤᱧ ᱨᱩᱯ ᱦᱚᱸ ᱢᱮᱱᱟᱜ - ᱟ ᱾  ᱢᱟᱹᱱᱢᱤ ᱜᱮ ᱢᱤᱫ ᱚᱱᱠᱟᱱ ᱢᱮᱢᱟᱞᱥ ᱠᱟᱱᱟ ᱠᱚ ᱡᱟᱦᱟᱸ ᱫᱚ ᱢᱤᱫ ᱵᱷᱟᱵᱽᱱᱟ ᱩᱭᱦᱟᱹᱨ ᱦᱟᱹᱴᱤᱧ ᱨᱩᱯ ᱨᱮ ᱢᱮᱫ ᱫᱟᱜ ᱡᱚᱨᱚᱜ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱡᱮᱞᱮᱠᱟ ᱡᱮ ᱠᱩᱥᱤ ᱥᱮ ᱨᱟᱹᱥᱠᱟᱹ ᱾ ᱢᱮᱫ ᱫᱟᱜ ᱨᱮᱱᱟᱜ ᱢᱟᱹᱱᱢᱤ ᱠᱚ ᱛᱟᱞᱟ ᱨᱮ ᱢᱤᱫ ᱩᱯᱨᱩᱢ ᱞᱮᱠᱟ ᱧᱮᱞ ᱥᱚᱫᱚᱨ ᱢᱟᱱᱚᱛ ᱢᱮᱱᱟᱜ - ᱟ ᱾ ᱢᱮᱫ ᱫᱟᱜ ᱨᱮᱱᱟᱜ ᱩᱭᱦᱟᱹᱨ ᱵᱷᱟᱵᱽᱱᱟ ᱢᱮᱥᱟ ᱵᱷᱟᱵᱽᱱᱟ ᱥᱟᱶ ᱠᱚᱥᱴᱚ ᱠᱚ ᱦᱩᱭ ᱚᱠᱛᱮ ᱦᱚᱨᱟ ᱛᱮ ᱵᱟᱱᱟᱣ ᱴᱮᱱᱥᱚᱱ - ᱩᱛᱯᱨᱮᱨᱚᱱ ᱦᱟᱨᱢᱳᱱ ᱫᱚ ᱵᱟᱲᱦᱟᱣ ᱠᱟᱛᱮ ᱢᱤᱫ ᱡᱤᱭᱚᱱ ᱠᱟᱹᱢᱤ ᱫᱟᱲᱮᱭᱟᱜ - ᱟᱭ ᱢᱮᱫ ᱫᱟᱜ ᱡᱚᱨᱚᱜ, ᱤᱞᱮᱴᱨᱳᱞᱟᱭᱴᱥ, ᱯᱨᱳᱴᱤᱱ, ᱞᱤᱯᱤᱰ ᱟᱨ ᱢᱭᱩᱠᱤᱱ ᱛᱮ ᱵᱟᱱᱟᱣ ᱢᱮᱱᱟᱜ - ᱟ ᱡᱟᱦᱟᱸ ᱫᱚ ᱢᱭᱩᱠᱤᱱ ᱛᱮ ᱵᱟᱱᱟᱣ ᱢᱮᱱᱟᱜ - ᱟ ᱡᱟᱦᱟᱸ ᱫᱚ ᱢᱮᱫ ᱨᱮᱱᱟᱜ ᱥᱟᱨᱯᱷᱮᱥ ᱨᱮ ᱵᱟᱱᱟᱣ ᱢᱮᱱᱟᱜ - ᱟ ᱾ ᱟᱭᱢᱟ ᱞᱮᱠᱟᱱ ᱢᱮᱫ ᱫᱟᱜ - ᱵᱮᱥᱚᱞ, ᱯᱚᱨᱛᱤᱣᱚᱨᱛ ᱟᱨ ᱵᱷᱟᱵᱽᱱᱟ - ᱨᱚᱪᱱᱟ ᱨᱮ ᱞᱟᱠᱛᱤᱭᱟᱱ - ᱵᱟᱱᱟᱣ ᱨᱮ ᱟᱹᱰᱤ ᱵᱤᱥᱮᱥ ᱨᱩᱯ ᱡᱩᱫᱟᱹ ᱛᱟᱦᱮᱱ ᱠᱟᱱᱟ ᱾
ᱦᱚᱲᱢᱚ ᱠᱟᱹᱢᱤ ᱥᱟᱬᱮᱥ
ᱢᱮᱫ ᱫᱟᱜ ᱯᱮᱭᱟ ᱞᱮᱭᱟᱨ ᱛᱮ ᱵᱟᱱᱟᱣ ᱢᱮᱱᱟᱜ-ᱟ ᱞᱤᱯᱤᱰ, ᱮᱠᱟᱣᱥ ᱟᱨ ᱢᱭᱩᱠᱚᱥ᱾ ᱢᱮᱫ ᱨᱮᱱᱟᱜ ᱫᱟᱜ, ᱵᱩᱞᱩᱝ, ᱮᱱᱴᱤᱵᱳᱰᱤ ᱟᱨ ᱞᱟᱭᱥᱳᱡᱟᱭᱢ ᱛᱮ ᱵᱟᱱᱟᱣ ᱛᱟᱦᱮᱱ ᱠᱟᱱᱟ, ᱱᱚᱶᱟ ᱢᱮᱱᱟᱜ-ᱟ ᱟᱭᱢᱟ ᱞᱮᱠᱟᱱ ᱵᱟᱱᱟᱣ ᱢᱮᱫ ᱨᱮᱱᱟᱜ ᱫᱟᱜ ᱡᱩᱫᱟᱹ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ ᱾
ᱛᱩᱯᱷᱟᱱᱜᱚᱧᱡᱽ
ᱛᱩᱯᱷᱟᱱᱜᱚᱧᱡᱽ ᱱᱟᱝᱜᱽᱨᱟᱦᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱟᱹᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱢᱮᱱᱟᱜ ᱠᱩᱪ ᱵᱤᱦᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱱᱟᱝᱜᱽᱨᱟᱦᱟ ᱠᱟᱱᱟ| ᱱᱚᱣᱟ ᱫᱚ ᱛᱩᱯᱷᱟᱱᱜᱚᱧᱡᱽ ᱨᱮᱭᱟᱜ ᱥᱟᱵᱽ ᱰᱤᱵᱷᱤᱥᱚᱱᱟᱞ ᱫᱚᱵᱷᱟᱹᱴᱤᱭᱟᱹ ᱠᱟᱱᱟ|
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱛᱚᱯᱷᱟᱱᱜᱚᱧᱡᱽ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱚᱭᱚᱜ ᱠᱟᱱᱟ ᱑᱙,᱒᱙᱓ ᱡᱚᱱᱟ| ᱩᱱᱠᱚ ᱢᱩᱫᱽ ᱨᱮ ᱦᱮᱨᱮᱞ ᱦᱚᱯᱚᱱ ᱫᱚ ᱥᱟᱭ ᱠᱟᱲᱟ ᱕᱐ᱹ᱙% ᱦᱤᱸᱥ ᱟᱨ ᱢᱟᱭᱡᱚᱣ ᱠᱚ ᱫᱚ ᱥᱟᱭ ᱠᱟᱲᱟ ᱔᱙ᱹ᱑% ᱦᱤᱸᱥ ᱠᱚ ᱛᱟᱦᱮᱸᱠᱟᱱᱟ|
ᱛᱩᱯᱷᱟᱱᱜᱚᱧᱡᱽ ᱨᱮ, ᱙% ᱦᱤᱸᱥ ᱦᱚᱲ ᱞᱮᱠᱷᱟ ᱜᱮ ᱖ ᱥᱮᱨᱢᱟ ᱞᱟᱛᱟᱨ ᱩᱢᱮᱨ ᱨᱮᱱ ᱠᱚ ᱛᱟᱦᱮᱸᱠᱟᱱᱟ|
ᱥᱟᱜᱟᱲᱚᱢ
ᱱᱟᱜᱟᱨᱤᱭᱟᱹ ᱠᱚ ᱵᱟᱹᱲᱛᱤ ᱠᱟᱭᱛᱮ ᱵᱟᱥ ᱥᱟᱜᱟᱲᱚᱢ ᱥᱮᱣᱟ ᱨᱮ ᱜᱮ ᱵᱟᱹᱲᱛᱤ ᱴᱮᱸᱦᱟᱱᱫ ᱟᱠᱟᱱ ᱢᱮᱱᱟᱜ ᱠᱚᱣᱟ| ᱱᱚᱨᱛᱷ ᱵᱮᱝᱜᱚᱞ ᱯᱚᱱᱚᱛ ᱥᱟᱜᱟᱲᱚᱢ ᱜᱚᱯᱚᱲᱚ ᱨᱮᱭᱟᱜ ᱵᱟᱥ ᱥᱟᱜᱟᱲᱚᱢ ᱥᱮᱣᱟ ᱦᱚᱸ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱟᱠᱟᱫ ᱜᱮᱭᱟ| ᱟᱨᱦᱚᱸ ᱱᱟᱝᱜᱽᱨᱟᱦᱟ ᱤᱞᱮᱠᱴᱨᱚᱱᱤᱠ ᱨᱤᱠᱥᱟ ᱨᱮᱭᱟᱜ ᱵᱮᱵᱚᱥᱛᱟ ᱦᱚᱸ ᱢᱮᱱᱟᱜ ᱟᱠᱟᱫ ᱜᱮᱭᱟ| ᱨᱮᱹᱞᱣᱮ ᱥᱴᱮᱥᱚᱱ ᱦᱚᱸ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱫᱟᱹᱠᱷᱤᱱ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ ᱛᱷᱚᱠ:ᱱᱟᱝᱜᱽᱨᱟᱦᱟ
ᱫᱟᱱᱟᱯᱩᱨ
ᱫᱟᱱᱟᱯᱩᱨ (ᱵᱟᱝᱢᱟ ᱫᱤᱱᱟᱯᱩᱨ ᱱᱤᱡᱟᱹᱢᱚᱛ ᱟᱨᱵᱟᱝ ᱫᱤᱱᱟᱯᱩᱨ ᱧᱩᱛᱩᱢ ᱛᱮᱦᱚᱸ ᱵᱟᱰᱟᱭᱚᱜᱼᱟ) ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮ ᱯᱟᱴᱱᱟ ᱨᱮᱱᱟᱜ ᱢᱤᱫ ᱩᱯᱥᱚᱦᱚᱨ ᱠᱟᱱᱟ ᱾ ᱒᱐᱑᱑ ᱨᱤᱱ ᱦᱚᱲ ᱮᱞ ᱑᱘᱒,᱒᱔᱑ ᱦᱚᱲ ᱠᱚ ᱛᱟᱦᱮᱸ ᱾ ᱱᱚᱣᱟ ᱯᱟᱴᱱᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱴᱷᱟᱯᱚᱱ ᱑᱘᱘᱗ ᱨᱮ ᱱᱟᱜᱟᱨᱯᱟᱞᱤᱠᱟ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱫᱟᱱᱟᱯᱩᱨ ᱦᱚᱸ ᱥᱟᱭᱵᱮᱨᱤᱭᱟᱱ ᱠᱨᱮᱱ ᱞᱟᱹᱜᱤᱫ ᱛᱮ ᱢᱤᱫ ᱟᱥᱨᱟᱭ ᱟᱨ ᱦᱮᱭᱪᱟᱨᱤ ᱢᱮᱱᱟᱜᱼᱟ, ᱟᱫᱚ ᱞᱚᱠᱟᱞ ᱞᱮᱠᱟᱛᱮ ᱡᱟᱱᱜᱤᱞ ᱠᱚ ᱢᱮᱛᱟᱜᱼᱟ ᱠᱚ ᱾ ᱱᱤᱭᱟᱹ ᱡᱚᱛᱚ ᱥᱮᱨᱢᱟ ᱡᱟᱯᱩᱫ ᱨᱮᱱᱟᱜ ᱫᱟᱜ ᱨᱮ ᱯᱨᱟᱠᱨᱤᱛᱤᱠ ᱞᱟᱹᱜᱤᱫ ᱥᱮᱱᱚᱜ ᱟᱠᱚ ᱟᱨ ᱨᱟᱵᱟᱝ ᱨᱮᱱᱟᱜ ᱫᱟᱜ ᱮᱛᱚᱦᱚᱵ ᱢᱟᱬᱟᱝ ᱱᱚᱣᱟ ᱴᱷᱟᱶ ᱫᱚ ᱟᱲᱟᱜ ᱜᱤᱰᱤ ᱠᱟᱜ ᱟ ᱠᱚ ᱾ ᱵᱤᱦᱟᱨ ᱟᱨ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱩᱯᱼᱴᱚᱴᱷᱟ ᱦᱮᱰᱠᱩᱣᱟᱴᱚᱨ ᱱᱚᱰᱮ ᱨᱤᱱ ᱥᱤᱯᱟᱹᱦᱤ ᱪᱷᱟᱵᱽᱱᱤ ᱨᱮ ᱢᱮᱱᱟᱜ ᱠᱚᱣᱟ ᱾ ᱫᱟᱱᱟᱯᱩᱨ (ᱫᱟᱱᱟᱯᱩᱨ ᱯᱚᱱᱚᱛ ᱫᱚᱨᱵᱟᱨ ᱴᱚᱴᱷᱟ) ᱟᱨ ᱯᱟᱴᱞᱤᱯᱩᱛᱨᱟ (ᱫᱤᱥᱚᱢ ᱫᱚᱨᱵᱟᱨ ᱵᱟᱪᱷᱱᱟᱣ) ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
᱑᱘᱕᱙ ᱨᱮ ᱯᱟᱴᱱᱟ ᱨᱮᱱᱟᱜ ᱫᱟᱱᱟᱯᱩᱨ ᱨᱮ ᱜᱟᱝ ᱱᱟᱹᱭ ᱨᱮ ᱡᱷᱟᱱᱰᱟ ᱜᱷᱟᱴ ᱟᱹᱰᱤ ᱢᱟᱨᱮ ᱜᱷᱟᱴ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮᱭᱟ ᱾ ᱜᱩᱨᱩ ᱛᱮᱜᱽ ᱵᱟᱦᱟᱫᱩᱨ ᱦᱟᱸᱰᱤ ᱥᱟᱦᱤᱵᱽ, ᱥᱤᱠᱷᱚᱸ ᱟᱜ ᱵᱚᱸᱜᱟ ᱛᱷᱟᱱ ᱠᱟᱱᱟ ᱾ ᱱᱚᱞᱠᱷᱟ ᱢᱚᱱᱫᱤᱨ ᱟᱨ ᱵᱨᱤᱴᱤᱥ ᱥᱟᱥᱚᱱ ᱟᱜ ᱵᱷᱤᱱᱮ ᱵᱷᱤᱱᱮ ᱱᱟᱜᱟᱢᱤᱭᱟᱹ ᱚᱲᱟᱜ ᱢᱚᱱᱮ ᱥᱚᱠ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾
ᱚᱛᱱᱚᱜ
ᱱᱚᱣᱟ ᱜᱟᱝᱱᱟᱹᱭ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾
ᱫᱟᱱᱟᱯᱩᱨ ᱥᱚᱦᱚᱨ ᱩᱴᱷᱱᱟᱹᱣ ᱠᱟᱹᱢᱤ ᱞᱮᱠᱟᱛᱮ, ᱥᱚᱦᱚᱨ ᱨᱮᱱᱟᱜ ᱜᱩᱴ ᱟᱨᱤᱭᱟ ᱑᱑ᱹ᱖᱓ ᱫᱚᱦᱨᱟ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱱᱚᱣᱟ ᱔᱐ ᱣᱟᱨᱰ ᱨᱮ ᱦᱟᱴᱤᱧ ᱟᱠᱟᱱᱟ ᱾ ᱫᱟᱱᱟᱯᱩᱨ ᱱᱟᱜᱟᱨ ᱯᱟᱨᱤᱥᱚᱫ ᱨᱮᱱᱟᱜ ᱴᱷᱟᱯᱚᱱ ᱑᱘᱘᱙ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾
ᱦᱚᱨ ᱰᱟᱦᱟᱨ
ᱫᱟᱱᱟᱯᱩᱨ ᱨᱮᱞ ᱟᱨ ᱥᱚᱲᱚᱠ ᱰᱟᱦᱟᱨ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱱᱚᱮᱟ ᱨᱮᱞᱣᱮ ᱱᱮᱴᱣᱟᱨᱠ ᱤᱫᱤ ᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱰᱤ ᱜᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱫᱟᱱᱟᱯᱩᱨ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ DNR) ᱴᱚᱴᱷᱟ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱟᱱᱟᱯᱩᱨ ᱰᱤᱵᱤᱡᱚᱱ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱦᱚᱸ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱢᱩᱜᱚᱞᱥᱚᱨᱟᱭᱼᱦᱟᱵᱽᱲᱟ ᱢᱩᱬ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨᱼ᱓᱐ ᱥᱚᱦᱚᱨ ᱫᱯ ᱵᱤᱦᱟᱨ ᱨᱮᱱᱟᱜ ᱮᱢᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱟᱴᱱᱟ ᱩᱰᱟᱹᱱ ᱰᱟᱹᱦᱤ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱢᱮᱱᱟᱜᱼᱟ ᱾
ᱚᱣᱨᱚᱝᱜᱟᱵᱟᱫᱽ, ᱢᱚᱦᱟᱨᱟᱥᱴᱨᱚ
ᱚᱣᱨᱚᱝᱜᱟᱵᱟᱫᱽ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱫᱚ ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱢᱚᱨᱟᱴᱷᱣᱟᱲᱟ ᱴᱚᱴᱷᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱰᱮᱠᱠᱚᱱ ᱴᱨᱮᱯ ᱨᱮ ᱢᱤᱫ ᱵᱩᱨᱩ ᱪᱮᱛᱟᱱ ᱮᱞᱟᱠᱟ ᱨᱮ ᱢᱮᱱᱟᱜ, ᱚᱣᱨᱚᱝᱜᱟᱵᱟᱫᱽ ᱨᱮ ᱑᱑,᱗᱕,᱑᱑᱖ ᱦᱚᱲ ᱮᱞ ᱜᱟᱶ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱢᱚᱬᱮᱭᱟᱜ ᱟᱹᱰᱤ ᱥᱟᱸᱜᱮ ᱮᱞ ᱟᱜ ᱥᱚᱦᱨᱤ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱛᱩᱞᱟᱹᱢ ᱞᱩᱜᱽᱲᱤ ᱟᱨ ᱠᱟᱞᱟᱠᱟᱨ ᱨᱮᱥᱢᱤ ᱞᱩᱜᱽᱲᱤ ᱨᱮᱱᱟᱜ ᱢᱩᱬ ᱥᱤᱨᱡᱚᱱ ᱛᱟᱞᱢᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱰᱨ. ᱵᱟᱵᱟᱥᱟᱦᱮᱵᱽ ᱟᱢᱵᱮᱰᱠᱚᱨ ᱢᱚᱨᱟᱴᱷᱣᱟᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱟᱹᱰᱤ ᱜᱟᱱ ᱢᱩᱬ ᱥᱮᱪᱮᱫ ᱥᱚᱸᱥᱛᱷᱟᱱ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱫᱚ ᱢᱤᱫ ᱧᱩᱛᱩᱢᱟᱱ ᱧᱮᱞᱡᱚᱝ ᱛᱟᱞᱢᱟ ᱦᱚᱸ ᱠᱟᱱᱟ, ᱡᱟᱦᱟᱸ ᱵᱟᱦᱨᱮ ᱮᱞᱟᱠᱟ ᱨᱮ ᱚᱡᱚᱱᱛᱟ ᱟᱨ ᱮᱞᱳᱨᱟ ᱠᱷᱚᱠᱷᱨᱚ ᱞᱮᱠᱟᱱ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜᱼᱟ, ᱵᱟᱱᱟᱨ ᱜᱮ ᱑᱙᱘᱓ ᱥᱟᱞ ᱠᱷᱚᱱ ᱭᱩᱱᱮᱥᱠᱚ ᱨᱮᱱᱟᱜ ᱡᱮᱜᱮᱛ ᱦᱮᱨᱤᱴᱮᱡᱽ ᱴᱷᱟᱶ ᱞᱮᱠᱟᱛᱮ ᱧᱩᱛᱩᱢ ᱟᱠᱟᱱᱟ ᱾ ᱮᱴᱟᱜ ᱧᱮᱞᱡᱚᱝ ᱞᱩᱵᱷᱟᱣ ᱨᱮ ᱚᱣᱨᱚᱝᱜᱟᱵᱟᱫᱽ ᱠᱷᱚᱠᱷᱨᱚ, ᱫᱚᱣᱞᱟᱵᱟᱫᱽ ᱠᱤᱞᱟ, ᱜᱨᱤᱥᱱᱮᱥᱚᱨ ᱢᱩᱫᱽᱨᱤ, ᱡᱟᱢᱟ ᱢᱚᱥᱡᱤᱫᱽ, ᱵᱤᱵᱤ ᱭᱟᱜ ᱢᱚᱠᱵᱚᱨᱟ, ᱦᱤᱢᱟᱭᱚᱛ ᱵᱟᱜᱽ, ᱯᱚᱸᱪᱚᱠᱠᱤ ᱟᱨ ᱥᱚᱞᱤᱢ ᱟᱞᱤ ᱡᱷᱤᱞ ᱥᱮᱞᱮᱫ ᱟᱠᱟᱱᱟ ᱾ ᱱᱟᱜᱟᱢᱤᱭᱟᱹ ᱞᱮᱠᱟᱛᱮ, ᱚᱠᱚᱭ ᱦᱚᱛᱮᱛᱮ ᱚᱣᱨᱚᱝᱜᱟᱵᱟᱫᱽ ᱫᱚ "ᱫᱩᱣᱟᱹᱨ ᱨᱮᱱᱟᱜ ᱥᱚᱦᱚᱨ" ᱠᱚ ᱢᱮᱛᱟᱜᱼᱟ ᱾ ᱒᱐᱑᱙ ᱥᱟᱞ ᱨᱮ, ᱚᱣᱨᱚᱝᱜᱟᱵᱟᱫᱽ ᱠᱟᱹᱨᱜᱟᱲ ᱥᱚᱦᱚᱨ (AURIC) ᱫᱚ ᱫᱤᱥᱚᱢ ᱨᱮᱱᱟᱜ ᱢᱩᱬ ᱤᱥᱢᱟᱨᱴ ᱥᱚᱦᱚᱨ ᱢᱤᱥᱚᱱ ᱵᱷᱤᱛᱨᱤ ᱨᱮ ᱥᱤᱧᱚᱛ ᱨᱮᱱᱟᱜ ᱯᱩᱭᱞᱩ ᱜᱨᱤᱱᱯᱷᱤᱞᱰ ᱠᱟᱹᱨᱜᱟᱲ ᱤᱥᱢᱟᱨᱴ ᱥᱚᱦᱚᱨ ᱵᱮᱱᱟᱣ ᱮᱱᱟ ᱾
ᱱᱟᱜᱟᱢ
ᱠᱷᱟᱠᱤ ᱫᱚ ᱟᱹᱛᱩ ᱨᱮᱱᱟᱜ ᱢᱩᱬ ᱧᱩᱛᱩᱢ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱚᱦᱢᱚᱫᱽᱱᱚᱜᱚᱨ ᱨᱤᱱᱤᱡ ᱥᱩᱞᱛᱟᱱ ᱢᱩᱨᱛᱚᱡᱟ ᱱᱤᱡᱟᱢ ᱥᱟᱦ ᱫᱚᱥᱟᱨ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱢᱚᱞᱤᱠ ᱚᱢᱵᱚᱨ ᱫᱚ ᱨᱟᱡᱽᱜᱟᱲ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱜᱮᱞ ᱥᱮᱨᱢᱟ ᱵᱷᱤᱛᱤᱨ, ᱠᱷᱟᱠᱤ ᱫᱚ ᱢᱤᱫ ᱦᱚᱲ ᱮᱞ ᱟᱜ ᱟᱨ ᱱᱟᱯᱟᱭ ᱥᱚᱦᱚᱨ ᱨᱮ ᱩᱛᱱᱟᱹᱣ ᱦᱩᱭ ᱮᱱᱟ ᱾ ᱑᱖᱒᱖ ᱥᱟᱞ ᱨᱮ ᱢᱚᱞᱤᱠ ᱚᱢᱵᱚᱨ ᱫᱚ ᱵᱚᱸᱜᱟ ᱛᱟᱞᱟ ᱮᱱᱟ ᱾ ᱟᱡᱤᱡ ᱵᱮᱴᱟ ᱯᱷᱚᱛᱮᱦ ᱠᱷᱟᱱ ᱫᱚ ᱟᱡᱤᱡ ᱥᱟᱠᱥᱤᱰ ᱮ ᱵᱮᱱᱟᱣ ᱮᱱᱟ, ᱡᱟᱦᱟᱸ ᱫᱚ ᱠᱷᱟᱠᱤ ᱧᱩᱛᱩᱢ ᱵᱚᱫᱚᱞ ᱠᱟᱛᱮ ᱯᱷᱚᱛᱮᱦᱱᱚᱜᱚᱨ ᱮᱱᱟ ᱾ ᱑᱖᱓᱓ ᱥᱟᱞ ᱨᱮ ᱥᱟᱦᱤ ᱥᱤᱯᱟᱹᱦᱤ ᱦᱚᱛᱮᱛᱮ ᱫᱚᱣᱞᱛᱟᱵᱟᱫᱽ ᱠᱤᱞᱟ ᱨᱮ ᱟᱢᱮᱴ ᱠᱟᱛᱮ ᱥᱟᱶ, ᱯᱷᱚᱛᱮᱦᱱᱚᱜᱚᱨ ᱥᱟᱶᱛᱮ ᱱᱤᱡᱟᱢ ᱥᱟᱦᱤ ᱰᱚᱢᱤᱱᱤᱥᱚᱱ ᱫᱚ ᱢᱩᱜᱚᱞᱟᱜ ᱟᱢᱮᱴ ᱨᱮ ᱦᱮᱡ ᱮᱱᱟ ᱾
᱖᱕᱓ ᱥᱟᱞ ᱨᱮ ᱡᱚᱠᱷᱚᱱ ᱢᱩᱜᱚᱞ ᱨᱟᱡᱽᱠᱩᱢᱟᱨ ᱚᱣᱨᱚᱝᱡᱮᱵᱽ ᱮ ᱫᱚᱥᱟᱨ ᱰᱷᱟᱹᱣ ᱫᱚᱠᱠᱚᱱ ᱨᱤᱱᱤᱡ ᱵᱷᱟᱭᱥᱚᱨᱟᱭ ᱵᱟᱦᱟᱞ ᱮᱱᱟ, ᱟᱫᱚ ᱩᱱᱤᱫᱚ ᱯᱷᱚᱛᱮᱦᱱᱚᱜᱚᱨ ᱫᱚ ᱟᱡᱟᱜ ᱨᱟᱡᱽᱜᱟᱲ ᱵᱮᱱᱟᱣ ᱠᱮᱫᱟ ᱟᱨ ᱚᱱᱟ ᱧᱩᱛᱩᱢ ᱫᱚ ᱵᱚᱫᱚᱞ ᱠᱟᱛᱮ ᱚᱣᱨᱚᱝᱜᱟᱵᱟᱫᱽ ᱠᱮᱫᱟ ᱾ ᱚᱣᱨᱚᱝᱜᱟᱵᱟᱫᱽ ᱫᱚ ᱚᱠᱟ ᱚᱡᱟ ᱡᱷᱚᱦ ᱚᱣᱨᱚᱝᱡᱮᱵᱽ ᱟᱜ ᱥᱟᱥᱚᱱ ᱚᱠᱛᱚ ᱨᱮᱱᱟᱜ ᱱᱟᱜᱟᱢ ᱦᱚᱛᱮᱛᱮ ᱠᱷᱩᱡᱤᱥᱛᱟ ᱵᱚᱱᱭᱟᱫᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱣᱨᱚᱝᱜᱟᱵᱟᱫᱽ ᱨᱤᱱ ᱦᱚᱲ ᱮᱞ ᱫᱚ ᱑,᱑᱗᱕,᱑᱑᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱖᱐᱙,᱒᱐᱖ ᱠᱚᱲᱟ ᱟᱨ ᱕᱖᱕,᱙᱑᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱥᱤᱢᱟᱹ ᱨᱮ ᱦᱚᱲ ᱮᱞ ᱫᱚ ᱑᱕᱘,᱗᱗᱙ ᱢᱮᱱᱟᱜ ᱠᱚᱣᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮ ᱥᱮᱪᱮᱫ ᱜᱩᱴ ᱮᱞ ᱫᱚ ᱗᱘᱙,᱒᱒᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱦᱚᱲ ᱮᱞ ᱨᱮᱱᱟᱜ ᱗᱕.᱖᱗% ᱛᱟᱦᱮᱸ ᱠᱟᱱᱟ, ᱠᱚᱲᱟ ᱥᱮᱪᱮᱫ ᱫᱚ ᱗᱙.᱓᱔% ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚ ᱗᱑.᱗᱒% ᱛᱟᱦᱮᱸ ᱠᱟᱱᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮᱱᱟᱜ ᱗+ ᱦᱚᱲ ᱮᱞ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱗.᱕% ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱲᱟ ᱥᱮᱪᱮᱫ ᱫᱚᱨ ᱫᱚ ᱙᱒.᱒% ᱟᱨ ᱛᱤᱨᱞᱟᱹ ᱥᱮᱪᱮᱫ ᱫᱚᱨ ᱫᱚ ᱘᱒.᱕% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱒᱙,᱒᱒᱓ ᱟᱨ ᱟᱹᱫᱤᱵᱟᱹᱥᱤ ᱫᱚ ᱑᱕,᱒᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱚᱣᱨᱚᱝᱜᱟᱵᱟᱫᱽ ᱨᱮ ᱒᱓᱖᱖᱕᱙ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ
ᱢᱟᱨᱟᱴᱷᱤ ᱫᱚ ᱥᱚᱦᱚᱨ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱠᱟᱱᱟ ᱾ ᱢᱟᱨᱟᱴᱷᱤ ᱦᱚᱸ ᱥᱚᱦᱚᱨ ᱨᱮ ᱟᱹᱰᱤ ᱡᱟᱹᱥᱛᱤ ᱨᱚᱲᱼᱮᱫ ᱯᱟᱹᱨᱥᱤ ᱠᱟᱱᱟ, ᱚᱱᱟ ᱛᱟᱭᱚᱢ ᱫᱚ ᱩᱨᱫᱩ ᱟᱨ ᱦᱤᱱᱫᱤ ᱠᱟᱱᱟ ᱾
ᱫᱷᱚᱨᱚᱢ
ᱚᱣᱨᱚᱝᱜᱟᱵᱟᱫᱽ ᱨᱮ ᱰᱮᱦᱮᱨ ᱛᱮᱫ ᱦᱚᱲ ᱮᱞ ᱫᱚ ᱦᱤᱱᱫᱩ (᱕᱑%) ᱢᱮᱱᱟᱜ ᱠᱚᱣᱟ, ᱚᱱᱟ ᱛᱟᱭᱚᱢ ᱓᱐% ᱫᱚ ᱢᱩᱥᱞᱤᱢ, ᱑᱕.᱒% ᱫᱚ ᱵᱩᱫᱫᱷᱚ ᱟᱨ ᱑.᱖% ᱫᱚ ᱡᱮᱭᱱ ᱢᱮᱱᱟᱜ ᱠᱚᱣᱟ ᱾
ᱩᱰᱟᱹᱱ ᱦᱚᱨ
ᱚᱣᱨᱚᱝᱜᱟᱵᱟᱫᱽ ᱩᱰᱟᱹᱱ ᱰᱟᱹᱦᱤ ᱫᱚ ᱥᱚᱦᱚᱨ ᱨᱮᱱᱟᱜ ᱥᱮᱵᱟ ᱦᱟᱜ ᱢᱤᱫ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱟᱨ ᱦᱟᱭᱫᱽᱨᱟᱵᱟᱫᱽ, ᱫᱤᱞᱞᱤ, ᱢᱩᱢᱵᱟᱭ, ᱵᱮᱸᱜᱽᱞᱚᱨ, ᱚᱦᱢᱚᱫᱟᱵᱟᱫᱽ, ᱩᱫᱚᱭᱯᱩᱨ, ᱛᱤᱨᱩᱯᱟᱛᱤ, ᱵᱤᱥᱟᱠᱷᱟᱯᱟᱴᱱᱟᱢ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱞᱟᱹᱜᱤᱫ ᱛᱮ ᱡᱚᱲᱟᱣ ᱩᱰᱟᱹᱜ ᱠᱟᱱᱟ ᱾ ᱒᱐᱐᱘ ᱥᱟᱞ ᱨᱮ, ᱦᱟᱡᱽ ᱯᱟᱥᱮᱱᱡᱚᱨ ᱨᱮ ᱦᱮᱡ ᱱᱚᱜ ᱠᱚ ᱦᱚᱲ ᱟᱜ ᱞᱟᱹᱜᱤᱫ ᱛᱮ ᱩᱰᱟᱹᱱ ᱵᱮᱵᱚᱥᱛᱟ ᱦᱩᱭ ᱟᱠᱟᱱᱟ ᱾
ᱨᱮᱞ
ᱚᱣᱨᱚᱝᱜᱟᱵᱟᱫᱽ ᱨᱮᱞᱣᱮ ᱥᱴᱮᱥᱚᱱ ᱫᱚ ᱮᱛᱚᱢ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱱᱟᱱᱫᱮᱲ ᱨᱮᱞᱣᱮ ᱰᱤᱵᱤᱡᱚᱱ ᱵᱷᱤᱛᱤᱨ ᱨᱮ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱠᱚᱱᱫᱨᱟᱵᱟᱫᱽᱼᱢᱚᱱᱢᱟᱰ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱟᱨ ᱫᱤᱞᱞᱤ, ᱦᱟᱭᱫᱽᱨᱟᱵᱟᱫᱽ, ᱞᱟᱛᱩᱨ ᱨᱚᱰ, ᱢᱚᱱᱢᱟᱰ, ᱢᱩᱢᱵᱟᱭ, ᱱᱟᱜᱽᱯᱩᱨ, ᱱᱟᱱᱫᱮᱲ, ᱱᱟᱥᱤᱠ ᱨᱚᱰ ᱱᱤᱡᱟᱢᱟᱵᱟᱫᱽ ᱟᱨ ᱯᱩᱱᱮ ᱞᱮᱠᱟᱱ ᱢᱩᱬ ᱥᱚᱦᱚᱨ ᱥᱟᱶ ᱨᱮᱞ ᱡᱩᱲᱟᱹᱣ ᱟᱠᱟᱱᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮ ᱥᱮᱱᱫᱽᱨᱟ ᱟᱨ ᱣᱟᱞᱩᱡᱽ ᱠᱷᱚᱱ ᱢᱮᱴᱨᱚ ᱞᱟᱹᱜᱤᱫ ᱛᱮ ᱰᱤᱯᱤᱟᱨ ᱥᱟᱯᱲᱟᱣ ᱠᱟᱛᱮ ᱠᱟᱹᱢᱤ ᱮᱦᱚᱵ ᱟᱠᱟᱱᱟ ᱾ ᱢᱩᱢᱵᱟᱭ ᱠᱷᱚᱱ ᱱᱟᱜᱽᱯᱩᱨ ᱫᱷᱟᱹᱵᱤᱡ ᱦᱟᱭ ᱤᱥᱯᱤᱰ ᱨᱮᱞ ᱞᱟᱭᱤᱱ ᱞᱟᱹᱜᱤᱫ ᱛᱮᱦᱚᱸ ᱥᱟᱨᱵᱷᱮ ᱟᱨ ᱰᱤᱯᱤᱟᱨ ᱨᱮᱱᱟᱜ ᱠᱟᱹᱢᱤ ᱮᱦᱚᱵ ᱟᱠᱟᱱᱟ, ᱱᱚᱣᱟ ᱚᱣᱨᱚᱝᱜᱟᱵᱟᱫᱽ ᱨᱮ ᱛᱤᱸᱜᱩᱱᱟ ᱾
ᱥᱚᱲᱚᱠ
MSRTC ᱨᱮᱱᱟᱜ ᱥᱮᱱᱴᱨᱟᱞ ᱵᱟᱥ ᱤᱥᱴᱮᱱᱰ, ᱚᱣᱨᱚᱝᱜᱟᱵᱟᱫᱽ ᱢᱩᱬ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱛᱟᱞᱢᱟ ᱠᱟᱱᱟ ᱾ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱡᱚᱛᱚ ᱢᱟᱨᱟᱝ ᱵᱟᱥ ᱰᱤᱯᱳ ᱞᱟᱹᱜᱤᱫ ᱛᱮ ᱵᱟᱥ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮ ᱳᱞᱟ ᱠᱮᱵᱥ ᱥᱮᱵᱟ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮᱱᱟᱜ ᱢᱩᱬ ᱡᱤᱞᱤᱧ ᱰᱟᱦᱟᱨ ᱨᱮᱱᱟᱜ ᱵᱟᱥ ᱒ᱼ᱓ ᱢᱟᱦᱟᱸ ᱨᱮ ᱫᱤᱞᱞᱤ, ᱡᱚᱭᱯᱩᱨ, ᱜᱟᱱᱫᱷᱤᱱᱚᱜᱚᱨ ᱟᱨ ᱦᱟᱭᱫᱽᱨᱟᱵᱟᱫᱽ ᱥᱮᱴᱮᱨᱚᱜᱼᱟ ᱾ MSRTC ᱵᱟᱥ ᱫᱚ ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱟᱨ ᱯᱩᱲᱥᱤ ᱯᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱠᱚ ᱡᱮᱞᱮᱠᱟ ᱤᱱᱫᱚᱨ, ᱩᱡᱡᱮᱱ, ᱥᱩᱨᱚᱛ, ᱵᱚᱰᱳᱫᱚᱨᱟ, ᱠᱷᱟᱸᱰᱣᱟ, ᱵᱩᱨᱦᱚᱱᱯᱩᱨ, ᱠᱷᱟᱨᱜᱚᱱ, ᱵᱷᱚᱯᱟᱞ ᱞᱟᱹᱜᱤᱫ ᱛᱮᱦᱚᱸ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱚᱣᱨᱚᱝᱜᱟᱵᱟᱫᱽ ᱨᱮ ᱫᱤᱥᱩᱣᱟᱹ ᱥᱟᱜᱟᱲᱚᱢ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱚᱣᱨᱚᱝᱜᱟᱵᱟᱫᱽ ᱨᱮ ᱤᱥᱢᱟᱨᱴ ᱥᱚᱦᱚᱨ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ  ᱛᱷᱚᱠ:ᱚᱣᱨᱚᱝᱜᱟᱵᱟᱫᱽ ᱦᱚᱱᱚᱛ, ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱚᱦᱚᱫ ᱢᱮᱱᱟᱜ ᱚᱱᱚᱞ ᱧᱩᱛᱩᱢ ᱠᱚ
ᱥᱤᱨᱚᱱ ᱢᱩᱨᱢᱩ
ᱥᱤᱨᱚᱱ ᱢᱩᱨᱢᱩ ᱜᱚᱢᱠᱮ ᱫᱚ ᱥᱩᱨᱮᱱ ᱧᱩᱛᱩᱢ ᱛᱮᱦᱚ ᱠᱚ ᱦᱚᱦᱚ ᱟᱭ ᱛᱟᱦᱮᱸᱫ᱾ ᱡᱟᱱᱟᱢ ᱢᱟᱹᱦᱤᱛ ᱐᱕/᱐᱒/᱑᱙᱔᱐. ᱨᱮ ᱩᱯᱷᱮᱞ ᱞᱮᱱᱟ ᱟᱨ ᱵᱚᱸᱜᱟᱛᱟᱞᱟ ᱟᱠᱟᱱᱟᱭ ᱑᱘/᱐᱗/᱒᱐᱐᱖ ᱥᱟᱞ ᱨᱮ ᱾ ᱩᱱᱤ ᱫᱚ ᱯᱟᱹᱲᱩᱨᱤᱭᱟᱹ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟ ᱡᱟᱦᱟ ᱫᱚ ᱰᱟᱠ ᱚᱲᱟᱜ ᱵᱷᱟᱸᱰᱨᱚ, ᱡᱤᱞᱟᱹ ᱯᱩᱪᱷᱤᱢ ᱢᱤᱫᱱᱤᱯᱩᱨ , ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱾ ᱟᱯᱟᱛ ᱧᱩᱛᱩᱢ ᱫᱚ ᱵᱟᱹᱴᱠᱩ ᱢᱩᱨᱢᱩ ᱟᱨ ᱮᱸᱜᱟᱛ ᱧᱩᱛᱩᱢ ᱫᱚ ᱯᱷᱩᱞᱟᱹᱨᱤ ᱢᱩᱨᱢᱩ ᱟᱨ ᱟᱠᱤᱱᱤᱡ ᱮᱨᱟ ᱦᱟᱜ ᱧᱩᱛᱩᱢ ᱫᱚ ᱢᱚᱱᱤᱹᱢᱟ ᱾ ᱩᱱᱤ ᱫᱚ ᱥᱟᱱᱛᱟᱲᱤ ᱥᱟᱶᱦᱮᱫ ᱡᱮᱜᱮᱛ ᱨᱮ ᱢᱤᱫ ᱧᱩᱢ ᱧᱟᱢᱟᱱ ᱚᱱᱚᱞᱤᱭᱟᱹ ᱠᱟᱱᱟᱭ ᱾
ᱡᱤᱣᱚᱱ ᱠᱟᱛᱷᱟ
ᱚᱞᱚᱜ ᱯᱟᱲᱦᱟᱣ ᱫᱚ ᱟᱹᱛᱩ ᱤᱥᱠᱩᱞ ᱠᱷᱚᱱ ᱜᱮ ᱮᱛᱚᱦᱚᱵ ᱞᱮᱱ ᱛᱟᱭᱟ ᱚᱸᱰᱮ ᱯᱳᱱ ᱪᱟᱱᱟᱪ ᱫᱚ ᱠᱷᱩᱲᱠᱟᱹ ᱮᱛᱚᱦᱚᱵ ᱤᱥᱠᱤᱞ ᱠᱷᱚᱱ, ᱜᱮᱞ ᱪᱟᱱᱟᱪ ᱫᱚ ᱠᱟᱯᱜᱟᱹᱲᱤ ᱠᱷᱚᱱ ᱟᱨ ᱟᱭ.ᱮ‌ᱥ.ᱥᱮ ᱫᱚ ᱵᱤᱥᱱᱩᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱹᱲ ᱠᱷᱚᱱ ᱾ ᱪᱟᱹᱠᱨᱤ ᱫᱚ ᱢᱟᱨᱟᱝ ᱵᱷᱟᱨᱚᱛ ᱥᱚᱨᱠᱟᱨ ᱟᱜ ᱫᱚᱯᱛᱚᱨ ᱨᱮ ᱵᱟᱦᱟᱞ ᱞᱮᱱᱟ ᱚᱱᱟ ᱛᱟᱭᱚᱢ ᱫᱚ ᱠᱳᱞᱠᱟᱛᱟ ᱯᱳᱨᱴ ᱴᱨᱟᱥᱴ ᱨᱮ ᱢᱩᱪᱟᱹᱫ ᱫᱷᱟᱵᱤᱡ ᱮ ᱠᱟᱹᱢᱤ ᱞᱮᱫᱟ ᱾ ᱥᱮᱢᱞᱮᱫ ᱥᱟᱶ ᱡᱚᱯᱚᱲᱟᱣ ᱮ ᱛᱟᱦᱮ ᱞᱮᱱᱟ - ᱑᱙᱖᱘-᱖᱙ ᱥᱮᱨᱢᱟ ᱠᱷᱚᱱ ᱾ ᱥᱮᱪᱮᱫ ᱢᱟᱰᱮᱨ ᱨᱮᱱ ᱪᱮᱭᱟᱨᱢᱮᱱ ᱞᱮᱠᱟᱛᱮ ᱛᱟᱦᱮ ᱠᱟᱱᱟ ᱑᱙᱘᱐ ᱠᱷᱚᱱ , ᱥᱮᱢᱞᱮᱫ ᱟᱜ ᱟᱱ ᱠᱩᱢᱩᱰ (Law Committee) ᱨᱮ ᱪᱮᱭᱟᱨᱢᱮᱱ ᱞᱮᱠᱟᱛᱮ ᱛᱟᱦᱮ ᱠᱟᱱᱟ ᱑᱙᱙᱒ ᱥᱟᱞ ᱫᱷᱟᱵᱤᱡ᱾ ᱥᱟᱶᱛᱟ ᱠᱟᱢᱤ ᱨᱮ ᱡᱚᱯᱚᱲᱟᱣ- ᱪᱟᱠᱨᱤ ᱛᱩᱞᱩᱡ ᱜᱮ ᱵᱤᱱᱛᱤ , ᱵᱟᱠᱷᱮᱲ ᱮᱢᱟᱱ ᱠᱚ ᱪᱟᱨᱪᱟᱭ ᱛᱟᱦᱮᱸᱫ ᱾ ᱥᱟᱱᱟᱢ ᱦᱚᱲ ᱥᱟᱶᱛᱮ ᱢᱮᱥᱟ ᱠᱟᱛᱮ ᱥᱟᱶᱛᱟ ᱨᱮᱱᱟᱜ ᱠᱟᱢᱤ ᱦᱚᱨᱟ ᱠᱚ ᱞᱟᱦᱟ ᱤᱫᱤ ᱾ ᱟᱡᱟᱜ ᱯᱩᱛᱷᱤ ᱠᱚ ᱩᱪᱷᱟᱹᱱ ᱟᱠᱟᱱᱟ ᱼ ᱫᱟᱜ ᱵᱟᱦᱟ , ᱦᱚᱲ ᱨᱚᱲ ᱛᱮᱭᱟᱜ ᱵᱷᱮᱱᱛᱟ ᱨᱚᱲ ᱟᱨ ᱢᱮᱱᱠᱟᱛᱷᱟ , ᱚᱞ ᱦᱮᱣᱟ ᱮᱢᱟᱱ , ᱱᱚᱣᱟ ᱠᱚ ᱵᱮᱜᱟᱨ ᱯᱟᱛᱷᱟᱢ ᱠᱚᱨᱮ ᱚᱞ ᱟᱠᱟᱫᱟ ᱾ ᱚᱱᱟ ᱠᱚᱫᱚ ᱯᱩᱪᱷᱤᱢ ᱵᱟᱝᱞᱟ ᱟᱨ ᱥᱤᱸᱜᱟᱹᱨ ᱥᱟᱠᱣᱟ ᱠᱤᱱ ᱨᱮ ᱾ ᱢᱩᱨᱩᱢ ᱯᱟᱡᱟ ᱯᱟᱛᱷᱟᱢ ᱫᱚ ᱟᱡᱟᱜ ᱩᱫᱜᱟᱹᱣ ᱛᱮᱜᱮ ᱯᱟᱨᱥᱟᱞ ᱚᱜ ᱠᱟᱱ ᱛᱟᱦᱮᱫ ᱾ ᱢᱩᱨᱩᱢ ᱯᱟᱡᱟ ᱨᱮ ᱚᱞ ᱠᱚᱫᱚ, ᱟᱵᱚ ᱠᱷᱮᱨᱣᱟᱲ ᱫᱚ ᱚᱠᱟᱨᱮ , ᱵᱟᱹᱦᱩ ᱡᱟᱶᱟᱭ ᱧᱮᱞ ᱥᱮᱨᱣᱟ , ᱥᱤᱸᱫᱩᱨ ᱨᱮᱱᱟᱜ ᱪᱚᱞ , ᱠᱷᱮᱨᱣᱟᱲ ᱠᱚ ᱛᱟᱠᱟ ᱨᱮ ᱵᱚᱸᱜᱟ ᱥᱮᱵᱟ ᱮᱢᱟᱱ ᱚᱞ ᱾ ᱚᱞ ᱪᱤᱠᱤ ᱨᱮᱱᱟᱜ ᱨᱚᱱᱚᱲ ᱪᱮᱛᱟᱱ ᱨᱮ ᱟᱹᱰᱤ ᱫᱚᱠᱷᱚᱞ ᱛᱟᱦᱮ ᱠᱟᱱ ᱛᱟᱭᱟ ᱾ ᱟᱠᱟᱥᱵᱟᱱᱤ ᱥᱟᱶ ᱡᱚᱯᱚᱲᱟᱣ ᱦᱚᱭ ᱛᱟᱦᱮ ᱠᱟᱱᱟ ᱾ ᱵᱟᱹᱠᱷᱮᱲ ᱠᱚᱫᱚ ᱟᱰᱤ ᱱᱟᱯᱟᱭᱮ ᱜᱟᱱ ᱥᱟᱹᱛ ᱞᱟᱜ ᱟᱭ ᱾ ᱡᱟᱦᱟ ᱟᱵᱚ ᱢᱩᱨᱩᱢ ᱯᱟᱸᱡᱟ ᱨᱮᱵᱚᱱ ᱧᱮᱞ ᱧᱟᱢᱟᱠᱟᱫ ᱛᱟᱭᱟ ᱾ West Bengal ᱥᱚᱨᱠᱟᱨ ᱟᱜ Scert Syllabus ᱠᱩᱢᱩᱰ ᱨᱮᱱ ᱥᱚᱦᱚᱫ ᱦᱚᱭ ᱛᱟᱦᱮ ᱠᱟᱱᱟ ᱾ ᱞᱮᱦᱮ ᱫᱷᱟᱹᱨᱛᱤ ᱟᱨ ᱫᱟᱜ ᱵᱟᱦᱟ (Blooms of Cloud)  ᱠᱷᱚᱱ ᱦᱟᱛᱟᱣ ᱟᱠᱟᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱫᱤᱱᱦᱟᱴᱟ
ᱫᱤᱱᱦᱟᱴᱟ ᱱᱟᱝᱜᱽᱨᱟᱦᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱯᱟᱹᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱢᱮᱱᱟᱜ ᱠᱩᱪ ᱵᱤᱦᱟᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱮᱱ ᱱᱟᱝᱜᱽᱨᱟᱦᱟ ᱠᱟᱱᱟ| ᱱᱚᱣᱟ ᱫᱚ ᱫᱤᱱᱦᱟᱴᱟ ᱨᱮᱭᱟᱜ ᱥᱟᱵᱽ ᱰᱤᱵᱷᱤᱥᱚᱱᱟᱞ ᱫᱚᱵᱷᱟᱹᱴᱤᱭᱟᱹ ᱠᱟᱱᱟ|
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ, ᱫᱤᱱᱦᱟᱴᱟᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱚᱭᱚᱜ ᱠᱟᱱᱟ ᱓᱖,᱑᱒᱔ ᱡᱚᱱᱟ| ᱩᱱᱠᱚ ᱢᱩᱫᱽ ᱨᱮ ᱦᱮᱨᱮᱞ ᱦᱚᱯᱚᱱ ᱫᱚ ᱥᱟᱭ ᱠᱟᱲᱟ ᱕᱐ᱹ᱗᱘% ᱦᱤᱸᱥ ᱟᱨ ᱢᱟᱭᱡᱚᱣ ᱠᱚ ᱫᱚ ᱥᱟᱭ ᱠᱟᱲᱟ ᱔᱙ᱹ᱒᱒% ᱦᱤᱸᱥ ᱠᱚ ᱛᱟᱦᱮᱸᱠᱟᱱᱟ|
ᱫᱤᱱᱦᱟᱴᱟ ᱨᱮᱭᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱦᱚᱭᱚᱜ ᱠᱟᱱᱟ ᱙᱑ᱹ᱖᱑% ᱦᱤᱸᱥ, ᱱᱷᱟᱛᱮ ᱞᱮᱵᱮᱞ ᱡᱟᱹᱡᱟᱹᱛᱨᱤᱭᱟᱹ ᱫᱚ ᱗᱔ᱹ᱐᱔% ᱛᱟᱦᱮᱸᱠᱟᱱᱟ| ᱩᱱᱠᱚ ᱢᱩᱫᱽ ᱨᱮ ᱦᱮᱨᱮᱞ ᱦᱚᱯᱚᱱ ᱠᱚ ᱫᱚ ᱙᱔ᱹ᱕᱓% ᱟᱨ ᱢᱟᱭᱡᱤᱣ ᱦᱚᱯᱚᱱ ᱠᱚ ᱫᱚ ᱘᱘ᱹ᱖᱒% ᱥᱤᱠᱷᱤᱛ ᱠᱚ ᱛᱟᱦᱮᱸᱠᱟᱱᱟ|
ᱫᱤᱱᱦᱟᱟᱴᱟ ᱨᱮ, ᱗ᱹ᱘᱘% ᱦᱤᱸᱥ ᱦᱚᱲ ᱞᱮᱠᱷᱟ ᱜᱮ ᱖ ᱥᱮᱨᱢᱟ ᱞᱟᱛᱟᱨ ᱩᱢᱮᱨ ᱨᱮᱱ ᱠᱚ ᱛᱟᱦᱮᱸᱠᱟᱱᱟ|
ᱮᱴᱟᱜ ᱰᱚᱜᱚᱨ
Central Tobacco Research Institute ᱨᱮᱭᱟᱜ ᱢᱤᱫᱴᱮᱱ ᱰᱟᱹᱨ ᱫᱚ ᱱᱚᱣᱟ ᱱᱟᱝᱜᱽᱨᱟᱦᱟ ᱨᱮ ᱢᱮᱱᱟᱜ ᱟᱠᱟᱫᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ ᱛᱷᱚᱠ:ᱱᱟᱝᱜᱽᱨᱟᱦᱟ
ᱥᱤᱧᱚᱛᱤᱭᱟ. ᱭᱩᱴᱭᱩᱵᱟᱨ ᱠᱚᱣᱟᱜ ᱛᱟ.ᱞᱠᱟ.
ᱱᱚᱶᱟ ᱛᱟ.ᱞᱠᱟ. ᱨᱮ ᱓᱐ ᱜᱚᱴᱮᱝ ᱥᱤᱧᱚᱛᱤᱭᱟ. ᱭᱩᱴᱭᱩᱵᱚᱨ ᱠᱚᱣᱟᱜ ᱧᱩᱛᱩᱢ ᱥᱮᱞᱮᱫ ᱠᱟᱱᱟ ᱾
ᱡᱟᱹᱱᱩᱢ (ᱡᱚ)
ᱡᱟᱹᱱᱩᱢ ᱨᱮᱱᱟᱜ ᱥᱟᱬᱮᱥ ᱧᱩᱛᱩᱢ ᱫᱚ Ziziphus zizyphus ᱾ ᱮᱛᱚᱢ ᱮᱥᱤᱭᱟ ᱨᱮ ᱱᱚᱣᱟ ᱡᱚ ᱫᱚ ᱟᱹᱰᱤ ᱧᱩᱛᱩᱢᱟᱱ ᱡᱚ ᱠᱟᱱᱟ ᱟᱨ ᱱᱚᱣᱟ ᱫᱟᱨᱮ ᱛᱮ ᱡᱟᱹᱱᱩᱢ ᱛᱮ ᱦᱚᱸ ᱯᱮᱨᱮᱡ ᱜᱮᱭᱟ᱾ ᱤᱝᱨᱮᱡᱤ ᱛᱮ ᱱᱚᱣᱟ ᱡᱚ ᱫᱚ Jujube ᱥᱮ Chinese date ᱦᱚᱸ ᱠᱚ ᱢᱮᱛᱟᱜ ᱜᱮᱭᱟ᱾ ᱡᱟᱹᱱᱩᱢ ᱫᱟᱨᱮ ᱫᱚ ᱢᱟᱡᱷᱟᱨᱤ ᱟᱨ ᱡᱷᱳᱯ ᱞᱮᱠᱟ ᱦᱩᱭᱩᱜᱼᱟ᱾ ᱱᱚᱣᱟ ᱫᱟᱨᱮ ᱨᱮᱱᱟᱜ ᱥᱟᱵᱷᱟᱵᱤᱠ ᱩᱥᱩᱞ ᱫᱚ ᱑᱒-᱑᱓ ᱫᱢᱴᱟᱨ᱾ ᱱᱚᱣᱟ ᱫᱟᱨᱮ ᱨᱮᱱᱟᱜ ᱥᱟᱠᱟᱢ ᱫᱚ ᱨᱟᱵᱟᱝ ᱫᱤᱱ ᱨᱮ ᱧᱩᱨᱩᱜᱼᱟ ᱟᱨ ᱵᱚᱥᱚᱱᱛᱚ ᱠᱟᱞ ᱨᱮ ᱱᱟᱣᱟ ᱛᱮ ᱥᱟᱜᱮᱱᱚᱜᱼᱟ᱾ ᱱᱚᱣᱟ ᱨᱮᱱᱟᱜ ᱰᱟᱹᱨ ᱠᱚ ᱫᱚ ᱪᱮᱛᱟᱱ ᱥᱮᱡ ᱜᱮ ᱛᱟᱸᱦᱮᱸᱱᱟ᱾ ᱥᱮᱯᱴᱮᱢᱵᱚᱨ-ᱚᱠᱴᱚᱵᱚᱨ ᱥᱮᱡ ᱫᱟᱨᱮ ᱨᱮ ᱵᱟᱦᱟ ᱦᱤᱡᱩᱜᱼᱟ ᱟᱨ ᱨᱮᱭᱟᱲ ᱫᱤᱱ ᱨᱮ ᱡᱚ ᱦᱤᱡᱩᱜᱼᱟ᱾ ᱡᱟᱹᱱᱩᱢ ᱡᱚ ᱫᱚ ᱡᱟᱹᱥᱛᱤ ᱵᱷᱟᱜᱽ ᱜᱮ ᱜᱳᱞ ᱜᱮᱭᱟ ᱛᱚᱵᱮ ᱡᱤᱞᱤᱧ ᱢᱟᱪᱷᱟ ᱡᱚ ᱦᱚᱸ ᱢᱮᱱᱟᱜ ᱜᱮᱭᱟ᱾ ᱡᱟᱹᱱᱩᱢ ᱡᱚ ᱫᱚ ᱵᱤᱞᱤ ᱞᱮᱱ ᱠᱷᱟᱱ ᱥᱟᱥᱟᱝ ᱥᱮ ᱟᱨᱟᱜ ᱜᱮ ᱧᱮᱞᱚᱜᱼᱟ᱾ ᱵᱮᱨᱮᱞ ᱟᱨ ᱵᱤᱞᱤ ᱛᱮ ᱦᱚᱸ ᱡᱟᱹᱱᱩᱢ ᱫᱚ ᱡᱚᱢᱚᱜ ᱜᱮᱭᱟ᱾ ᱱᱚᱣᱟ ᱡᱚ ᱫᱚ ᱦᱮᱲᱮᱢ ᱥᱮ ᱡᱚᱡᱚ ᱥᱮ ᱵᱟᱱᱟᱨ ᱞᱮᱠᱟ ᱜᱮ ᱦᱩᱭ ᱫᱟᱲᱮᱭᱟᱜᱼᱟ᱾ ᱡᱟᱹᱱᱩᱢ ᱫᱚ ᱥᱤᱛᱩᱝ ᱨᱮᱦᱚᱸ ᱠᱩ ᱨᱚᱦᱚᱲᱟ ᱟᱨ ᱠᱩ ᱫᱚᱦᱚ ᱠᱟᱜᱼᱟ ᱥᱮ ᱟᱪᱟᱨ ᱠᱚ ᱵᱮᱱᱟᱣᱟ᱾
ᱱᱚᱣᱟ ᱡᱟᱹᱱᱩᱢ ᱡᱚ ᱥᱟᱶᱛᱮ ᱦᱤᱱᱫᱩ ᱫᱷᱚᱨᱚᱢ ᱢᱟᱹᱱᱢᱤ ᱠᱳᱣᱟᱜ ᱥᱚᱨᱚᱥᱚᱛᱤ ᱯᱩᱡᱟᱹ ᱨᱮᱱᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ᱾ ᱦᱤᱱᱫᱩ ᱠᱚ ᱫᱚ ᱱᱚᱣᱟ ᱥᱚᱨᱚᱥᱚᱛᱤ ᱯᱩᱡᱟᱹ ᱞᱟᱦᱟᱨᱮ ᱡᱟᱹᱱᱩᱢ ᱵᱟᱹᱠᱩ ᱡᱚᱢᱟ᱾ ᱯᱩᱡᱟᱹ ᱨᱮ ᱡᱟᱹᱱᱩᱢ ᱵᱷᱳᱜᱽ ᱮᱢ ᱛᱟᱭᱚᱢ ᱫᱟᱨᱟᱢ ᱠᱚ ᱡᱚᱢᱟ᱾
ᱡᱟᱹᱱᱩᱢ ᱨᱮᱱᱟᱜ ᱢᱟᱨᱮ ᱡᱟᱱᱟᱢ ᱡᱟᱜᱟ ᱟᱯᱷᱨᱤᱠᱟ ᱠᱟᱱᱟ ᱟᱫᱚ ᱱᱮᱛᱟᱨ ᱫᱚ ᱵᱟᱝᱞᱟᱫᱮᱥ, ᱥᱤᱧᱚᱛ, ᱟᱯᱷᱜᱟᱱᱤᱥᱛᱟᱱ, ᱪᱤᱱ, ᱢᱟᱞᱚᱭᱥᱤᱭᱟ, ᱚᱥᱴᱨᱮᱞᱤᱭᱟ ᱟᱨ ᱯᱨᱚᱥᱟᱱᱛᱚ ᱢᱚᱦᱟᱥᱟᱜᱚᱨᱤᱭᱚ ᱮᱞᱟᱠᱟ ᱠᱚᱨᱮ ᱧᱟᱢᱚᱜᱼᱟ᱾
ᱠᱚᱧᱮ ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱡᱟᱹᱱᱩᱢ ᱫᱟᱨᱮ ᱨᱮ ᱢᱤᱫ ᱥᱮᱨᱢᱟ ᱨᱮ ᱘- ᱠᱷᱚᱱ ᱒᱐᱐ ᱠᱮᱡᱤ ᱫᱷᱟᱹᱵᱤᱡ ᱡᱟᱹᱱᱩᱢ ᱦᱩᱭᱩᱜᱼᱟ᱾ ᱑᱐ ᱠᱷᱚᱱ ᱒᱐ ᱥᱮᱨᱢᱟ ᱵᱚᱭᱚᱥ ᱨᱮᱱᱟᱜ ᱫᱟᱨᱮ ᱜᱮᱨᱮ ᱡᱟᱹᱱᱩᱢ ᱫᱚ ᱡᱟᱹᱥᱛᱤ ᱡᱚᱜᱼᱟ᱾ ᱡᱟᱹᱱᱩᱢ ᱨᱮᱫᱚ ᱟᱭᱢᱟ ᱞᱮᱠᱟᱱ ᱠᱷᱚᱱᱤᱡᱽ ᱫᱨᱚᱵᱵᱚ ᱟᱨ ᱵᱷᱤᱴᱟᱢᱤᱱ ᱮᱹ ᱥᱤ ᱢᱮᱱᱟᱜᱼᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚ
ᱢᱩᱱᱰᱟᱨᱤ ᱵᱟᱱᱤ
ᱢᱩᱱᱰᱟᱨᱤ ᱵᱟᱱᱤ (ᱢᱩᱱᱰᱟᱨᱤ: 𞓗𞓕𞓨𞓚 ᱵᱟᱱᱤ 'ᱪᱤᱠᱤ', ᱢᱩᱱᱰᱟᱨᱤ ᱵᱟᱱᱤ ᱦᱤᱥᱤᱨ ᱦᱤᱥᱤᱨ 'ᱚᱞ', ᱥᱮ ᱢᱩᱱᱰᱟᱨᱤ ᱪᱤᱠᱤ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ) ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱟᱯᱱᱟᱨ ᱪᱤᱠᱤ ᱠᱟᱱᱟ ᱾ ᱢᱩᱱᱰᱟᱨᱤ ᱫᱚ ᱢᱤᱫ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱠᱟᱱᱟ ᱾ ᱢᱩᱱᱰᱟᱨᱤ ᱵᱟᱱᱤ ᱨᱮ ᱒᱗ ᱜᱚᱴᱟᱱ ᱢᱩᱬ ᱪᱤᱠᱤ ᱟᱨ ᱢᱚᱬᱮ ᱜᱚᱴᱟᱱ ᱡᱟᱯᱟᱜ ᱪᱤᱠᱤ ᱢᱮᱱᱟᱜᱼᱟ ᱾ ᱚᱞ ᱪᱤᱠᱤ ᱞᱮᱠᱟ ᱢᱩᱱᱰᱟᱨᱤ ᱵᱟᱱᱤ ᱦᱚᱸ ᱯᱨᱟᱠᱨᱩᱛᱤᱠ ᱱᱤᱨᱚᱲ ᱪᱤᱠᱤ ᱠᱟᱱᱟ ᱾ ᱢᱮᱱᱫᱚ ᱱᱚᱣᱟ ᱪᱤᱠᱤ ᱨᱮᱭᱟᱜ ᱨᱩᱯ ᱫᱚ ᱥᱟᱪᱟᱨᱦᱮ ᱠᱷᱚᱱ ᱧᱟᱢ ᱟᱠᱟᱱᱟ ᱾
ᱱᱚᱣᱟ ᱪᱤᱠᱤ ᱫᱚ ᱞᱮᱸᱜᱟ ᱠᱷᱚᱱ ᱡᱚᱡᱚᱢ ᱥᱮᱫ ᱠᱚ ᱚᱞᱟ ᱾ ᱥᱟᱶᱛᱟ ᱨᱮᱱ ᱟᱹᱜᱩᱣᱟᱹᱱ ᱟᱨ ᱚᱱᱚᱞᱤᱭᱟᱹ ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱑᱙᱘᱐ ᱥᱮᱨᱢᱟ ᱨᱮᱭᱟᱜ ᱢᱩᱪᱟᱹᱫ ᱥᱮᱫ ᱢᱩᱱᱰᱟᱨᱤ ᱚᱞ ᱛᱚᱦᱚᱨ ᱢᱩᱱᱰᱟᱨᱤ ᱵᱟᱱᱤ ᱮ ᱛᱮᱭᱟᱨ ᱟᱨ ᱩᱪᱷᱟᱹᱱ ᱞᱮᱫᱟ ᱾ ᱱᱟᱦᱟᱜ ᱫᱤᱱ ᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱠᱚᱢ ᱜᱮ ᱨᱮᱦᱚᱸ ᱥᱟᱶᱦᱮᱫ, ᱥᱮᱪᱮᱫ ᱟᱨ ᱠᱚᱢᱯᱤᱭᱩᱴᱤᱝ ᱠᱚᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱰᱷᱮᱨ ᱪᱟᱞᱟᱜ ᱠᱟᱱᱟ ᱾
ᱱᱟᱜᱟᱢ
᱑᱙᱔᱙ ᱥᱮᱨᱢᱟ ᱜᱨᱮᱰ ᱥᱠᱩᱞ ᱨᱮ ᱯᱟᱲᱦᱟᱣ ᱚᱠᱛᱚ ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱢᱩᱱᱰᱟᱨᱤ ᱵᱟᱱᱤ ᱨᱮᱭᱟᱜ ᱮᱛᱚᱦᱚᱵ ᱪᱤᱛᱟᱹᱨ ᱠᱚᱸᱭ ᱰᱤᱡᱟᱭᱤᱱ ᱞᱮᱫᱟ, ᱡᱟᱦᱟᱸ ᱫᱚ ᱩᱱᱤ ᱚᱱᱟ ᱠᱚ ᱦᱟᱥᱟ ᱛᱮ ᱵᱷᱤᱛ ᱠᱚᱨᱮᱭ ᱚᱞ ᱵᱟᱲᱟᱭᱮᱫ ᱛᱟᱸᱦᱮᱱᱟ ᱾ ᱑᱙᱕᱓ ᱦᱟᱹᱵᱤᱫ ᱛᱮ ᱩᱱᱤ ᱓᱕ ᱜᱚᱴᱟᱱ ᱪᱤᱠᱤ ᱨᱮᱭᱟᱜ ᱢᱤᱫ ᱥᱮᱴ ᱮ ᱛᱮᱭᱟᱨ ᱥᱟᱹᱛ ᱞᱮᱫᱟ ᱾ ᱩᱱᱤ ᱑᱙᱘᱐ ᱦᱟᱹᱵᱤᱫ ᱚᱱᱟ ᱫᱚ ᱟᱨᱦᱚᱸ ᱟᱹᱨᱩᱯᱷᱮᱨᱟᱣ ᱟᱨ ᱥᱚᱡᱷᱮ ᱧᱚᱜ ᱠᱟᱛᱮ ᱒᱗ ᱜᱚᱴᱟᱱ ᱪᱤᱠᱤ ᱨᱮᱭ ᱠᱚᱢ ᱟᱹᱜᱩ ᱞᱮᱫᱟ ᱾ ᱒᱐᱐᱘ ᱥᱮᱨᱢᱟ ᱨᱮ, ᱵᱷᱟᱨᱚᱛ ᱢᱩᱱᱰᱟ ᱥᱚᱢᱟᱡᱽ, ᱢᱩᱱᱰᱟ ᱥᱚᱢᱟᱡᱽ ᱥᱟᱱᱣᱟᱨ ᱡᱟᱢᱫᱟ ᱟᱨ ᱱᱟᱜᱽ ᱫᱚ ᱱᱚᱣᱟ ᱪᱤᱠᱤ ᱨᱮᱭᱟᱜ ᱥᱴᱟᱭᱤᱞ ᱟᱹᱨᱩᱯᱷᱮᱨᱟᱣ ᱟᱨ ᱜᱞᱤᱯᱷ ᱥᱮᱞᱮᱫ ᱠᱟᱛᱮ ᱠᱚ ᱩᱛᱷᱱᱟᱹᱣ ᱟᱠᱟᱫᱟ ᱾ ᱩᱱ ᱠᱷᱚᱱ ᱜᱮ, ᱱᱚᱣᱟ ᱢᱟᱱᱚᱠ ᱵᱮᱵᱷᱟᱨ ᱠᱟᱛᱮ ᱯᱷᱚᱱᱴ ᱠᱚ ᱛᱮᱭᱟᱨ ᱦᱩᱭᱟᱠᱟᱱᱟ ᱾ ᱨᱳᱦᱤᱫᱟᱥ ᱥᱤᱝ ᱱᱟᱜᱽ ᱑᱙᱘᱐ ᱥᱮᱨᱢᱟ ᱨᱮ, ᱩᱱ ᱚᱠᱛᱚ ᱳᱰᱤᱥᱟ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱡᱟᱱᱚᱠᱤ ᱵᱚᱞᱞᱚᱵᱷ ᱯᱚᱴᱱᱟᱭᱮᱠ ᱴᱷᱮᱱ ᱱᱚᱣᱟ ᱪᱤᱠᱤ ᱮ ᱥᱚᱫᱚᱨ ᱞᱮᱫᱟ ᱟᱨ ᱥᱚᱝᱵᱤᱫᱷᱟᱱᱤᱭᱟᱹ ᱞᱮᱠᱟᱛᱮ ᱢᱩᱱᱰᱟᱨᱤ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱮᱢ ᱞᱟᱹᱜᱤᱫ ᱢᱤᱫ ᱱᱮᱦᱚᱨ ᱥᱟᱠᱟᱢ ᱮ ᱫᱟᱞ ᱟᱫᱮ ᱛᱟᱦᱮᱸᱱᱟ ᱾ ᱑᱙᱙᱐ ᱥᱮᱨᱢᱟ ᱨᱮ ᱮᱴᱟᱜ ᱦᱚᱲ ᱠᱚ ᱥᱟᱞᱟᱜ ᱱᱟᱜᱽ ᱟᱨᱦᱚᱸ ᱩᱱ ᱚᱠᱛᱚ ᱨᱮᱱ ᱫᱤᱥᱚᱢ ᱜᱚᱢᱠᱮ ᱴᱷᱮᱱ ᱥᱚᱝᱵᱤᱫᱷᱟᱱᱤᱭᱟᱹ ᱢᱟᱹᱱ ᱮᱢ ᱨᱮᱭᱟᱜ ᱟᱹᱨᱡᱤ ᱥᱟᱠᱟᱢ ᱮ ᱪᱟᱞ ᱞᱮᱫᱟ ᱾ ᱢᱚᱭᱩᱨᱵᱷᱚᱸᱡᱽ ᱨᱮᱭᱟᱜ ᱯᱳᱰᱟ ᱟᱥᱴᱤᱭᱟ ᱨᱮ ᱢᱮᱱᱟᱜ "ᱢᱩᱱᱰᱟᱨᱤ ᱥᱚᱢᱟᱡᱽ ᱥᱟᱱᱣᱟᱨ ᱡᱟᱢᱫᱟ" ᱢᱤᱫ ᱥᱟᱶᱛᱟᱠᱤᱭᱟᱹ ᱜᱟᱶᱛᱟ, ᱢᱩᱱᱰᱟᱨᱤ ᱯᱟᱹᱨᱥᱤ ᱥᱤᱧᱚᱛᱤᱭᱟᱹ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱ ᱛᱷᱚᱠ ᱥᱮᱞᱮᱫ ᱚᱪᱚᱭ, ᱵᱷᱟᱨᱚᱛ ᱡᱟᱠᱟᱛ ᱨᱮᱰᱤᱭᱳ ᱦᱚᱛᱮᱛᱮ ᱢᱩᱱᱰᱟᱨᱤ ᱯᱟᱹᱨᱥᱤ ᱩᱪᱷᱟᱹᱱ ᱟᱨ ᱚᱞ ᱛᱚᱦᱚᱨ ᱟᱨ ᱥᱟᱶᱦᱮᱫ ᱪᱮᱛᱟᱱ ᱞᱟᱯᱷᱟᱝ ᱥᱮᱪᱮᱫ ᱞᱟᱹᱜᱤᱫ ᱢᱟᱦᱟᱨᱟᱡᱟ ᱥᱨᱤᱨᱟᱢ ᱪᱟᱸᱫᱽᱨᱚ ᱵᱷᱚᱧ ᱫᱮᱣ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱢᱤᱫ ᱢᱩᱱᱰᱟᱨᱤ ᱯᱟᱹᱨᱥᱤ ᱵᱤᱵᱷᱟᱜᱽ ᱛᱷᱟᱯᱚᱱ ᱨᱮᱭᱟᱜ ᱮ ᱫᱟᱹᱵᱤ ᱟᱹᱜᱩᱭᱮᱫ ᱠᱟᱱᱟ ᱾ ᱱᱟᱦᱟᱜ ᱫᱤᱱ ᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱠᱚᱢ ᱜᱮ ᱨᱮᱦᱚᱸ ᱥᱟᱶᱦᱮᱫ, ᱥᱮᱪᱮᱫ ᱟᱨ ᱠᱚᱢᱯᱤᱭᱩᱴᱤᱝ ᱠᱚᱨᱮ ᱱᱚᱣᱟ ᱨᱮᱭᱟᱜ ᱵᱮᱵᱷᱟᱨ ᱰᱷᱮᱨ ᱪᱟᱞᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱪᱤᱠᱤ ᱛᱷᱚᱠ: ᱚᱞ ᱛᱚᱦᱚᱨ ᱛᱷᱚᱠ: ᱢᱩᱱᱰᱟ ᱪᱤᱠᱤᱠᱚ ᱛᱷᱚᱠ: ᱥᱤᱧᱚᱛᱤᱭᱟᱹ ᱪᱤᱠᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱚᱞ ᱛᱚᱦᱚᱨ
ᱛᱟᱞᱢᱟ ᱡᱟᱵᱷᱟ
ᱛᱟᱞᱢᱟ ᱡᱟᱵᱷᱟ (ᱤᱱᱫᱳᱱᱮᱥᱤᱭᱟᱱ: Jawa Tengah; ᱡᱟᱵᱷᱟᱱᱤᱥ: Jåwå Tengah; ᱦᱟᱱᱟᱠᱟᱨᱟᱠᱟ: ꦗꦮꦠꦼꦔꦃ) ᱫᱚ ᱤᱱᱫᱳᱱᱮᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ, ᱡᱟᱦᱟ ᱫᱚ ᱡᱟᱵᱷᱟ ᱫᱤᱯ ᱨᱮᱱᱟᱜ ᱛᱟᱞᱢᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱫᱚ ᱥᱮᱢᱟᱨᱟᱝ ᱠᱟᱱᱟ ᱾ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱪᱮ ᱡᱟᱵᱷᱟ, ᱠᱚᱧᱮ ᱥᱮᱫ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱟᱨ ᱭᱳᱜᱽᱭᱟᱠᱟᱨᱛᱟ ᱵᱤᱥᱮᱥ ᱥᱟᱥᱚᱱᱤᱭᱟᱹ ᱴᱚᱴᱷᱟ, ᱥᱟᱢᱟᱝ ᱥᱮᱫ ᱥᱟᱢᱟᱝ ᱡᱟᱵᱷᱟ ᱟᱨ ᱮᱛᱚᱢ ᱥᱮᱫ ᱡᱟᱵᱷᱟ ᱫᱚᱨᱮᱭᱟ ᱢᱮᱱᱟᱜᱼᱟ ᱾ ᱓᱒,᱕᱔᱘ ᱪᱟᱹᱣᱠᱟᱹ ᱠᱤᱢᱤ ᱛᱮ ᱯᱟᱥᱱᱟᱣ ᱟᱠᱟᱱ ᱱᱚᱶᱟ ᱯᱚᱱᱚᱛ ᱨᱮᱱᱟᱜ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱓᱔,᱕᱕᱒,᱕᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱚᱶᱟ ᱫᱚ ᱡᱟᱵᱷᱟ ᱫᱤᱯ ᱟᱨ ᱚᱱᱟ ᱥᱟᱶ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱛᱮᱥᱟᱨ ᱢᱟᱨᱟᱝ ᱦᱚᱲᱮᱞ ᱯᱚᱱᱚᱛ ᱠᱟᱱᱟ, ᱯᱟᱪᱮ ᱡᱟᱵᱷᱟ ᱟᱨ ᱥᱟᱢᱟᱝ ᱡᱟᱵᱷᱟ ᱛᱟᱭᱚᱢ ᱾ ᱯᱟᱪᱮ ᱡᱟᱵᱷᱟ ᱥᱩᱨ ᱥᱤᱧᱚᱛᱤᱭᱟᱹ ᱢᱟᱦᱟᱫᱚᱨᱭᱟ ᱨᱮ ᱢᱮᱱᱟᱜ ᱱᱩᱥᱟ ᱠᱟᱢᱵᱟᱝᱜᱟᱱ ᱟᱨ ᱡᱟᱵᱷᱟ ᱫᱚᱨᱮᱭᱟ ᱨᱮ ᱢᱮᱱᱟᱜ ᱠᱟᱨᱤᱢᱩᱱᱡᱟᱣᱟ ᱫᱤᱯᱠᱚ ᱦᱚᱸ ᱱᱚᱶᱟ ᱯᱚᱱᱚᱛ ᱨᱮ ᱥᱮᱞᱮᱫᱽ ᱢᱮᱱᱟᱜᱼᱟ ᱾ ᱡᱟᱵᱷᱟᱱᱤᱥ ᱞᱟᱠᱪᱟᱨ ᱨᱮᱱᱟᱜ "ᱨᱤᱫᱟᱹᱭ" ᱢᱮᱱᱛᱮ ᱵᱟᱲᱟᱭᱚᱜ ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ ᱯᱟᱪᱮ ᱡᱟᱵᱷᱟ ᱥᱤᱢᱟᱹᱱᱟ ᱴᱚᱴᱷᱟ ᱠᱚᱨᱮ ᱟᱭᱢᱟ ᱮᱴᱟᱜ ᱡᱟᱵᱷᱟᱱᱤᱥ ᱡᱟᱹᱛᱤ ᱠᱚ ᱢᱮᱱᱟᱜ ᱠᱚᱣᱟ ᱾ ᱪᱟᱭᱱᱤᱡᱽ ᱤᱱᱫᱳᱱᱮᱥᱤᱭᱟᱱ, ᱟᱨᱚᱵᱽ ᱤᱱᱫᱳᱱᱮᱥᱤᱭᱟᱱ ᱟᱨ ᱥᱤᱧᱚᱛᱤᱭᱟᱹ ᱤᱱᱫᱳᱱᱮᱥᱤᱭᱟᱱ ᱠᱚᱦᱚ ᱯᱚᱱᱚᱛ ᱨᱮᱱᱟᱜ ᱦᱟᱸᱰᱮᱻᱱᱟᱸᱰᱮ ᱯᱟᱥᱱᱟᱣ ᱢᱮᱱᱟᱜ ᱠᱚᱣᱟ ᱾
ᱚᱛᱱᱚᱜ
ᱛᱟᱞᱢᱟ ᱡᱟᱵᱷᱟ ᱨᱮᱱᱟᱜ ᱮᱛᱚᱢ ᱫᱚᱨᱮᱭᱟ ᱟᱨᱮ ᱴᱚᱴᱷᱟ ᱨᱮ ᱢᱤᱫ ᱱᱟᱱᱦᱟ ᱞᱟᱛᱟᱨ ᱵᱮᱰᱟ (Low) ᱢᱮᱱᱟᱜᱼᱟ ᱾ ᱵᱨᱮᱵᱮᱥ ᱴᱚᱴᱷᱟ ᱥᱮᱫ ᱱᱚᱶᱟ ᱱᱚᱶᱟ ᱵᱮᱰᱟ ᱫᱚᱨᱮᱭᱟ ᱟᱨᱮ ᱠᱷᱚᱱ ᱔᱐ ᱠᱤᱢᱤ, ᱟᱨ ᱥᱮᱢᱟᱨᱟᱝ ᱴᱚᱴᱷᱟ ᱥᱮᱫ ᱱᱚᱶᱟ ᱫᱚ ᱠᱷᱟᱹᱞᱤ ᱔ ᱠᱤᱢᱤ ᱚᱥᱟᱨᱟ ᱾ ᱱᱚᱶᱟ ᱥᱚᱢᱟᱱ ᱞᱟᱛᱟᱨ ᱵᱮᱰᱟ ᱥᱟᱢᱟᱝ ᱥᱮᱢᱟᱨᱟᱝ-ᱨᱮᱢᱵᱟᱝ ᱥᱮᱫ ᱟᱨᱦᱚᱸ ᱱᱟᱱᱦᱟ ᱪᱟᱞᱟᱣ ᱟᱠᱟᱱᱟ ᱾
ᱦᱚᱭᱦᱤᱥᱤᱫ
ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮᱱᱟᱜ ᱜᱷᱩᱸᱴ ᱞᱚᱞᱚ ᱑᱘°-᱒᱘° ᱥᱮᱞᱥᱤᱟᱹᱥ ᱛᱟᱦᱮᱱᱟ ᱾ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱫᱟᱜᱼᱡᱟᱹᱨᱤ ᱥᱟᱞᱟᱛᱤᱜᱟ ᱨᱮ ᱑᱙᱕ ᱫᱤᱱ ᱨᱮᱱᱟᱜ ᱫᱟᱜᱼᱡᱟᱹᱨᱤ ᱨᱮ ᱓,᱙᱙᱐ ᱢᱤᱞᱤ ᱢᱤᱴᱟᱨ (mm) ᱨᱮᱠᱳᱨᱰ ᱟᱠᱟᱱᱟ ᱾
ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱚ
ᱱᱮᱛᱟᱨ ᱫᱤᱱ ᱨᱮ ᱛᱟᱞᱢᱟ ᱡᱟᱵᱷᱟ (ᱭᱳᱜᱽᱭᱟᱠᱟᱨᱛᱟ ᱵᱤᱥᱮᱥ ᱴᱚᱴᱷᱟ ᱵᱟᱫ ᱠᱟᱛᱮᱡᱽ) ᱒᱙ ᱜᱚᱴᱟᱱ ᱨᱮᱡᱮᱱᱥᱤ (kabupaten) ᱟᱨ ᱛᱩᱨᱩᱭ ᱜᱚᱴᱟᱱ ᱥᱚᱦᱚᱨ (kota) ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱥᱚᱝ ᱞᱮᱠᱟᱛᱮ, ᱛᱟᱞᱢᱟ ᱡᱟᱵᱷᱟ ᱯᱚᱱᱚᱛ ᱨᱮ ᱓.᱒ ᱠᱳᱴᱤ ᱦᱚᱲ ᱠᱚ ᱛᱟᱦᱮ ᱠᱟᱱᱟ ᱾ ᱑᱙᱙᱐ ᱥᱮᱨᱢᱟ ᱨᱮᱱᱟᱜ ᱦᱚᱲᱥᱚᱝ ᱨᱮ ᱱᱚᱶᱟ ᱮᱞ ᱫᱚ ᱒.᱘ ᱠᱳᱴᱤ ᱛᱟᱦᱮ ᱠᱟᱱᱟ ᱾ ᱱᱚᱶᱟ ᱠᱷᱚᱱ ᱧᱮᱞᱚᱜ ᱠᱟᱱᱟ ᱱᱚᱶᱟ ᱯᱚᱱᱚᱛ ᱨᱮ ᱪᱟᱞᱟᱣ ᱮᱱ ᱒᱐ ᱥᱮᱨᱢᱟ ᱢᱩᱫ ᱨᱮ ᱑᱓.᱕% ᱦᱚᱲ ᱠᱚ ᱰᱷᱮᱨ ᱟᱠᱟᱱᱟ ᱾ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱥᱚᱨᱠᱟᱨᱤ ᱟᱢᱫᱟᱡᱽ ᱞᱮᱠᱟᱛᱮ ᱯᱚᱱᱚᱛ ᱨᱮ ᱓᱔,᱕᱕᱒,᱕᱐᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱛᱷᱚᱠ: ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ ᱛᱷᱚᱠ: ᱡᱟᱵᱷᱟ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱵᱟᱸᱠᱩᱲᱟ ᱦᱚᱱᱚᱛ ᱨᱮᱭᱟᱜ ᱡᱟᱢᱵᱟᱱᱤ ᱰᱟᱠ ᱚᱲᱟᱜ, ᱵᱚᱨᱟᱜᱟᱲᱤ ᱨᱮ ᱢᱮᱱᱟᱜ ᱢᱤᱫ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜ ᱱᱚᱣᱟ ᱠᱚᱞᱮᱡᱽ ᱨᱮᱫᱚ ᱟᱨᱴᱥ ᱟᱨ ᱥᱟᱬᱮᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱱᱟᱜᱟᱢ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱑᱙᱘᱖ ᱥᱮᱨᱢᱟ ᱨᱮ ᱯᱚᱪᱷᱤᱢ ᱵᱟᱝᱞᱟ ᱥᱚᱨᱠᱟᱨᱟᱜ ᱢᱤᱫ ᱚᱰᱟᱨ ᱞᱮᱠᱟᱛᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱠᱟᱞᱮᱡᱽ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱭᱟᱜ ᱚᱞ ᱪᱤᱠᱤ ᱨᱮᱱ ᱥᱤᱨᱡᱚᱱᱤᱭᱟᱹ ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱟᱜ ᱧᱩᱛᱩᱢ ᱛᱮ ᱧᱩᱛᱩᱢ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱮᱠᱟᱞ ᱛᱮ ᱟᱹᱛᱩ ᱫᱤᱥᱚᱢ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱟᱨ, ᱥᱟᱶᱛᱟ ᱟᱨ ᱠᱟᱹᱣᱰᱤᱭᱟᱹᱨᱤ ᱞᱮᱠᱟᱛᱮ ᱛᱟᱭᱚᱢ ᱟᱠᱟᱱ ᱯᱟᱹᱴᱷᱩᱣᱟᱹᱠᱚ ᱞᱟᱯᱷᱟᱝ ᱥᱮᱪᱮᱫ ᱮ ᱪᱟᱞ ᱟᱠᱚ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱱᱚᱸᱰᱮᱱᱟᱜ ᱵᱷᱟᱜᱮ ᱥᱮᱪᱮᱫ ᱢᱟᱱ ᱞᱟᱹᱜᱤᱫ ᱵᱟᱲᱟᱭᱚᱜ ᱠᱟᱱᱟ᱾
ᱢᱟᱱᱚᱛ
ᱯᱚᱸᱰᱮᱛ ᱨᱟᱹᱜᱷᱩᱱᱟᱛᱷ ᱢᱩᱨᱢᱩ ᱥᱢᱨᱤᱛᱤ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱦᱚᱛᱮᱛᱮ ᱢᱟᱹᱱ ᱨᱩᱣᱟᱹᱲ ᱟᱠᱟᱱᱟ ᱟᱨ B+ ᱜᱽᱨᱮᱰ ᱢᱟᱹᱱ ᱛᱮ ᱢᱟᱹᱱ ᱵᱮᱵᱷᱟᱨ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱫᱚ ᱟᱨᱦᱚᱸ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱦᱚᱸ ᱢᱟᱱᱚᱛ ᱮᱢ ᱢᱮᱱᱟᱜᱼᱟ᱾
ᱯᱩᱛᱷᱤ ᱢᱩᱨᱟᱹᱭ
thumb|ᱛᱟᱞᱢᱟ ᱯᱩᱛᱷᱤ ᱢᱩᱨᱟᱹᱭ ᱠᱚᱞᱮᱡᱽ ᱨᱮ ᱑᱘᱒᱖ ᱪᱟᱹᱣᱠᱟᱹ ᱯᱷᱩᱴ ᱡᱟᱭᱜᱟ ᱨᱮ ᱱᱟᱯᱟᱭ ᱛᱮ ᱥᱩᱵᱤᱫᱷᱟ ᱟᱨ ᱱᱟᱥᱮ ᱫᱚ ᱠᱚᱢᱯᱤᱭᱩᱴᱟᱨ ᱥᱮᱞᱮᱫ ᱯᱚᱛᱚᱵ ᱢᱩᱨᱟᱹᱭ ᱢᱮᱱᱟᱜᱼᱟ᱾ ᱱᱚᱶᱟ ᱨᱮ ᱑᱖,᱒᱐᱕ ᱠᱷᱚᱱ ᱦᱚᱸ ᱡᱟᱹᱥᱛᱤ ᱯᱚᱛᱚᱵ ᱢᱮᱱᱟᱜᱼᱟ᱾ ᱱᱚᱣᱟ ᱯᱚᱛᱚᱵ ᱢᱩᱨᱟᱹᱭ ᱥᱟᱶ ᱢᱩᱬᱩᱛ ᱤ-ᱯᱟᱛᱷᱟᱢ ᱟᱨ ᱠᱷᱚᱵᱚᱨ ᱠᱟᱜᱚᱡᱽ ᱠᱚ ᱨᱮᱱᱟᱜ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱟᱨ ᱱᱮᱥᱱᱟᱞ ᱰᱤᱡᱤᱴᱟᱞ ᱞᱟᱭᱵᱨᱮᱨᱤ ᱚᱯᱷ ᱤᱱᱰᱤᱭᱟ ᱥᱟᱶ ᱡᱩᱲᱟᱹᱭ ᱟᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱟᱸᱠᱩᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱵᱤᱱᱫᱟᱯᱟᱛᱷᱚᱨ
ᱴᱷᱟᱶ
ᱵᱤᱱᱫᱟᱯᱟᱛᱷᱚᱨ ᱫᱚ 24.0001°N, 86.9975°W ᱨᱮ ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱱᱚᱶᱟ ᱢᱚᱯ ᱨᱮ ᱢᱤᱫ ᱢᱟᱨᱟᱝ ᱴᱚᱴᱷᱟ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱯᱷᱮᱰ ᱵᱩᱨᱩ ᱥᱟᱶᱛᱮ ᱢᱤᱫ ᱯᱞᱮᱴᱚ ᱠᱟᱱᱟ, ᱥᱟᱢᱟᱝ ᱯᱟᱦᱴᱟ ᱪᱷᱟᱰᱟ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱱᱚᱶᱟ ᱴᱚᱴᱷᱟ ᱨᱮ ᱥᱮᱱᱚᱜᱼᱟ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ᱾ ᱮᱛᱚᱢᱼᱯᱟᱪᱮ ᱯᱟᱦᱴᱟ ᱫᱚ ᱢᱤᱫᱴᱟᱝ ᱦᱩᱰᱤᱧ ᱵᱩᱨᱩ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱮᱨᱤᱭᱟ
ᱵᱤᱱᱫᱟᱯᱟᱛᱷᱚᱨ ᱫᱚ ᱖᱐᱐.᱖᱘ ᱦᱮᱠᱴᱚᱨ (᱑,᱔᱘᱔.᱓ ᱮᱠᱚᱨ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾
ᱰᱮᱢᱚᱜᱽᱨᱟᱯᱷᱤ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱤᱱᱫᱟᱯᱟᱛᱷᱚᱨ ᱨᱮ ᱒,᱑᱕᱖ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱑,᱑᱐᱗ (᱕᱑%) ᱠᱚᱲᱟ ᱟᱨ ᱑,᱐᱔᱙ (᱔᱙%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱦᱚᱲ ᱫᱚ ᱒᱗᱙ ᱜᱚᱴᱟᱱ᱾ ᱵᱤᱱᱫᱟᱯᱟᱛᱷᱚᱨ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱠᱚᱣᱟᱜ ᱜᱩᱴ ᱞᱮᱠᱷᱟ ᱫᱚ ᱑,᱘᱗᱗ (᱖ ᱥᱮᱨᱢᱟ ᱠᱷᱚᱱ ᱰᱷᱮᱨ ᱦᱚᱲ ᱠᱚ ᱢᱩᱫᱽ ᱨᱮ ᱖᱘.᱗᱓%)᱾
ᱥᱮᱪᱮᱫ
ᱨᱟᱡᱽᱠᱤᱭᱟᱠᱨᱤᱛ ᱩᱛᱠᱨᱟᱢᱟᱭᱤᱛ ᱦᱟᱭ ᱥᱠᱩᱞ ᱵᱤᱱᱫᱟᱯᱟᱛᱷᱚᱨ ᱫᱚ ᱑᱙᱕᱔ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱤᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ  ᱠᱟᱱᱟ᱾ ᱱᱚᱸᱰᱮ ᱨᱮ ᱑ ᱠᱷᱚᱱ ᱑᱐ ᱪᱟᱱᱟᱪ ᱫᱷᱟᱹᱵᱤᱡ ᱥᱮᱪᱮᱫ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ
ᱢᱟᱴᱴ ᱥᱞᱳᱣᱱ (ᱟᱲᱟᱝ ᱠᱚᱲᱟᱠᱟᱨ)
ᱢᱟᱛᱷᱤᱣ ᱯᱟᱣᱞ ᱥᱞᱳᱣᱱ, (ᱡᱟᱱᱟᱢ ᱢᱟᱨᱪ ᱒᱔, ᱑᱙᱗᱓) ᱫᱚ ᱢᱤᱫ ᱟᱢᱮᱨᱤᱠᱟᱱ ᱟᱲᱟᱝ ᱠᱚᱲᱟᱠᱟᱨ,ᱰᱤᱨᱮᱠᱴᱚᱨ,ᱯᱞᱮᱭ ᱨᱟᱭᱤᱴ, ᱟᱨ ᱥᱟᱶᱛᱮ ᱭᱩᱴᱭᱩᱵᱚᱨ ᱦᱚᱸ ᱠᱟᱱᱟᱭ ᱾ ᱱᱩᱭ ᱫᱚ ᱢᱟᱰᱤᱥᱚᱱ, ᱣᱤᱥᱠᱚᱱᱥᱤᱱ ᱠᱷᱚᱱ ᱠᱟᱱᱟᱭ ᱾ ᱢᱟᱴᱴ ᱟᱨ ᱟᱡᱤᱡ ᱡᱚᱴᱟᱣ ᱟᱨᱳᱱ ᱭᱳᱱᱰᱟ ᱛᱤᱠᱤᱱᱟᱠ ᱜᱚᱲᱚ ᱥᱚᱯᱚᱦᱚᱫ ᱛᱮ ᱥᱟᱯᱲᱟᱣ ᱠᱟᱱ ᱣᱮᱵᱽ ᱥᱤᱨᱤᱡ ᱪᱟᱰ ᱵᱷᱟᱫᱮᱨ: ᱰᱮᱭ ᱥᱤᱯᱷᱴ ᱢᱮᱱᱮᱡᱚᱨ ᱨᱮ ᱢᱟᱴᱴ ᱫᱚ ᱟᱲᱟᱝ ᱮᱢ ᱞᱮᱜ-ᱟᱭ ᱾  ᱯᱩᱭᱞᱩ ᱥᱤᱡᱚᱱ ᱨᱮᱭᱟᱜ ᱮᱯᱤᱥᱳᱰ ᱠᱚᱨᱮ ᱢᱟᱴᱴ ᱫᱚ ᱢᱩᱠᱷᱭᱟ. ᱵᱤᱨᱳᱫᱷᱤ ᱞᱮᱠᱟᱛᱮ ᱠᱷᱟᱴᱚ ᱢᱟᱴᱚᱭ ᱠᱟ.ᱢᱤ ᱞᱮᱜ-ᱟ ᱾ ᱟᱨ ᱫᱚᱥᱟᱨ ᱥᱤᱨᱤᱡᱽ ᱨᱮᱫᱚ ᱵᱤᱨᱳᱫᱷᱤ ᱟᱡ ᱵᱟᱵᱟ ᱞᱮᱠᱟᱭ ᱠᱟ.ᱢᱤ ᱟᱠᱟᱫᱟ ᱾ ᱪᱟᱰ ᱵᱷᱟᱫᱮᱨ ᱨᱮ ᱠᱟ.ᱢᱤ ᱛᱟᱭᱚᱢ, ᱢᱟᱴᱴ ᱫᱚ ᱟᱭᱢᱟ ᱥᱴᱟᱨ ᱣᱟᱨᱥ ᱢᱮᱰᱤᱭᱟ ᱠᱚᱨᱮ ᱰᱟᱨᱨᱷ ᱵᱷᱟᱫᱮᱨ-ᱟᱜ ᱟᱲᱟᱝ ᱮᱢ ᱞᱟ.ᱜᱤᱱ ᱥᱮᱱ ᱞᱮᱱᱟ ᱾ ᱣᱮᱞᱠᱚᱢ ᱴᱳ ᱫᱟ ᱵᱮᱥᱢᱮᱸᱴ ᱧᱩᱛᱩᱢ ᱛᱮ ᱟᱡᱟᱜ ᱭᱩᱴᱭᱩᱵᱽ ᱪᱟᱱᱮᱞ ᱯᱟᱦᱴᱟ ᱠᱷᱚᱱ ᱟᱡᱤᱡ ᱡᱚᱴᱟᱣ ᱠᱟᱨᱜᱤ ᱡᱚᱱᱥᱚᱱ ᱥᱟᱶ ᱪᱚᱞᱚᱱ ᱪᱤᱛᱟ.ᱨ ᱠᱚᱨᱮᱱᱟᱜ ᱨᱤᱵᱽᱭᱩ ᱟᱨ ᱜᱟᱞᱚᱪ ᱵᱟᱲᱟᱭᱟ ᱾ ᱵᱤᱭᱮᱨ ᱮᱸᱰ ᱵᱨᱳᱰ ᱜᱮᱢᱥ ᱣᱮᱵᱽ ᱥᱤᱨᱤᱡᱽ ᱨᱮ ᱜᱟᱛᱮ ᱟᱨᱳᱱ ᱡᱳᱱᱰᱟ ᱥᱟᱶ ᱠᱟ.ᱢᱤ ᱟ.ᱜᱩᱭᱮᱫᱟ ᱾
ᱥᱴᱟᱨ ᱣᱟᱨᱥ
ᱢᱤᱫ ᱟᱲᱟᱝ ᱟᱠᱴᱚᱨ ᱞᱮᱠᱟᱛᱮ ᱢᱟᱴᱴ ᱫᱚ ᱥᱳᱞᱠᱟᱞᱤᱵᱚᱨ IV ᱨᱮᱭᱟᱜ ᱰᱟᱨᱛᱷ ᱵᱷᱟᱫᱮᱨ ᱨᱮ ᱠᱟ.ᱢᱤ ᱞᱮᱜ-ᱟ ᱾ ᱚᱱᱟ ᱫᱚᱥᱟᱨ ᱢᱟᱴᱴ ᱫᱚ ᱰᱟᱨᱛᱷ ᱵᱷᱟᱫᱮᱨ-ᱟᱜ ᱟᱲᱟᱝ ᱛᱮ ᱞᱩᱠᱟᱥ ᱟᱨᱴᱥ ᱵᱤᱰᱤᱭᱚ ᱜᱮᱢᱥ ᱥᱴᱟᱨ ᱣᱟᱨᱥ: ᱫᱤ ᱯᱷᱳᱨᱥ ᱚᱱᱞᱤᱡᱽᱰ,  ᱟᱨ ᱥᱴᱟᱨ ᱣᱟᱨᱥ: ᱮᱢᱯᱟᱭᱟᱨ ᱮᱴ ᱣᱟᱨ: ᱯᱷᱳᱨᱥᱮᱥ ᱚᱯᱷ ᱠᱚᱨᱚᱯᱥᱚᱱ ᱠᱚᱨᱮ ᱠᱟ.ᱢᱤ ᱞᱟ.ᱜᱤᱱ ᱥᱮᱱ ᱞᱮᱱᱟᱭ ᱾ ᱱᱩᱭ ᱫᱚ ᱟᱨ ᱦᱚᱸ ᱚᱱᱟ ᱟᱲᱟᱝ ᱛᱮ ᱜᱮ ᱰᱤᱞ ᱚᱨ ᱱᱳ ᱰᱤᱞ ᱮᱯᱤᱥᱳᱰ ᱨᱮ ᱠᱟ.ᱢᱤ ᱞᱮᱜ-ᱟ ᱾ ᱢᱟᱴᱴ ᱦᱚᱸ ᱴᱚᱢ ᱴᱚᱢ ᱰᱤᱵᱷᱟᱭᱤᱥ ᱯᱨᱚᱳᱢᱳᱴ ᱞᱟ.ᱜᱤᱱ ᱵᱷᱟᱫᱮᱨ ᱠᱷᱮᱞ ᱞᱮᱜ-ᱟ ᱾ ᱥᱴᱟᱨ ᱣᱟᱨᱥ: ᱫᱤ ᱯᱷᱳᱨᱥ ᱚᱱᱞᱤᱡᱽᱰ II ᱞᱟ.ᱜᱤᱱ ᱵᱷᱟᱫᱮᱨ ᱞᱮᱠᱟᱭ ᱨᱩᱣᱟ.ᱲ ᱞᱮᱱᱟ ᱾ ᱒᱐᱑᱒ ᱨᱮ ᱵᱟᱱᱟᱨ ᱞᱮᱜᱳ ᱥᱴᱟᱨ ᱣᱟᱨᱥ: ᱫᱤ ᱮᱢᱯᱟᱭᱟᱨ ᱥᱴᱨᱟᱭᱤᱠ ᱟᱣᱩᱴ ᱟᱨ ᱠᱟᱭᱱᱮᱴᱤᱠ ᱥᱴᱟᱨ ᱣᱟᱨᱥ ᱵᱟᱠᱷᱨᱟ ᱰᱟᱨᱛᱷ ᱵᱷᱟᱫᱮᱨ ᱟᱲᱟᱝ ᱮᱢ ᱞᱮᱜ-ᱟ ᱾ ᱒᱐᱑᱕ ᱨᱮ ᱰᱤᱥᱱᱤᱭ ᱤᱱᱯᱷᱤᱱᱤᱴᱤ 3.0, ᱥᱴᱟᱨ ᱣᱟᱨᱥ ᱵᱮᱴᱴᱮᱞᱯᱷᱨᱳᱸᱴ, ᱥᱴᱟᱨ ᱣᱟᱨᱥ ᱵᱮᱴᱴᱮᱞᱯᱷᱨᱳᱸᱴ II ᱟᱨ ᱢᱚᱞᱴᱤᱯᱞ(multiple) ᱞᱮᱜᱳ ᱥᱴᱟᱨ ᱣᱟᱨᱥ ᱥᱚᱨᱴ ᱟᱨ ᱥᱤᱨᱤᱡᱽ ᱠᱚᱨᱮ, ᱥᱟᱶ ᱛᱮ ᱡᱚᱱ ᱥᱴᱮᱣᱥᱮᱴ ᱥᱟᱶ ᱫᱤ ᱰᱮᱞᱞᱤ ᱥᱳ ᱨᱮᱭᱟᱜ ᱢᱩᱪᱟ.ᱫ ᱮᱯᱤᱥᱳᱰ ᱨᱮ ᱟᱲᱟᱝ ᱮᱢ ᱞᱮᱫ-ᱟ ᱾
ᱥᱤᱝᱨᱟᱹᱭ ᱢᱩᱨᱢᱩ
ᱥᱤᱝᱨᱟᱹᱭ ᱢᱩᱨᱢᱩ ᱟᱜ ᱡᱟᱱᱟᱢ ᱫᱚ ᱢᱤᱫ ᱚᱱᱚᱞᱤᱭᱟᱹ ᱛᱟᱦᱮ ᱠᱟᱱᱟ ᱾ ᱚᱱᱚᱞᱤᱭᱟᱹ ᱢᱟᱹᱱ ᱥᱤᱝᱨᱟᱹᱭ ᱢᱩᱨᱢᱩ ᱫᱚ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱯᱩᱪᱷᱤᱢ ᱢᱤᱫᱱᱤᱯᱩᱨ ᱡᱤᱞᱟᱹ ᱨᱮᱱᱟᱜ ᱥᱤᱞᱫᱟᱹᱢᱩᱞᱩᱠ ᱥᱟᱜᱮᱱ ᱛᱟᱨᱤ ᱨᱮ ᱢᱮᱱᱟᱜ ᱦᱮᱞᱟᱠᱟᱴᱟ ᱟᱛᱩ ᱨᱮ ᱡᱟᱱᱟᱢ ᱞᱮᱱᱟ ᱾ ᱡᱟᱱᱟᱢ ᱢᱟᱹᱦᱤᱛ ᱫᱚ ᱱᱚᱵᱷᱮᱢᱵᱚᱨ ᱑᱙᱗᱖ ᱥᱟᱹᱦᱤᱛ ᱨᱮ ᱾ ᱟᱯᱟᱛ ᱧᱩᱛᱩᱢ ᱫᱚ ᱫᱚᱥᱚᱨᱚᱛᱷ ᱢᱩᱨᱢᱩ ᱟᱨ ᱮᱜᱟᱛ ᱧᱩᱛᱩᱢ ᱫᱚ ᱵᱚᱸᱜᱟ ᱛᱟᱞᱟ ᱟᱠᱟᱱ ᱥᱩᱜᱤ ᱢᱩᱨᱢᱩ ᱾ ᱚᱞᱚᱜ ᱡᱤᱭᱤᱱ ᱫᱚ ᱢᱩᱪᱟᱹᱫ ᱠᱟᱛᱮ ᱱᱤᱛ ᱫᱚ ᱥᱟᱱᱛᱟᱲᱤ ᱢᱟᱪᱮᱫ ᱞᱮᱠᱟᱛᱮ ᱡᱷᱤᱞᱤᱢᱤᱞᱤ ᱦᱟᱭ ᱤᱥᱠᱩᱞ ᱨᱮ ᱵᱟᱦᱟᱞ ᱢᱮᱱᱟᱭᱟ ᱾ ᱥᱟᱶᱛᱮ ᱯᱟᱛᱷᱟᱢ ᱥᱟᱶᱛᱟᱨᱤ ᱠᱟᱢᱤ ᱠᱚᱨᱮ ᱡᱚᱯᱚᱲᱟᱣ ᱢᱮᱱᱟᱭᱟ ᱾ ᱯᱩᱪᱷᱤᱢ ᱵᱟᱝᱞᱟ ᱟᱹᱫᱤᱵᱟᱹᱥᱤ ᱥᱟᱶᱛᱟ ᱥᱮᱪᱮᱫ ᱞᱟᱠᱪᱟᱨ ᱥᱮᱢᱞᱮᱫ ᱥᱟᱶ ᱡᱚᱯᱚᱲᱟᱣ ᱢᱮᱱᱟᱭᱟ᱾ ᱱᱤᱛ ᱦᱟᱹᱵᱤᱡ ᱥᱤᱝᱨᱟᱹᱭ ᱢᱩᱨᱢᱩ ᱜᱚᱢᱠᱮ ᱟᱜ ᱩᱪᱷᱟᱹᱱ ᱟᱠᱟᱱ ᱚᱱᱚᱞ ᱠᱚᱫᱚ - ᱡᱤᱨᱤᱦᱤᱨᱤ (ᱚᱱᱚᱬᱦᱮ ᱯᱩᱛᱷᱤ), ᱥᱟᱱᱛᱟᱲᱤ ᱥᱟᱶᱦᱮᱫ ᱱᱟᱜᱟᱢ ᱮᱢᱟᱱ ᱠᱚ ᱾
ᱠᱚᱞᱨᱟᱡᱽ ᱢᱤᱥᱨᱟ
ᱠᱚᱞᱨᱟᱡᱽ ᱢᱤᱥᱨᱟ (ᱡᱟᱱᱟᱢ: ᱑ ᱡᱩᱞᱟᱭ ᱑᱙᱔᱑) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱠᱟᱱᱟᱭ, ᱱᱚᱣᱟ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱠᱟᱹᱢᱤᱭᱟ ᱾ ᱱᱩᱭ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱟᱭᱟᱨ ᱯᱚᱱᱚᱛ ᱜᱚᱢᱠᱮ ᱟᱨ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱟᱜ ᱵᱷᱟᱡᱽᱯᱟ ᱟᱭᱩᱨᱤᱡ ᱮᱱᱰᱤᱮ ᱥᱚᱨᱠᱟᱨ ᱨᱮ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱯᱨᱟᱭᱤᱡᱽ ᱨᱤᱱᱤᱡ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱟᱱᱟ ᱾ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (ᱵᱷᱟᱡᱽᱯᱟ) ᱥᱟᱞᱟᱜ ᱥᱟᱹᱜᱟᱹᱭ ᱢᱮᱱᱟᱜ ᱤᱫᱤ ᱛᱮ, ᱱᱩᱭ ᱫᱚ ᱒᱐᱑᱔ ᱥᱟᱞ ᱠᱷᱚᱱ ᱒᱐᱑᱙ ᱥᱟᱞ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱫᱮᱣᱨᱤᱭᱟ ᱵᱟᱪᱷᱚᱱᱚᱜ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱥᱚᱦᱮᱫ ᱮ ᱢᱮᱱᱟᱭᱟ ᱾
ᱱᱤᱡᱮᱨᱟᱜ ᱡᱤᱭᱚᱱ
ᱢᱤᱥᱨᱟ ᱟᱜ ᱡᱟᱱᱟᱢ ᱫᱚ ᱑ ᱡᱩᱞᱟᱭ ᱑᱙᱔᱑ ᱥᱟᱞ ᱨᱮ ᱢᱚᱞᱤᱠᱯᱩᱨ, ᱜᱟᱡᱤᱯᱩᱨ ᱨᱮ ᱢᱤᱫ ᱛᱟᱱᱟᱞᱟᱼᱪᱟᱱᱚᱪ ᱜᱷᱟᱨᱚᱸᱡᱽ ᱨᱮ ᱯᱩᱱᱟᱹᱭ ᱵᱮᱴᱟ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ, ᱨᱟᱢᱜᱭᱚ ᱢᱤᱥᱨᱟ, ᱢᱤᱫᱴᱟᱹᱝ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤᱫᱚ ᱢᱚᱦᱟᱛᱢᱟ ᱜᱟᱱᱫᱷᱤ ᱠᱟᱥᱤ ᱵᱤᱫᱽᱭᱟᱯᱤᱴᱷ, ᱵᱟᱨᱟᱬᱚᱥᱤ ᱠᱷᱚᱱ ᱮᱢᱮ ᱨᱮᱱᱟᱜ ᱰᱤᱜᱽᱨᱤ ᱧᱟᱢ ᱠᱮᱫᱟ ᱾ ᱩᱱᱤᱫᱚ ᱗ ᱢᱮᱭ ᱑᱙᱖᱓ ᱥᱟᱞ ᱨᱮ ᱥᱚᱛᱭᱚᱣᱚᱛᱤ ᱢᱤᱥᱨᱟ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱱᱩᱠᱤᱱ ᱟᱡ ᱨᱤᱱ ᱵᱟᱨᱭᱟ ᱵᱮᱴᱟ ᱟᱨ ᱢᱤᱫᱴᱟᱹᱝ ᱵᱤᱴᱤ ᱢᱮᱱᱟᱭᱟ ᱾
ᱨᱟᱡᱽᱟᱹᱨᱤ ᱠᱟᱹᱢᱤ
᱑᱙᱕᱕ ᱥᱟᱞ ᱨᱮ ᱢᱤᱥᱨᱟ ᱫᱚ ᱟᱨ.ᱮᱥ.ᱮᱥ ᱨᱤᱱᱤᱡ ᱥᱣᱚᱭᱚᱝᱥᱮᱵᱚᱠ ᱮ ᱵᱮᱱᱟᱣ ᱮᱱᱟ ᱟᱨ ᱑᱙᱖᱓ ᱥᱟᱞ ᱨᱮ ᱟᱨ.ᱮᱥ.ᱮᱥ ᱨᱤᱱᱤᱡ ᱯᱩᱨᱬᱠᱟᱞᱤᱠ ᱯᱨᱚᱪᱟᱨᱚᱠ ᱮ ᱵᱮᱱᱟᱣ ᱮᱱᱟ ᱾ ᱱᱩᱭ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱭᱩᱵᱟ ᱢᱚᱨᱪᱟ ᱨᱤᱱᱤᱡ ᱯᱩᱭᱞᱩ ᱵᱟᱪᱷᱱᱟᱣ ᱟᱠᱟᱱ ᱡᱟᱹᱛᱤᱭᱟᱹᱨᱤ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱩᱭ ᱫᱚ ᱑᱙᱗᱘, ᱒᱐᱐᱑ ᱟᱨ ᱒᱐᱐᱖ ᱥᱟᱞ ᱨᱮ ᱨᱟᱡᱽ ᱥᱚᱵᱷᱟ ᱨᱮ ᱯᱮ ᱫᱷᱟᱣ ᱥᱮᱦᱮᱫ ᱮ ᱢᱮᱱᱟᱭᱟ ᱾ ᱩᱱᱤᱫᱚ ᱨᱟᱡᱽᱟᱹᱨᱤ ᱨᱮ ᱵᱚᱞᱚ ᱮᱱᱟ ᱟᱨ ᱯᱚᱱᱚᱛ ᱟᱨ ᱡᱟᱹᱛᱤᱭᱟᱹᱨᱤ ᱞᱮᱵᱷᱟᱞ ᱨᱮ ᱟᱹᱰᱤ ᱜᱟᱱ ᱯᱟᱨᱴᱤ ᱯᱚᱫᱽ ᱨᱮ ᱢᱮᱱᱟᱭᱟ ᱾ ᱱᱩᱭ ᱫᱚ ᱢᱟᱨᱪ ᱑᱙᱙᱗ ᱼ ᱚᱜᱚᱥᱴ ᱒᱐᱐᱐ ᱥᱟᱞ ᱨᱮᱱᱟᱜ ᱯᱤᱨᱤᱭᱟᱹᱰ ᱚᱠᱛᱚ ᱫᱤᱥᱩᱣᱟᱹ ᱵᱮᱱᱟᱣ ᱠᱟᱹᱢᱤ, ᱢᱮᱰᱤᱠᱟᱞ ᱥᱮᱪᱮᱫ ᱟᱨ ᱧᱮᱞ ᱡᱚᱝ ᱴᱷᱟᱶ ᱵᱤᱵᱷᱟᱜᱽ ᱮ ᱜᱚᱜ ᱠᱮᱫᱟ ᱩᱛᱛᱚᱨ ᱯᱨᱚᱫᱮᱥ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾
ᱯᱩᱭᱞᱩ ᱫᱷᱟᱣ ᱢᱤᱥᱨᱟ ᱫᱚ ᱒᱐᱑᱒ ᱥᱟᱞ ᱨᱮ ᱞᱚᱠᱷᱱᱚᱣ ᱥᱟᱢᱟᱝ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱷᱚᱱ ᱵᱤ.ᱡᱮ.ᱯᱤ. ᱨᱤᱱᱤᱡ ᱠᱟᱱᱰᱤᱰᱮᱴ ᱞᱮᱠᱟᱛᱮ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱟᱨ ᱵᱤ.ᱡᱮ.ᱯᱤ. ᱞᱟᱹᱜᱤᱫ ᱢᱟᱹᱪᱤ ᱡᱤᱛᱠᱟᱹᱨ ᱠᱮᱫᱟ ᱾ ᱩᱱᱤᱫᱚ ᱟᱹᱰᱤ ᱜᱟᱱ ᱩᱛᱷᱱᱟᱹᱣ ᱯᱨᱚᱡᱮᱠᱴ ᱨᱮᱱᱟᱜ ᱮᱛᱚᱦᱚᱵ ᱠᱮᱫᱟ ᱾ ᱒᱐᱑᱔ ᱥᱟᱞ ᱨᱮ ᱢᱤᱥᱨᱟ ᱫᱮᱣᱨᱤᱭᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱥᱚᱸᱥᱚᱫᱽ ᱵᱮᱱᱟᱣ ᱮᱱᱟ ᱟᱨ ᱛᱟᱭᱚᱢ ᱛᱮ ᱢᱚᱫᱤ ᱥᱚᱨᱠᱟᱨ ᱨᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱵᱟᱦᱟᱞ ᱮᱱᱟ ᱾ ᱱᱩᱭ ᱫᱚ ᱒᱖ ᱢᱮᱭ ᱒᱐᱑᱔ ᱥᱟᱞ ᱠᱷᱚᱱ ᱒ ᱥᱮᱯᱴᱮᱢᱵᱚᱨ ᱒᱐᱑᱗ ᱥᱟᱞ ᱫᱷᱟᱹᱵᱤᱡ ᱢᱤᱠᱨᱚ, ᱦᱩᱰᱤᱧ ᱟᱨ ᱛᱟᱱᱟᱞᱟ ᱮᱱᱯᱨᱟᱭᱤᱡᱽ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟᱭ ᱾ ᱑᱕ ᱢᱮᱭ ᱒᱐᱑᱔ ᱥᱟᱞ ᱨᱮ ᱩᱱᱤ ᱟᱪᱟᱨᱭᱚ ᱫᱮᱵᱽᱵᱨᱚᱛ ᱟᱜ ᱴᱷᱟᱶ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱞᱮᱫ ᱛᱟᱦᱮᱸᱫ, ᱱᱩᱭ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱜᱩᱡᱽᱨᱟᱴ ᱮ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱾
ᱯᱚᱱᱚᱛ ᱜᱚᱢᱠᱮ ᱭᱟᱜ ᱯᱚᱫᱽ
ᱡᱩᱞᱟᱭ ᱒᱐᱑᱙ ᱥᱟᱞ ᱨᱮ, ᱩᱱᱤ ᱟᱪᱟᱨᱭᱚ ᱫᱮᱵᱽᱵᱨᱚᱛ ᱟᱜ ᱴᱷᱟᱶ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱵᱟᱦᱟᱞ ᱮᱱᱟ ᱾ ᱥᱮᱯᱴᱮᱢᱵᱚᱨ ᱒᱐᱑᱙ ᱥᱟᱞ ᱨᱮ, ᱩᱱᱤ ᱨᱟᱡᱚᱥᱛᱷᱟᱱ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮ ᱵᱟᱦᱟᱞ ᱞᱮᱫ ᱛᱟᱦᱮᱸᱫ ᱟᱨ ᱱᱤᱛᱚᱜ ᱢᱤᱫ ᱯᱚᱱᱚᱛ ᱜᱚᱢᱠᱮ ᱯᱚᱫᱽ ᱨᱮ ᱢᱮᱱᱟᱭ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:᱑᱙᱔᱑ ᱡᱟᱱᱟᱢ ᱠᱚ ᱛᱷᱚᱠ:ᱡᱤᱣᱤᱫ ᱦᱚᱲ ᱛᱷᱚᱠ:ᱜᱟᱡᱤᱯᱩᱨ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱨᱟᱡᱽ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱷᱚᱠ:᱑᱖ ᱟᱱ ᱞᱳᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱥᱤᱧᱚᱛ ᱨᱤᱱᱤᱡ ᱠᱮᱵᱤᱱᱮᱴ ᱨᱤᱱᱤᱡ ᱥᱚᱦᱮᱫ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱞᱳᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱ ᱯᱚᱱᱚᱛ ᱜᱚᱢᱠᱮ ᱠᱚ
ᱱᱟᱵᱤ ᱢᱩᱢᱵᱟᱭ
ᱱᱟᱵᱤ ᱢᱩᱢᱵᱟᱭ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱚᱛ ᱨᱮ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱᱟᱜ ᱠᱚᱝᱠᱟᱬ ᱠᱷᱚᱸᱰ ᱨᱮ ᱢᱮᱱᱟᱜ ᱥᱤᱧᱚᱛᱤᱭᱟᱹ ᱦᱩᱰᱤᱧ ᱢᱟᱦᱟᱫᱤᱯ ᱨᱮᱱᱟᱜ ᱯᱟᱪᱮ ᱫᱚᱨᱭᱟ ᱫᱷᱟᱨᱮ ᱨᱮ ᱢᱮᱱᱟᱜ ᱢᱤᱫ ᱪᱟᱹᱠᱨᱤ ᱨᱮ ᱞᱟᱜᱟᱣ ᱟᱠᱟᱱ ᱥᱚᱦᱚᱨ ᱠᱟᱱᱟ ᱾ ᱱᱟᱵᱤ ᱢᱩᱢᱵᱟᱭ ᱫᱚ ᱢᱩᱢᱵᱟᱭ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱮᱜᱽᱨᱤ ᱟᱨ ᱠᱳᱞᱤ ᱥᱟᱶᱛᱟ ᱫᱚ ᱢᱩᱬ ᱞᱮᱠᱟᱛᱮ ᱱᱟᱵᱤ ᱢᱩᱢᱵᱟᱭ ᱨᱮᱠᱚ ᱛᱟᱦᱮᱸᱱᱟ ᱾ ᱰᱤ.ᱣᱟᱭ. ᱯᱟᱴᱤᱞ ᱥᱴᱮᱥᱚᱱ ᱨᱮ ᱟᱭᱤ.ᱯᱤ.ᱮᱞ (᱒᱐᱐᱘) ᱨᱮᱱᱟᱜ ᱡᱷᱤᱡ ᱥᱟᱹᱜᱩᱱ ᱡᱟᱵᱟ ᱞᱟᱹᱜᱤᱫ ᱛᱮ ᱱᱟᱵᱤ ᱢᱩᱢᱵᱟᱭ ᱫᱚ ᱢᱮᱡᱽᱵᱟᱱ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱴᱷᱟᱱᱮ ᱵᱮᱞᱟᱯᱩᱨ ᱰᱟᱦᱟᱨ ᱟᱨ ᱯᱟᱢ ᱵᱤᱪ ᱢᱟᱨᱜᱽ ᱫᱚ ᱢᱩᱬ ᱵᱮᱯᱟᱨᱤ ᱞᱩᱵᱷᱟᱣ ᱟᱨ ᱢᱟᱦᱨᱚᱜᱽ ᱚᱲᱟᱜ ᱴᱚᱴᱷᱟ ᱠᱟᱱᱟ ᱾ ᱒᱐᱑᱑ ᱥᱟᱞ ᱞᱮᱠᱟᱛᱮ ᱱᱟᱵᱤ ᱢᱩᱢᱵᱟᱭ ᱨᱤᱱ ᱦᱚᱲ ᱮᱞ ᱫᱚ ᱑,᱑᱑᱙,᱔᱘᱘ ᱢᱮᱱᱟᱜ ᱠᱚᱣᱟ ᱾ ᱵᱤᱨ ᱴᱚᱴᱷᱟ ᱫᱚ ᱪᱷᱟᱰᱟ ᱠᱟᱛᱮ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱩᱥᱩᱞ ᱫᱚ ᱑᱔ ᱢᱤᱴᱚᱨ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱑᱑ ᱥᱟᱞ ᱨᱮ ᱱᱟᱵᱤ ᱢᱩᱢᱵᱟᱭ ᱨᱤᱱ ᱦᱚᱲ ᱮᱞ ᱫᱚ ᱑,᱑᱒᱐,᱕᱔᱗ ᱦᱚᱲ ᱢᱮᱱᱟᱜ ᱠᱚᱣᱟ; ᱚᱸᱰᱮ ᱠᱷᱚᱱ ᱖᱑᱐,᱐᱖᱐ ᱠᱚᱲᱟ ᱟᱨ ᱕᱑᱐,᱔᱘᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱱᱟᱵᱤ ᱢᱩᱢᱵᱟᱭ ᱨᱤᱱ ᱦᱚᱲ ᱮᱞ ᱫᱚ ᱑,᱑᱒᱐,᱕᱔᱗ ᱦᱚᱲ ᱢᱮᱱᱟᱜ ᱠᱚᱣᱟ, ᱢᱮᱱᱠᱷᱟᱱ ᱱᱚᱣᱟ ᱥᱚᱦᱨᱤ/ᱢᱟᱦᱟᱱᱚᱜᱚᱨ ᱦᱚᱲ ᱮᱞ ᱫᱚ ᱑᱘,᱓᱙᱔,᱙᱑᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱙,᱘᱗᱒,᱒᱗᱑ ᱠᱚᱲᱟ ᱟᱨ ᱘,᱕᱒᱒,᱖᱔᱑ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱱᱟᱵᱤ ᱢᱩᱢᱵᱟᱭ ᱨᱮᱫᱚ ᱟᱢᱫᱟᱡᱽ ᱖᱕.᱕% ᱦᱚᱲ ᱫᱚ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾
ᱥᱮᱪᱮᱫ ᱠᱷᱚᱸᱰ ᱨᱮ, ᱱᱟᱵᱤ ᱢᱩᱢᱵᱟᱭ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱘᱘᱘,᱑᱑᱗ ᱦᱚᱲ ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ ᱾ ᱚᱸᱰᱮ ᱠᱷᱚᱱ ᱕᱐᱑,᱗᱙᱗ ᱜᱚᱴᱟᱝ ᱠᱚᱲᱟ ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ ᱟᱨ ᱓᱘᱖,᱓᱒᱐ ᱜᱚᱴᱟᱝ ᱛᱤᱨᱞᱟᱹ ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ ᱾ ᱱᱟᱵᱤ ᱢᱩᱢᱵᱟᱭ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱘᱙.᱖᱒% ᱢᱮᱱᱟᱜᱼᱟ ᱚᱸᱰᱮ ᱠᱷᱚᱱ ᱠᱚᱲᱟ ᱟᱜ ᱥᱤᱠᱷᱱᱟᱹᱛ ᱫᱚ ᱙᱒.᱖᱐% ᱟᱨ ᱛᱤᱨᱞᱟᱹ ᱭᱟᱜ ᱥᱤᱠᱷᱱᱟᱹᱛ ᱫᱚ ᱘᱖.᱐᱓% ᱢᱮᱱᱟᱜᱼᱟ ᱾
ᱱᱟᱵᱤ ᱢᱩᱢᱵᱟᱭ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱓᱗ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱤᱫᱽᱨᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱐᱒ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾
ᱦᱮᱡ ᱥᱮᱱ
alt=|thumb|ᱯᱟᱱᱵᱮᱞ, ᱱᱟᱵᱤ ᱢᱩᱢᱵᱟᱭ ᱨᱮ ᱰᱮᱢᱩ ᱴᱨᱮᱱ alt=|thumb|NMMT AC ᱵᱷᱚᱞᱵᱷᱚ alt=|thumb|ᱵᱮᱞᱟᱯᱩᱨ ᱨᱮᱞᱣᱮ ᱥᱴᱮᱥᱚᱱ
ᱵᱮᱯᱟᱨ
alt=|thumb|ᱵᱷᱟᱥᱤ ᱥᱴᱮᱥᱚᱱ ᱚᱲᱟᱜ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱩᱢᱵᱟᱭ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱠᱚ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ
ᱵᱩᱨᱜᱤᱢᱟᱨᱟ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱵᱩᱨᱜᱤᱢᱟᱨᱟ (ᱤᱝᱞᱤᱥ: Bargimara) ᱟᱨᱵᱟᱝ ᱵᱚᱨᱜᱤᱢᱟᱨᱟ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱠᱩᱥᱩᱢᱤ (ᱵᱟᱫᱟᱢᱯᱟᱦᱟᱰ) ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱐᱕ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱙᱒᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱔᱕᱔ ᱜᱚᱴᱟᱝ ᱠᱚᱲᱟ ᱟᱨ ᱔᱗᱕ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱙᱒᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱔᱑ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱕ᱹ᱑᱘% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱔᱕᱔ ᱜᱚᱴᱟᱝ ᱠᱚᱲᱟ ᱟᱨ ᱔᱗᱕ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱐᱔᱖, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱠᱚᱢ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱙᱐᱒, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱒ᱹ᱙᱒% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱙ᱹ᱙᱐%, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱖ᱹ᱙᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱪᱩᱣᱟᱹᱯᱟᱹᱬᱤ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱟᱦᱟᱨᱵᱚᱸᱫᱽ ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱡᱚᱥᱯᱩᱨ ᱱᱚᱜᱚᱨ
ᱡᱚᱥᱯᱩᱨ ᱱᱚᱜᱚᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱪᱷᱚᱛᱛᱤᱥᱜᱚᱲ ᱨᱮ ᱡᱚᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱱᱚᱣᱟ ᱡᱚᱥᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱟᱨ ᱢᱟᱲᱟᱝ ᱡᱚᱥᱯᱩᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ ᱟᱨ ᱫᱟᱜ ᱦᱚᱭ
ᱡᱚᱥᱯᱩᱨ ᱱᱚᱜᱚᱨ 22.9°N, 84.15°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱗᱕᱓ (᱒,᱔᱗᱐ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱪᱷᱤᱴᱟ ᱫᱚ ᱱᱟᱜᱽᱯᱩᱨ ᱵᱩᱨᱩ ᱨᱮ ᱢᱮᱱᱟᱜᱼᱟ ᱟᱨ ᱚᱱᱟ ᱞᱟᱹᱜᱤᱫ ᱛᱮ ᱟᱹᱰᱤ ᱨᱟᱵᱟᱝ ᱪᱷᱟᱰᱟ ᱠᱟᱛᱮ ᱯᱩᱨᱟᱹ ᱥᱮᱨᱢᱟ ᱱᱚᱸᱰᱮ ᱱᱟᱜ ᱫᱟᱜ ᱦᱚᱭ ᱨᱮᱭᱟᱲ ᱜᱮ ᱛᱟᱦᱮᱱᱟ, ᱛᱤᱥ ᱞᱚᱞᱚ ᱚᱝᱥᱚᱝ ᱐ ᱰᱤᱜᱽᱨᱤ ᱥᱮᱞᱰᱤᱭᱟᱥ ᱫᱷᱟᱹᱵᱤᱡ ᱧᱩᱨᱩᱜᱼᱟ ᱾
ᱡᱚᱥᱯᱩᱨ ᱱᱚᱜᱚᱨ ᱪᱷᱚᱛᱤᱥᱜᱚᱰᱼᱡᱷᱟᱨᱠᱷᱚᱸᱰ ᱥᱤᱢᱟᱹ ᱠᱷᱚᱱ ᱑᱒ ᱠᱤᱞᱚᱢᱤᱴᱚᱨ ᱥᱟᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱸᱠᱷ ᱜᱟᱰᱟ ᱤᱫᱤ ᱛᱮ ᱱᱚᱣᱟ ᱛᱷᱟᱱ ᱨᱮ ᱵᱟᱨᱭᱟ ᱯᱚᱱᱚᱛ ᱮ ᱦᱟᱴᱤᱧ ᱟᱠᱟᱫᱟ ᱾
ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱥᱯᱩᱨ ᱱᱚᱜᱚᱨ ᱨᱤᱱ ᱦᱚᱲ ᱮᱞ ᱒᱐,᱑᱙᱐ ᱦᱚᱲ ᱠᱚ ᱛᱟᱦᱮᱸ ᱠᱟᱠᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱢᱮᱱᱟᱜᱼᱟ ᱾ ᱡᱚᱥᱯᱩᱨ ᱱᱚᱜᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱑% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙ᱹ᱕^ ᱠᱷᱚᱱ ᱰᱮᱦᱮᱨ ᱜᱮᱭᱟ : ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱗% ᱢᱮᱱᱟᱜᱼᱟ ᱾ ᱡᱚᱥᱯᱩᱨ ᱱᱚᱜᱚᱨ ᱨᱮ, ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱯᱟᱨᱟᱵᱽ
ᱫᱚᱥᱦᱚᱨᱟ ᱡᱚᱥᱯᱩᱨ ᱱᱚᱜᱚᱨ ᱨᱮᱱᱟᱜ ᱢᱩᱬ ᱯᱟᱨᱟᱵᱽ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮᱭᱟ ᱾ ᱱᱚᱣᱟ ᱯᱩᱨᱟᱹ ᱟᱨᱮ ᱢᱟᱦᱟ ᱫᱷᱟᱵᱤᱡ ᱯᱩᱨᱟᱹ ᱢᱚᱱᱮ ᱥᱟᱶᱛᱮ ᱢᱟᱱᱟᱣ ᱟᱠᱚ, ᱚᱱᱟ ᱛᱟᱭᱚᱢ ᱵᱤᱡᱟᱭᱫᱟᱥᱢᱤ ᱨᱮ ᱨᱟᱵᱚᱱ ᱟᱛᱟᱨ ᱦᱩᱭᱩᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱚᱥᱯᱩᱨ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱠᱷᱟᱛᱲᱟ
ᱠᱷᱟᱛᱲᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱟᱸᱠᱩᱲᱟ ᱦᱚᱱᱚᱛ, ᱠᱷᱟᱛᱲᱟ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱚᱲᱞᱮᱠᱷᱟ ᱥᱚᱦᱚᱨ ᱠᱟᱱᱟ᱾ ᱱᱚᱣᱟ ᱫᱚ ᱠᱷᱟᱛᱲᱟ ᱠᱷᱚᱸᱰ ᱨᱮᱭᱟᱜ ᱦᱮᱰᱠᱩᱣᱟᱴᱟᱨ ᱠᱟᱱᱟ᱾
ᱥᱮᱪᱮᱫ
ᱠᱷᱟᱛᱲᱟ ᱥᱚᱦᱚᱨ ᱠᱷᱚᱱ ᱓ ᱠᱤᱢᱤ ᱥᱟᱺᱜᱤᱧ ᱨᱮ ᱢᱮᱱᱟᱜ ᱠᱷᱟᱛᱲᱟ ᱟᱹᱫᱤᱵᱟᱹᱥᱤ ᱢᱟᱦᱟᱵᱤᱫᱫᱟᱞᱚᱭ ᱫᱚ ᱑᱙᱗᱙ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱸᱠᱩᱲᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ, ᱟᱨ ᱱᱚᱸᱰᱮ ᱫᱚ ᱥᱟᱱᱛᱟᱲᱤ, ᱵᱟᱝᱞᱟ, ᱤᱝᱞᱤᱥ, ᱥᱚᱝᱥᱠᱨᱤᱛ, ᱱᱟᱜᱟᱢ, ᱧᱮᱱᱮᱞ, ᱮᱠᱟᱭᱩᱱᱴᱮᱱᱥᱤ ᱟᱨ ᱮᱞᱠᱷᱟ ᱥᱟᱬᱮᱥ ᱨᱮ ᱚᱱᱟᱨᱥ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾ ᱱᱚᱸᱰᱮ ᱫᱚ ᱟᱨᱦᱚᱸ ᱟᱨᱴᱥ, ᱥᱟᱬᱮᱥ ᱟᱨ ᱵᱮᱯᱟᱨ ᱥᱟᱛᱟᱢ ᱪᱮᱛᱟᱱ ᱨᱮ ᱥᱟᱫᱷᱟᱨᱚᱱ ᱰᱤᱜᱽᱨᱤ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱥᱩᱠᱢᱟ
ᱥᱩᱠᱢᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮ ᱥᱩᱠᱢᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱱᱚᱜᱚᱨ ᱠᱟᱱᱟ ᱾
ᱚᱛᱱᱚᱜ
ᱱᱚᱣᱟ MSL ᱠᱷᱚᱱ ᱒᱑᱐ ᱢᱤᱴᱚᱨ ᱨᱮᱱᱟᱜ ᱩᱥᱩᱞ ᱨᱮ 18.4°N, 81.66667°W ᱨᱮ ᱢᱮᱱᱟᱜᱼᱟ ᱾
ᱴᱷᱟᱶ
ᱥᱩᱠᱢᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱐ ᱤᱫᱤ ᱛᱮ ᱡᱚᱜᱽᱫᱚᱞᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱦᱚᱨ ᱰᱟᱦᱟᱨ
ᱵᱮᱵᱚᱥᱛᱟ ᱢᱤᱫᱴᱟᱹᱝ ᱦᱤᱡᱩᱜ ᱥᱮᱱᱚᱜ ᱵᱮᱵᱚᱥᱛᱟ ᱥᱚᱲᱚᱠ ᱰᱟᱦᱟᱨ ᱞᱮᱠᱟᱛᱮ ᱢᱮᱱᱟᱜᱼᱟ ᱾ ᱵᱟᱥ ᱫᱤᱥᱩᱣᱟ ᱦᱤᱡᱩᱜ ᱥᱮᱱᱚᱜ ᱨᱮ ᱢᱤᱫᱴᱟᱝ ᱢᱩᱬ ᱠᱟᱹᱢᱤᱭᱟ, ᱟᱨ ᱨᱟᱭᱯᱩᱨ, ᱦᱟᱭᱫᱽᱨᱟᱵᱟᱫᱽ, ᱵᱷᱤᱞᱟᱭ, ᱵᱤᱲᱟᱥᱯᱩᱨ, ᱵᱤᱡᱟᱭᱣᱟᱰᱟ, ᱡᱚᱜᱽᱫᱚᱞᱯᱩᱨ, ᱵᱤᱥᱟᱠᱷᱟᱯᱟᱴᱱᱟᱢ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱥᱚᱲᱚᱠ ᱦᱤᱡᱩᱜ ᱥᱮᱱᱚᱜ ᱨᱮᱱᱟᱜ ᱮᱢᱟᱱ ᱵᱮᱵᱚᱥᱛᱟ ᱨᱮ ᱡᱤᱯ ᱟᱨ ᱴᱮᱠᱥᱤ ᱥᱮᱞᱮᱫ ᱢᱮᱱᱟᱜᱼᱟ ᱾
ᱥᱩᱨ ᱨᱮᱱᱟᱜ ᱨᱮᱞ ᱢᱩᱬ ᱫᱚ ᱫᱚᱸᱛᱮᱣᱟᱰᱟ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱫᱚ ᱡᱚᱜᱽᱫᱚᱞᱯᱩᱨ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱩᱠᱢᱟ ᱦᱚᱱᱚᱛ ᱛᱷᱚᱠ:ᱥᱩᱠᱢᱟ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱟᱨᱟ ᱫᱮᱵᱤ ᱛᱩᱞᱟᱫᱷᱚᱨ
ᱛᱟᱨᱟ ᱫᱮᱵᱤ ᱛᱩᱞᱟᱫᱷᱚᱨ (ᱫᱮᱵᱽᱜᱟᱱᱟᱨᱤ तारा देवी तुलाधर) ᱫᱚᱭ ᱦᱩᱭᱩᱜ ᱠᱟᱱᱟ ᱯᱩᱭᱞᱩ ᱛᱤᱨᱞᱟᱹ ᱡᱟᱦᱟ ᱫᱚ ᱢᱟᱭᱟᱢ ᱫᱟᱱ ᱥᱟᱶ ᱢᱤᱫᱽ ᱥᱚᱢᱟᱡᱽ ᱥᱚᱥᱟᱹᱨᱤᱭᱟᱹ ᱠᱟᱱᱟᱭ᱾ ᱩᱱᱤ ᱫᱚ ᱥᱚᱢᱟᱡᱽ ᱥᱮᱵᱟ ᱠᱷᱟᱹᱛᱤᱨ ᱜᱮ ᱟᱭᱟᱜ ᱡᱤᱣᱤᱭ ᱟᱞᱟᱭ ᱟᱠᱟᱫᱟ᱾
ᱡᱤᱭᱟᱱ ᱠᱟᱛᱷᱟ
ᱛᱟᱨᱟ ᱫᱮᱵᱤ ᱫᱚ ᱠᱟᱴᱷᱢᱟᱱᱰᱩ ᱛᱚᱱᱞᱟᱪᱷᱤ (तंलाछि) ᱮᱞᱟᱠᱟ ᱨᱮᱱ ᱢᱤᱫ ᱢᱟᱨᱮ ᱵᱮᱵᱥᱟᱭᱤ ᱜᱷᱟᱨᱚᱪ ᱨᱮᱭ ᱡᱟᱱᱟᱢ ᱟᱠᱟᱱᱟ᱾  ᱟᱡᱽ ᱵᱟᱵᱟ ᱫᱚ ᱛᱨᱤᱛᱱᱚ ᱫᱟᱱ ᱛᱩᱞᱟᱫᱷᱚᱨ ᱞᱟᱥᱟ ᱱᱮᱣᱟᱨ ᱜᱚᱥᱴᱤ ᱵᱮᱵᱥᱟᱭᱤ ᱠᱟᱱᱟᱭ᱾ ᱟᱡᱽ ᱜᱚᱲᱚᱢ ᱦᱟᱲᱟᱢ ᱫᱚ ᱫᱷᱚᱨᱚᱢ ᱢᱟᱱ ᱛᱩᱞᱟᱫᱷᱚᱨ ᱫᱚ ᱢᱤᱫ ᱟᱭᱤᱱ ᱡᱤᱵᱤᱭ ᱛᱟᱦᱮ ᱠᱟᱱᱟ᱾ ᱩᱱᱤᱫᱚ ᱑᱙᱑᱘ ᱥᱮᱨᱢᱟ ᱵᱟᱠᱷᱟ ᱥᱚᱭᱵᱷᱩᱱᱟᱛᱷ ᱮᱥᱛᱩᱵᱽ ᱛᱩᱢᱟᱹᱞ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢ ᱢᱮᱱᱟᱜ ᱛᱟᱭᱟ᱾
ᱠᱟᱹᱢᱤ ᱥᱮᱬᱟ
᱑᱙᱖᱐ ᱥᱮᱨᱢᱟ ᱨᱮ ᱛᱟᱨᱟ ᱫᱮᱵᱤ ᱫᱚ ᱠᱟᱴᱷᱢᱟᱱᱰᱩ ᱨᱮᱱᱟᱜ ᱯᱮ ᱨᱚᱥᱤᱛᱛᱤ ᱜᱨᱤᱦᱚ ᱢᱟᱛᱨᱤ ᱦᱟᱥᱯᱟᱛᱟᱞ ᱨᱮᱭ ᱥᱮᱞᱮᱫ ᱛᱟᱦᱮ ᱠᱟᱱᱟᱭ᱾ ᱑᱙᱖᱔ ᱥᱮᱨᱢᱟ ᱨᱮ ᱱᱚᱭᱟ ᱫᱤᱞᱞᱤ ᱠᱷᱚᱱ ᱱᱟᱨᱥᱤᱝ ᱯᱟᱲᱦᱟᱣ ᱮᱭ ᱯᱩᱨᱟᱹᱣ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱠᱟᱴᱷᱢᱟᱱᱰᱩ ᱨᱮᱜᱮ ᱢᱤᱫ ᱵᱟᱨᱥᱤᱝ ᱠᱚᱞᱮᱡᱽ ᱨᱮ ᱡᱮᱥᱴᱚ ᱪᱤᱪᱤᱫᱤᱭᱟᱹ ᱞᱮᱠᱟᱛᱮᱭ ᱥᱮᱞᱮᱫ ᱟᱠᱟᱱᱟ᱾
ᱪᱮᱪᱮᱱ ᱮᱴᱮᱴ ᱭᱩᱱᱤᱵᱷᱟᱨᱥᱤᱴᱤ
ᱱᱟᱜᱟᱢ
ᱪᱮᱪᱟᱱ ᱥᱴᱮᱴ ᱭᱩᱱᱤᱵᱷᱟᱨᱥᱤᱴᱤ, ᱯᱟᱹᱦᱤᱞ ᱛᱮ ᱜᱽᱨᱳᱡᱽᱱᱤ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱑᱙᱗᱐ ᱟᱨ ᱑᱙᱘᱐ ᱠᱤᱱ ᱛᱟᱞᱟ ᱨᱮ ᱰᱮᱣᱞᱚᱯ ᱨᱮ ᱵᱟᱲᱦᱟᱣ ᱦᱩᱭ ᱟᱨ ᱧᱮᱞ ᱦᱩᱭ ᱟᱠᱟᱱᱟ ᱾ ᱪᱮᱪᱟᱱ ᱜᱟᱱᱨᱟᱡᱽ ᱨᱮᱱᱟᱜ ᱵᱳᱨᱳ ᱴᱚᱴᱷᱟ ᱨᱮ ᱣᱟᱱᱟᱥᱯᱟᱛᱤ ᱩᱫᱽᱭᱟᱱ ᱵᱟᱱᱟᱣ ᱦᱩᱭ ᱟᱠᱟᱱᱟ ᱾ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮ ᱰᱮᱣᱞᱚᱯ ᱨᱮᱱᱟᱜ ᱴᱮᱠ ᱱᱤᱠ ᱠᱚ ᱨᱮᱱᱟᱜ ᱞᱟᱜᱟᱣ ᱠᱟᱹᱢᱤ ᱴᱩᱯᱳᱞᱮᱣ ᱞᱟᱹᱜᱤᱫ ᱣᱤᱢᱱᱟᱱ ᱰᱤᱡᱟᱭᱤᱱ ᱨᱮ ᱦᱩᱭ ᱞᱮᱱ ᱛᱟᱦᱮᱱᱟ, ᱟᱨ ᱡᱮᱜᱮᱫ ᱵᱤᱨᱫᱟᱹ ᱜᱟᱲ ᱨᱮᱱᱟᱜ ᱟᱭᱢᱟ ᱥᱟᱬᱮᱥᱤᱭᱟ ᱠᱚᱣᱟᱜ ᱛᱚᱞᱟᱥ ᱫᱚ ᱭᱩ ᱮᱥ ᱮᱥ ᱟᱨ ᱨᱮᱱᱟᱜ ᱠᱟᱣᱩᱱᱥᱤᱞ - ᱥᱟᱶ ᱪᱟᱹᱥᱤ ᱧᱮᱧᱮᱞᱤᱭᱟ ᱟᱨ ᱡᱮᱡᱟᱛᱤᱭᱟᱹᱨᱤ ᱥᱟᱢᱤᱛ ᱯᱟᱨᱤᱥᱟᱨ ᱦᱩᱭ ᱞᱮᱱ ᱛᱟᱦᱮᱱᱟ ᱾ ᱠᱟᱣᱩᱱᱥᱤᱞ ᱥᱟᱶ ᱪᱟᱹᱥᱤ ᱥᱟᱶ ᱧᱮᱧᱮᱞᱤᱭᱟ ᱥᱟᱢᱤᱛ ᱯᱟᱨᱤᱥᱟᱨ ᱨᱮ ᱴᱚᱴᱷᱟ ᱥᱟᱬᱮᱥᱤᱭᱟ ᱥᱚᱢᱢᱮᱞᱚᱱ ᱟᱭᱳᱡᱤᱛ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾
ᱪᱮᱪᱮᱱ ᱞᱟᱹᱲᱦᱟᱹᱭ ᱛᱟᱭᱚᱢ
ᱪᱮᱪᱮᱱ ᱨᱮ ᱢᱤᱞᱤᱴᱚᱨᱤ ᱮᱠᱴᱤᱵᱷᱤᱴᱤ ᱫᱚᱥᱟᱨ ᱞᱟᱹᱲᱦᱟᱹᱭ ᱚᱠᱛᱮ ᱪᱮᱪᱮᱱ ᱟᱯᱱᱟᱨ ᱯᱚᱱᱚᱛ ᱨᱮ ᱥᱮᱱᱭᱚ ᱜᱟᱛᱤᱵᱤᱫᱷᱤ ᱫᱚ ᱜᱽᱨᱳᱡᱽᱱᱤ ᱡᱮᱜᱮᱫ ᱟᱥᱲᱟ ᱨᱮᱱᱟᱜ ᱞᱟᱦᱟᱱᱛᱤ ᱮ ᱵᱟᱫᱷᱤᱛ ᱠᱮᱫ-ᱟ ᱟᱨ ᱟᱭᱢᱟ ᱞᱮᱠᱟᱱ ᱢᱟᱨᱟᱝ ᱵᱷᱤᱛ ᱠᱚ ᱫᱷᱟᱥᱟᱣ ᱠᱮᱫ-ᱟ ᱾ ᱟᱯᱨᱤᱞ ᱒᱐᱐᱐ ᱨᱮ ᱟᱨ ᱦᱚᱸ ᱫᱚᱦᱲᱟ ᱛᱮ ᱮᱦᱚᱵ ᱦᱩᱭ ᱞᱮᱱ ᱥᱮᱱᱭᱚ ᱵᱟᱭᱥᱤ ᱠᱚ ᱟᱨ ᱪᱟᱱᱟᱪ ᱨᱮᱱᱟᱜ ᱪᱟᱵᱟ ᱮᱱ ᱞᱚᱜᱚᱱ ᱦᱩᱭ ᱮᱱ ᱛᱟᱭᱚᱢ ᱡᱮᱜᱮᱫ ᱟᱥᱲᱟ ᱨᱮ ᱚᱞᱚᱜ ᱠᱚ ᱞᱟᱹᱜᱤᱫ ᱠᱚ ᱮᱦᱚᱵ ᱮᱱᱟ ᱾ ᱪᱟᱱᱟᱪ ᱨᱮ, ᱮᱠᱴᱤᱵᱷᱤᱴᱤ, ᱣᱟᱪᱱᱟᱞᱚᱭᱚ ᱨᱮᱱᱟᱜ ᱵᱷᱚᱨᱛᱤ ᱟᱨ ᱥᱟᱬᱮᱥᱤᱭᱟ ᱯᱚᱛᱚᱵ ᱠᱚ ᱨᱮᱱᱟᱜ ᱡᱩᱛ ᱠᱚ ᱦᱩᱭ ᱮᱱᱟ ᱾ ᱢᱤᱫ ᱱᱟᱶᱟ ᱠᱷᱮᱞᱚᱱᱰ ᱛᱟᱞᱢᱟ ᱯᱩᱨᱟᱹᱣ ᱦᱩᱭᱩᱜ ᱞᱟᱹᱜᱤᱫ ᱢᱩᱪᱟᱹᱫ ᱯᱚᱨᱤᱭᱳᱡᱽᱱᱟ ᱠᱷᱚᱱᱟᱜ ᱢᱤᱫ ᱜᱮ ᱛᱟᱦᱮᱸ ᱠᱟᱱᱟ ᱾ ᱵᱟᱹᱲᱛᱤ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱯᱟᱹᱴᱷᱩᱣᱟᱹ ᱠᱚ ᱟᱨ ᱠᱟᱨᱟᱢᱪᱟᱨᱤ ᱠᱚ ᱦᱚᱛᱮᱛᱮ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱾
ᱱᱤᱛᱟᱜ ᱨᱮ ᱘᱐᱐ ᱠᱷᱚᱱ ᱵᱟᱹᱲᱛᱤ ᱯᱨᱚᱥᱤᱪᱷᱤᱭ ᱟᱥᱲᱟ ᱨᱮᱱᱟᱜ ᱯᱚᱨᱤᱥᱟᱨ ᱨᱮ ᱠᱚ ᱠᱟᱹᱢᱤ ᱠᱟᱱᱟ ᱾ ᱪᱮᱪᱮᱱ ᱥᱴᱮᱴ ᱭᱩᱱᱤᱵᱷᱟᱨᱥᱤᱴᱤ ᱪᱮᱪᱮᱱ ᱟᱯᱱᱟᱛ ᱨᱮᱱᱟᱜ ᱢᱤᱫ ᱢᱟᱨᱟᱝ ᱥᱟᱬᱮᱥᱤᱭᱟ ᱟᱨ ᱥᱤᱠᱱᱟᱹᱭ ᱛᱟᱞᱢᱟ ᱠᱟᱱᱟ ᱾
ᱱᱳᱴᱮᱵᱟᱞ ᱮᱞᱩᱢᱱᱤ
ᱢᱟᱜᱳ ᱢᱮᱫᱽ ᱵᱤᱵᱳ ᱞᱟᱴᱳᱣ (ᱞᱚᱣ ᱯᱷᱮᱠᱩᱞᱤᱴᱤ) - ᱯᱨᱳᱯᱷᱤᱥᱥᱤᱳᱱᱚᱞ ᱮᱢ ᱮᱢ ᱮ ᱠᱚᱱᱴᱮᱱᱰᱚᱨ ᱩᱭ ᱮᱯᱷ ᱥᱤ ᱞᱟᱹᱜᱤᱫ ᱠᱚᱱᱴᱮᱱᱰᱚᱨ ᱨᱟᱥᱤᱭᱟ ᱫᱤᱥᱚᱢ ᱨᱮᱱᱟᱜ ᱢᱟᱜᱳ ᱢᱮᱫᱽ ᱞᱟᱴᱳᱣ ᱾
ᱱᱚᱞᱦᱟᱴᱤ
ᱱᱚᱞᱦᱟᱴᱤ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱨᱟᱢᱯᱩᱨᱦᱟᱴ ᱥᱟᱵᱰᱤᱵᱷᱤᱥᱟᱱ ᱨᱮᱱᱟᱜ ᱢᱤᱫ ᱥᱟᱦᱟᱨ ᱟᱨ ᱢᱤᱭᱩᱱᱤᱥᱤᱯᱟᱞᱤᱴᱤ ᱮᱨᱤᱭᱟ ᱠᱟᱱᱟ᱾ ᱱᱚᱣᱟ ᱥᱟᱦᱟᱨ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ - ᱡᱷᱟᱨᱠᱷᱚᱸᱰ ᱵᱚᱰᱟᱨ ᱟᱨᱮ ᱨᱮ ᱢᱮᱱᱟᱜᱼᱟ᱾ ᱦᱤᱱᱫᱩ ᱯᱩᱨᱟᱱ ᱞᱮᱠᱟᱛᱮ, ᱫᱮᱵᱤ ᱥᱚᱠᱛᱤᱭᱟᱜ ᱦᱚᱴᱚᱜ ᱨᱮᱱᱟᱜ ᱱᱚᱞᱤ ᱱᱚᱰᱮ ᱧᱩᱨᱦᱩ ᱞᱮᱱᱟ᱾ ᱩᱱᱠᱷᱚᱱᱱ ᱜᱮ ᱱᱚᱣᱟ ᱥᱟᱦᱟᱨ ᱨᱮᱱᱟᱜ ᱧᱩᱛᱩᱢ ᱫᱚ ᱱᱚᱞᱦᱟᱴᱤ ᱦᱩᱭ ᱟᱠᱟᱱᱟ᱾ ᱱᱚᱣᱟ ᱥᱟᱦᱟᱨ ᱨᱮᱱᱟᱜ ᱱᱚᱦᱟᱴᱮᱥᱥᱚᱨᱤ ᱢᱚᱱᱫᱤᱨ ᱦᱤᱱᱫᱩ ᱠᱚᱣᱟᱜ ᱧᱩᱛᱩᱢᱟᱱ ᱫᱷᱚᱨᱚᱢ ᱜᱟᱲ ᱠᱟᱱᱟ᱾ ᱥᱟᱦᱟᱨ ᱫᱚ ᱦᱤᱱᱫᱩ ᱠᱚᱣᱟᱜ ᱕᱑ ᱥᱚᱠᱛᱤᱯᱤᱴᱷ ᱨᱮᱱᱟᱜ ᱢᱤᱫᱴᱟᱝ ᱯᱤᱴᱷ ᱠᱟᱱᱟ᱾
ᱴᱷᱟᱹᱶᱠᱟᱹ
ᱱᱚᱞᱦᱟᱴᱤ ᱨᱮᱱᱟᱜ ᱴᱷᱟᱹᱶᱠᱟᱹ ᱫᱚ 24.3°N, 87.82°W. ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱔᱘ ᱢᱤᱴᱟᱨ (᱑᱖᱐ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱱᱚᱣᱟ ᱥᱟᱦᱟᱨ ᱫᱚ ᱪᱷᱚᱴᱚᱱᱟᱜᱯᱩᱨ ᱠᱩᱜᱷᱩᱵᱩᱨᱩ ᱨᱮ ᱢᱮᱱᱟᱜᱼᱟ᱾ ᱱᱟᱥᱮ ᱢᱟᱪᱷᱟ ᱵᱩᱨᱩ ᱴᱚᱴᱷᱟ ᱱᱚᱣᱟ ᱥᱟᱦᱟᱨ ᱨᱮ ᱧᱮᱞᱚᱜᱼᱟ᱾ ᱵᱩᱨᱩ ᱪᱮᱛᱟᱱ ᱱᱚᱞᱥᱛᱮᱥᱥᱚᱨᱤ ᱢᱚᱱᱫᱤᱨ ᱟᱨ ᱟᱱᱟ ᱵᱟᱵᱟ ᱢᱟᱡᱟᱨ ᱥᱚᱨᱤᱯᱷ ᱫᱚ ᱵᱟᱨᱭᱟ ᱧᱮᱧᱮᱞᱤᱭᱟᱹ ᱠᱚᱣᱟᱜ ᱧᱮᱞ ᱡᱟᱜᱟ ᱠᱟᱱᱟ᱾ ᱵᱤᱨᱵᱷᱩᱢ ᱨᱮ ᱢᱮᱱᱟᱜ ᱱᱚᱣᱟ ᱴᱚᱴᱷᱟ ᱨᱮᱱᱟᱜ ᱚᱛᱦᱟᱥᱟ ᱯᱩᱨᱩᱞᱤᱭᱟᱹ ᱟᱨ ᱵᱟᱸᱠᱩᱲᱟᱹ ᱨᱮᱱᱟᱜ "ᱞᱟᱝᱢᱟᱴᱤᱨ ᱫᱮᱥ" (ᱟᱨᱟᱜ ᱦᱟᱥᱟ ᱨᱮ ᱨᱮᱱᱟᱜ ᱫᱤᱥᱚᱢ) ᱥᱟᱞᱟᱜ ᱢᱤᱞ ᱢᱮᱱᱟᱜᱼᱟ᱾
ᱠᱷᱟᱴᱚ ᱛᱮ ᱧᱮᱞ
ᱨᱟᱢᱯᱩᱨᱦᱟᱴ ᱥᱟᱵᱰᱤᱵᱷᱤᱥᱟᱱ ᱨᱮᱱᱟᱜ ᱮᱛᱚᱢ ᱯᱟᱦᱟᱴᱟ ᱢᱤᱫ ᱠᱟᱹᱴᱤᱡ ᱚᱛᱱᱚᱜ ᱴᱚᱴᱷᱟ ᱫᱚ ᱱᱚᱞᱦᱟᱴᱤ ᱥᱟᱹᱢᱩᱝ ᱚᱱᱪᱚᱞ ᱠᱟᱱᱟ ᱟᱨ ᱠᱚᱧᱮ ᱯᱟᱦᱟᱴᱟ ᱥᱮᱫ ᱢᱚᱭᱩᱨᱟᱠᱠᱷᱤ ᱜᱟᱰᱟ ᱚᱵᱚᱵᱟᱦᱤᱠᱟ, ᱟᱨᱢᱤᱫ ᱠᱟᱹᱴᱤᱡ ᱚᱛᱱᱚᱜ ᱴᱚᱴᱷᱟ ᱡᱟᱦᱟ ᱫᱚ ᱮᱛᱚᱢ ᱥᱮᱫ ᱵᱚᱢᱦᱚᱱᱤ ᱜᱟᱰᱟ ᱟᱨ ᱠᱚᱧᱮ ᱥᱮᱫ ᱢᱚᱭᱩᱨᱟᱠᱠᱷᱤ ᱜᱟᱰᱟ ᱛᱟᱞᱟ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱥᱟᱵᱰᱤᱵᱷᱤᱥᱟᱱ ᱚᱱᱪᱚᱞ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱟᱱᱛᱟᱞ ᱯᱟᱨᱜᱟᱱᱟ ᱠᱷᱚᱱᱰ ᱟᱨᱮ ᱥᱮᱫ ᱛᱮ ᱟᱫᱚᱢ ᱚᱫᱚᱢ ᱴᱷᱮᱱ ᱨᱟᱡᱽᱢᱚᱦᱚᱞ ᱵᱩᱨᱩ ᱧᱮᱞᱚᱜᱼᱟ᱾ ᱥᱟᱱᱛᱟᱞ ᱯᱟᱨᱜᱟᱱᱟ ᱠᱷᱚᱱᱰ ᱨᱮᱱᱟᱜ ᱯᱚᱪᱮ ᱥᱮᱫ ᱟᱨ ᱡᱷᱟᱨᱠᱷᱚᱸᱰ-ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱭᱟᱜ ᱵᱚᱰᱟᱨ ᱢᱮᱯ ᱨᱮ ᱧᱮᱞᱚᱜ ᱜᱮᱭᱟ᱾ ᱥᱟᱢᱟᱝ ᱥᱮᱫ ᱫᱚ ᱢᱩᱨᱥᱤᱫᱟᱵᱟᱫᱽ ᱦᱚᱱᱚᱛ ᱟᱨ ᱮᱛᱚᱢᱼᱥᱟᱢᱟᱝ ᱥᱮᱫ ᱯᱚᱫᱫᱟ ᱜᱟᱰᱟ ᱟᱨ ᱵᱟᱝᱞᱟᱫᱮᱥ ᱥᱟᱶ ᱟᱢ ᱟᱱ‌ᱦ‌ᱟ ᱵᱚᱰᱟᱨ ᱧᱮᱞᱚᱜᱼᱟ᱾‌ ᱨᱟᱢᱯᱩᱨᱦᱟᱴ ᱥᱟᱵᱰᱤᱵᱷᱤᱥᱟᱱ ᱨᱮᱱ ᱙᱖.᱖᱒% ᱦᱚᱲ ᱟᱹᱛᱩ ᱨᱮ ᱟᱨ ᱓.᱓᱘% ᱦᱚᱲ ᱵᱟᱡᱟᱨᱼᱥᱟᱦᱟᱨ ᱨᱮ ᱠ ᱛᱟᱦᱮᱱᱟ᱾
ᱯᱳᱞᱳᱥ ᱥᱴᱮᱥᱟᱱ
ᱱᱚᱞᱦᱟᱴᱤ ᱛᱷᱟᱱᱟ ᱨᱮᱱᱟᱜ ᱩᱢᱩᱞ ᱨᱮ ᱱᱚᱞᱦᱟᱴᱤ ᱑ ᱟᱨ ᱱᱚᱞᱦᱟᱴᱤ ᱒ ᱵᱚᱱᱚᱛ ᱢᱮᱱᱟᱜᱼᱟ᱾
ᱧᱮᱞ ᱡᱚᱝ ᱡᱟᱜᱟ
ᱱᱚᱞᱦᱟᱴᱤ ᱯᱚᱪᱷᱤᱢ ᱵᱟᱸᱜᱽᱞᱟ ᱨᱮᱱᱟᱜ ᱢᱤᱫ ᱧᱮᱞ ᱞᱮᱠᱟᱱ ᱠᱟᱱᱟ ᱟᱨ ᱟᱨ ᱯᱚᱪᱷᱤᱢ ᱵᱟᱸᱜᱽᱞᱟ ᱥᱟᱨᱠᱟᱨ ᱦᱚᱸ ᱱᱚᱣᱟ ᱨᱮᱱᱟᱜ ᱜᱚᱨᱚᱥᱚᱦᱮᱫ ᱨᱮ ᱢᱮᱱᱟᱭᱟ᱾ ᱱᱚᱣᱟ ᱫᱚ ᱛᱟᱦᱮᱱ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱡᱟᱜᱟ ᱠᱟᱱᱟ᱾ ᱥᱟᱦᱟᱨ ᱛᱟᱞᱟ ᱢᱤᱫ ᱠᱟᱹᱴᱤᱡᱽ ᱵᱩᱨᱩ ᱪᱮᱛᱟᱱ ᱨᱮ ᱱᱚᱞᱦᱟᱴᱮᱥᱥᱚᱨᱤ ᱟᱨ ᱢᱟᱡᱟᱨ ᱥᱚᱨᱤᱯᱷ ᱱᱚᱰᱮ ᱱᱟᱜ ᱧᱮᱞᱧᱮᱞ ᱡᱟᱜᱟ ᱠᱟᱱᱟ᱾ ᱥᱟᱦᱟᱨ ᱠᱷᱚᱱ ᱑᱕ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱵᱟᱨᱤᱭᱟ ᱴᱷᱮᱱ ᱪᱚᱫᱽᱨᱚᱢᱚᱱᱤ ᱵᱩᱨᱩ ᱟᱨ ᱵᱨᱚᱦᱢᱚᱱᱤ ᱜᱟᱰᱟ ᱵᱚᱫᱤᱯ ᱨᱮ ᱵᱚᱭᱫᱷᱟᱨᱟ ᱥᱟᱨᱠᱚᱢ ᱵᱤᱨ ᱢᱤᱫ ᱧᱮᱧᱮᱞᱤᱭᱟᱹ ᱡᱟᱜᱟ ᱠᱟᱱᱟ᱾
ᱠᱟᱹᱣᱰᱤᱟᱹᱨᱤ
ᱪᱷᱚᱴᱚᱱᱟᱜᱯᱩᱨ ᱠᱩᱜᱷᱩᱵᱩᱨᱩ ᱨᱮ ᱢᱮᱱᱟᱜ ᱠᱷᱟᱹᱛᱤᱨ ᱱᱚᱞᱦᱟᱴᱤ ᱨᱮ ᱟᱹᱰᱤ ᱵᱷᱟᱜᱮ ᱞᱮᱠᱟᱱ ᱫᱷᱤᱨᱤ ᱧᱟᱢᱚᱜᱼᱟ᱾ ᱚᱱᱟ ᱠᱷᱟᱹᱛᱤᱨ ᱱᱚᱣᱟ ᱥᱟᱦᱟᱨ ᱥᱩᱨ ᱠᱚᱨᱮ ᱫᱷᱤᱨᱤ ᱠᱷᱟᱫᱟᱱ ᱟᱨ ᱫᱷᱤᱨᱤ ᱨᱟᱹᱯᱩᱫ ᱠᱚᱞ ᱠᱚ ᱢᱮᱱᱟᱜᱼᱟ᱾
ᱦᱮᱡᱽᱥᱮᱱ
ᱱᱚᱞᱦᱟᱴᱤ ᱡᱟᱝᱥᱟᱱ ᱨᱮᱞ ᱴᱨᱮᱥᱚᱱ ᱫᱚ ᱥᱟᱦᱮᱵᱽᱜᱚᱸᱡᱽ ᱞᱩᱯ ᱨᱮᱱᱟᱜ ᱠᱷᱟᱱᱟ-ᱵᱟᱨᱦᱟᱨᱣᱟ ᱦᱟᱹᱴᱤᱝ ᱨᱮ ᱢᱮᱱᱟᱜᱼᱟ᱾ ᱱᱚᱞᱦᱟᱴᱤᱼᱟᱡᱤᱢᱜᱚᱧ ᱦᱟᱹᱴᱤᱝ ᱞᱟᱭᱤᱱ ᱫᱚ ᱱᱚᱞᱦᱟᱴᱤ ᱠᱷᱚᱱ ᱜᱮ ᱮᱛᱚᱦᱚᱵ ᱟᱠᱟᱱᱟ᱾
ᱯᱚᱱᱚᱛᱤᱭᱟᱹ ᱥᱚᱨᱚᱠ ᱗ (SH 7) ᱱᱚᱞᱦᱟᱴᱤ ᱥᱮᱫ ᱛᱮ ᱨᱟᱡᱽᱜᱨᱟᱢ ᱠᱷᱚᱱ ᱢᱤᱫᱱᱟᱯᱩᱨ ᱛᱮ ᱪᱟᱞᱟᱣ ᱟᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱥᱚᱨᱚᱠ ᱑᱔ (NH 14) ᱦᱚᱸ ᱱᱚᱞᱦᱟᱴᱤ ᱛᱟᱞᱟ ᱛᱮ ᱢᱚᱨᱜᱨᱟᱢ ᱠᱷᱚᱱ ᱠᱷᱚᱨᱚᱜᱯᱩᱨ ᱛᱮ ᱪᱟᱞᱟᱣ ᱟᱠᱟᱱᱟ᱾
ᱢᱚᱝᱚᱞᱫᱳᱭ
ᱢᱚᱝᱚᱞᱫᱳᱭ (ᱤᱝᱨᱟᱹᱡᱤ : Mangaldoi) ᱫᱚ ᱟᱥᱟᱢ ᱨᱮᱭᱟᱜ ᱫᱚᱨᱚᱝ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱠᱟᱱᱟ᱾ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱢᱟᱨᱟᱝ ᱥᱩᱯᱩ ᱵᱷᱨᱟᱦᱢᱚᱯᱩᱛᱨᱚ ᱨᱮᱭᱟᱜ ᱪᱮᱛᱟᱱ ᱱᱟᱠᱷᱟ ᱨᱮ ᱢᱮᱱᱟᱜᱼᱟ᱾ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱵᱟᱱᱫᱷᱟᱣ ᱨᱮ ᱫᱚ ᱛᱟᱦᱮᱸᱠᱟᱱᱟ ᱵᱽᱨᱤᱴᱤᱥ ᱤᱥᱴ ᱤᱱᱰᱤᱭᱟ ᱠᱚᱢᱯᱟᱱᱤ ᱨᱮᱱ ᱵᱮᱯᱟᱨᱤᱭᱟᱹ ᱥᱟᱦᱮᱵᱽ ᱠᱚ᱾ ᱤᱝᱨᱟᱹᱡ ᱠᱚ ᱫᱚ ᱫᱚᱨᱚᱝ ᱨᱟᱡᱚᱥᱴᱤ ᱠᱷᱚᱱ ᱢᱚᱝᱚᱞᱫᱳᱭ ᱨᱟᱪᱟᱜ ᱪᱷᱟᱰᱟᱣ ᱠᱟᱛᱮ ᱢᱚᱝᱚᱞᱫᱳᱭ ᱠᱷᱚᱱ ᱜᱮ ᱫᱚᱨᱚᱝ ᱨᱮᱭᱟᱜ ᱥᱟᱥᱚᱱ ᱵᱮᱵᱚᱥᱛᱟ ᱫᱚ ᱠᱚ ᱫᱚᱦᱚ ᱞᱮᱫᱟ᱾ ᱑᱙᱘᱓ ᱥᱮᱨᱢᱟ ᱨᱮ ᱯᱨᱚᱭᱟᱛ ᱦᱤᱛᱮᱥᱚᱨ ᱥᱚᱭᱠᱤᱭᱟ ᱟᱥᱟᱢ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱚᱠᱛᱮ ᱦᱚᱛᱚᱱ ᱠᱚᱠᱚ ᱵᱮᱱᱟᱣ ᱟᱹᱨᱩ ᱞᱮᱫᱟ᱾ ᱚᱱᱠᱟ ᱞᱮᱠᱟᱛᱮ ᱑᱙᱘᱓ ᱥᱮᱨᱢᱟ ᱨᱮ ᱫᱚᱨᱚᱝ ᱦᱚᱱᱚᱛ ᱨᱮᱭᱟᱜ ᱢᱚᱦᱚᱠᱩᱢᱟ- ᱢᱚᱝᱚᱞᱫᱳᱭ ᱟᱨ ᱛᱮᱡᱽᱯᱩᱨ ᱵᱟᱱᱟᱨ ᱜᱮ ᱦᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱟ, ᱱᱚᱣᱟ ᱠᱤᱱ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱠᱚ ᱫᱚᱦᱚ ᱠᱮᱫᱟ- ᱫᱚᱨᱚᱝ ᱟᱨ ᱛᱮᱡᱽᱯᱩᱨ᱾
ᱧᱩᱛᱩᱢ ᱚᱢᱚᱱ
ᱞᱟᱹᱭ ᱪᱟᱞ ᱟᱹᱜᱩ ᱠᱟᱛᱷᱟ ᱞᱮᱠᱟᱛᱮ ᱠᱳᱪ ᱨᱟᱡᱟ ᱯᱚᱨᱤᱠᱷᱤᱛ ᱱᱟᱨᱟᱭᱚᱱ ᱨᱮᱱ ᱦᱚᱯᱚᱱ ᱮᱨᱟ ᱢᱚᱝᱚᱞᱟ ᱫᱮᱵᱤ ᱥᱮ ᱢᱟᱝᱟᱞᱟ ᱠᱩᱶᱟᱨᱤ ᱥᱟᱶ ᱟᱦᱚᱢ ᱥᱚᱨᱜᱚᱫᱮᱣ ᱪᱩᱠᱷᱟᱢᱯᱷᱟ ᱥᱮ ᱯᱨᱚᱛᱟᱯ ᱥᱤᱝᱦᱚ ᱥᱟᱶᱛᱮ ᱱᱚᱣᱟ ᱴᱷᱟᱶ ᱨᱮᱜᱮ ᱵᱟᱯᱞᱟ ᱦᱚᱭ ᱞᱮᱱ ᱛᱟᱹᱠᱤᱱ ᱛᱮ ᱱᱚᱣᱟ ᱡᱟᱭᱜᱟ ᱨᱮᱭᱟᱜ ᱧᱩᱛᱩᱢ ᱫᱚ ᱢᱚᱝᱚᱞᱫᱳᱭ ᱦᱚᱭᱮᱱᱟ᱾
ᱠᱚᱸᱭᱮ ᱠᱟᱞᱤᱢᱟᱱᱛᱟᱱ
ᱠᱚᱸᱭᱮ ᱠᱟᱞᱤᱢᱟᱱᱛᱟᱱ (ᱤᱱᱫᱳᱱᱮᱥᱤᱭᱟᱱ: Kalimantan Utara) ᱫᱚ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱱᱚᱶᱟ ᱫᱚ ᱵᱳᱨᱱᱤᱭᱳ ᱫᱤᱯ ᱨᱮᱱᱟᱜ ᱤᱱᱫᱳᱱᱮᱥᱤᱭᱟᱱ ᱴᱚᱴᱷᱟ, ᱠᱟᱞᱤᱢᱟᱱᱛᱟᱱ ᱨᱮ ᱢᱮᱱᱟᱜ ᱢᱚᱬᱮ ᱜᱚᱴᱟᱱ ᱯᱚᱱᱚᱛ ᱢᱩᱫ ᱨᱮ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱠᱚᱸᱭᱮ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱨᱮᱱᱟᱜ ᱠᱚᱸᱭᱮ ᱥᱮᱫ ᱢᱟᱞᱚᱭᱮᱥᱤᱭᱟ ᱨᱮᱱᱟᱜ ᱯᱚᱱᱚᱛ ᱥᱟᱨᱟᱣᱟᱠ ᱟᱨ ᱯᱟᱪᱮ ᱥᱮᱫ ᱥᱟᱵᱟᱦ ᱢᱮᱱᱟᱜᱼᱟ, ᱟᱨ ᱮᱛᱚᱢ ᱥᱮᱫ ᱤᱱᱫᱳᱱᱮᱥᱤᱭᱟ ᱨᱮᱱᱟᱜ ᱥᱟᱢᱟᱝ ᱠᱟᱞᱤᱢᱟᱱᱛᱟᱱ ᱯᱚᱱᱚᱛ ᱢᱮᱱᱟᱜᱼᱟ ᱾ ᱛᱟᱱᱡᱩᱝ ᱥᱮᱞᱳᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱛᱟᱨᱟᱠᱟᱱ ᱥᱚᱦᱚᱨ ᱫᱚ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾